𞤘𞤓𞥅𞤘𞤌𞤂

𞤘𞤮𞥅𞤺𞤤𞤫 𞤳𞤮 𞤧𞤮𞤧𞤭𞤴𞤢𞤼𞤫𞥅 𞤀𞤥𞤫𞤪𞤭𞤳𞤲𞤢𞥄𞤶𞤮 𞤼𞤮𞤨𞥆𞤭𞤼𞤭𞥅𞤯𞤮 𞤧𞤢𞤪𞤱𞤭𞤧𞤢𞥄𞤶𞤭 𞤳𞤢𞤪𞤢𞤤𞥆𞤢𞥄𞤺𞤢𞤤⹁ 𞤧𞤮𞤧𞤢𞥄𞤯𞤮 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥙𞥘 𞤼𞤮 𞤅𞤭𞤤𞤭𞤳𞤮𞤲 𞤜𞤢𞤤𞥆𞤫𞤴⹁ 𞤑𞤢𞤤𞤭𞤬𞤮𞤪𞤲𞤭⹁ 𞤼𞤢𞤱𞤭 𞤳𞤮 𞤂𞤢𞤪𞥆𞤴 𞤆𞤢𞤺𞤫 𞤫 𞤅𞤫𞤪𞤺𞤫𞤴 𞤄𞤪𞤭𞤲⹁ 𞤼𞤢𞤬𞤮𞥅𞤩𞤫 𞤥𞤮𞥅𞤬𞤼𞤭𞤪𞤺𞤫𞤤 𞤲'𞤶𞤭𞤴𞤤𞤢𞤱𞤵 𞤘𞤮𞥅𞤺𞤤𞤫.

𞤅𞤮𞤧𞤭𞤴𞤫𞤼𞤫𞥅 𞤮𞥅 𞤩𞤵𞤪𞤭 𞤢𞤲𞤣𞤭𞤲'𞤣𞤫 𞤸𞤮𞥅𞤪𞤫 𞤥𞤵𞤥 𞤳𞤮 𞤫 𞤲'𞤺𞤮𞤲𞤳𞤢 𞤥𞤮𞤲𞤮𞤨𞤮𞤤𞤭𞤧𞤼𞤭𞤳 𞤲'𞤶𞤭𞤴𞤤𞤢𞤱𞤵 𞤥𞤵𞤥⹁ 𞤼𞤢𞥄𞤪𞤭𞥅𞤲'𞤣𞤭 𞤀𞤤𞤼𞤢𞤜𞤭𞤧𞤼𞤢 𞤲'𞤣𞤫𞥅𞤲 𞤒𞤢𞤸𞤮𞥅! 𞤫 𞤄𞤭𞤲'𞤺. 𞤐'𞤁𞤫𞥅𞤲 𞤲'𞤣𞤫 𞤱𞤢𞤯𞤭𞥅 𞤳𞤫𞤩𞤺𞤮𞤤 𞤫 𞤰𞤫𞤤𞥆𞤭𞤼𞤺𞤮𞤤 𞤳𞤫𞥅𞤱𞤲'𞤺𞤮𞤤 𞤳𞤢𞤣𞤭 𞤸𞤢𞤲𞤣𞤫 𞤲'𞤣𞤫 𞤶𞤮𞤺𞤭𞥅 𞤳𞤮 𞤤𞤮𞤱𞤪𞤫 𞤫 𞤤𞤮𞤱𞤫 𞤳𞤫𞥅𞤱𞤯𞤫 𞤥𞤢𞥄𞤲𞤼𞤭𞤲𞤭𞥅𞤯𞤫 𞤭𞤲𞤢 𞤸𞤫𞥅𞤲 𞤒𞤮𞤵𞤼𞤵𞤦𞤫⹁ 𞤤𞤮𞤱𞤪𞤫 𞤺𞤮𞤤𞥆𞤮𞤪𞤣𞤫 𞤼𞤫𞤤𞤫𞤬𞤮𞤽𞤢𞥄𞤶𞤭 𞤀𞤲'𞤣𞤪𞤮𞤭𞤣⹁ 𞤳𞤢𞤥 𞤫 𞤧𞤢𞤪𞤱𞤭𞤧𞤢𞥄𞤶𞤭 𞤺𞤮𞤯𞥆𞤭 𞤳𞤮 𞤱𞤢𞤴𞤭 𞤲𞤮 𞤘𞤥𞤢𞤭𞤤⹁ 𞤘𞤮𞥅𞤺𞤤𞤫 𞤉𞤢𞤪𞤼𞤸⹁ 𞤘𞤮𞥅𞤺𞤤𞤫 𞤃𞤢𞤨𞤧⹁ 𞤘𞤮𞥅𞤺𞤤𞤫 𞤆𞤤𞤢𞤴 𞤱𞤢𞤤𞥆𞤢 𞤘𞤮𞥅𞤺𞤤𞤫 𞤏𞤮𞤪𞤳𞤧𞤨𞤢𞤷𞤫.

‮𞤕𞤢𞤺𞥆𞤢𞤤 𞤂𞤢𞤪𞥆𞤴 𞤆𞤢𞤺𞤫 𞤫 𞤉𞤪𞤭𞤷 𞤅𞤷𞤸𞤥𞤭𞤣𞤼⹁ 𞤺𞤢𞤪𞤣𞤭𞥅𞤯𞤮 𞤥𞤢𞤱𞤯𞤮 𞤥𞤢𞤴𞤪𞤫 𞤱𞤮𞤲𞤭⹁ 𞤺𞤭𞤤𞤢 𞥒𞥐𞥑𞥕⹁ 𞤆𞤭𞤷𞤸𞤢𞤭 𞤅𞤵𞤲'𞤣𞤢𞤪𞤢𞤪𞤢𞤶𞤢𞤲.

𞤘𞤮𞥅𞤺𞤤𞤫 𞤱𞤮𞤲𞤼𞤭 𞤺𞤮𞥅𞤼𞤮 𞤫 𞤧𞤮𞤧𞤭𞤴𞤫𞤼𞤫𞥅𞤶𞤭 𞤩𞤵𞤪𞤯𞤭 𞤥𞤢𞤱𞤲𞤵𞤣𞤫 𞤫 𞤀𞤥𞤫𞤪𞤭𞤳 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤼𞤮 𞤦𞤢𞤲𞤺𞤫 𞤲'𞤶𞤵𞤤𞤢𞥄𞤺𞤵⹁ 𞤣𞤵𞥅𞤩𞤭 𞤧𞤫𞥅𞤯𞤢 𞤷𞤢𞤺𞥆𞤢𞤤 𞤋𞤆𞤌 𞤺𞤢𞤣𞤢𞤲𞤮. 𞤉 𞤬𞤵𞤯𞥆𞤮𞥅𞤣𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥘⹁ 𞤲'𞤣𞤫 𞤱𞤮𞤲𞥆𞤮𞥅 𞤳𞤮 𞥑𞥗𞥖 𞤥𞤭𞤤𞤭𞤴𞤢𞥄𞤪 𞤣𞤮𞤤𞤢𞥄𞤪 𞤼𞤮 𞤏𞤢𞤤𞥆 𞤅𞤼𞤪𞤫𞥅𞤼. 𞤙𞤢𞤤𞤲'𞤣𞤫 𞥑 𞤬𞤫𞥅𞤦𞤢𞤪𞤭𞤴𞤫𞥅 𞥒𞥐𞥑𞥖⹁ 𞤲'𞤺𞤢𞤤𞤵 𞤥𞤵𞤥 𞤩𞤵𞤪𞤭 𞤀𞤨𞥆𞤤𞤫⹁ 𞤱𞤮𞤲𞤼𞤭 𞤺𞤢𞤣𞤢𞤲𞤮 𞤫 𞤲'𞤣𞤫𞤪 𞤤𞤫𞤴𞤯𞤫𞥅𞤤𞤫 𞤣𞤫𞤲𞤼𞤵𞤯𞤫 𞤀𞤥𞤫𞤪𞤭𞤳⹁ 𞤼𞤢𞤱𞤭 𞤳𞤮 𞥕𞥕𞥐 𞤥𞤭𞤤𞤭𞤴𞤢𞥄𞤪 𞤣𞤮𞤤𞤢𞥄𞤪 𞤪𞤫𞤲𞤣𞤭𞤲𞤭 𞤫 𞤲'𞤣𞤫𞤪 𞤷𞤢𞤼𞤫 𞤥𞤵𞤥 𞤷𞤫𞥅𞤪𞤼𞤵𞤯𞤫.

‮𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥔⹁ 𞤤𞤭𞤥𞤪𞤫 𞤋𞤲𞤼𞤫𞤪𞤦𞤪𞤢𞤲'𞤣 𞤱𞤭𞤴𞤫𞤼𞤫𞥅𞤲'𞤣𞤫 𞤄𞤫𞤧𞤼 𞤘𞤤𞤮𞤦𞤢𞤤 𞤄𞤪𞤢𞤲'𞤣𞤧 𞤱𞤢𞤯𞤭𞥅 𞤥𞤢𞤪𞤳𞤫 𞤘𞤮𞥅𞤺𞤤𞤫 𞤫 𞤣𞤮𞤺𞥆𞤮𞤤 𞤯𞤭𞤯𞤥𞤮𞤤 𞤫 𞤲'𞤣𞤫𞤪 𞤱𞤭𞤲𞤣𞤫𞤪𞤫 𞤲'𞤣𞤫𞥅⹁ 𞤷𞤢𞤺𞥆𞤢𞤤 𞤥𞤢𞤪𞤳𞤫 𞤀𞤨𞥆𞤤𞤫⹁ 𞤼𞤢𞤱𞤭 𞤲'𞤶𞤫𞥅𞤲𞤢𞥄𞤪𞤭 𞤥𞤵𞤥 𞤼𞤮𞤤𞤲𞤭𞥅𞤥𞤢 𞤫 𞥑𞥐𞥗⹁𞥔𞥓 𞤥𞤭𞤤𞤭𞤴𞤢𞥄𞤪 𞤣𞤮𞤤𞤢𞥄𞤪 (+𞥑𞥕% 𞤧𞤮 𞤴𞤫𞤪𞤮𞤲'𞤣𞤭𞤪𞤢𞥄𞤥𞤢 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥓)⹁ 𞤼𞤢𞤱𞤭 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤫 𞤼𞤫𞥅𞤥𞤫𞤣𞤫𞤪𞤫 𞤥𞤭𞤤𞤭𞤴𞤢𞥄𞤪 𞤣𞤮𞤤𞤢𞥄𞤪 𞤳𞤮 𞤢𞤣𞤭𞥅 𞤬𞤮𞤬 𞤺𞤭𞤤𞤢 𞤲'𞤣𞤫 𞤲'𞤣𞤫𞥅𞤯𞤮𞥅 𞤤𞤭𞤥𞤪𞤫 𞤧𞤮𞤧𞤢𞥄 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥗𞥔𞥑𞥓. 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥖⹁ 𞤤𞤭𞤥𞤪𞤫 𞤄𞤪𞤢𞤲'𞤣 𞤟 𞤚𞤮𞤨 𞥑𞥐𞥐 𞤱𞤢𞤯𞤼𞤭 𞤘𞤮𞥅𞤺𞤤𞤫 𞤫 𞤶𞤢𞤨𞥆𞤫𞥅𞤪𞤫 𞤢𞤣𞤢𞤲𞤣𞤫 𞤴𞤫𞥅𞤧𞤮 𞤀𞤨𞥆𞤤𞤫𞥑𞥔.

𞤅𞤮𞤧𞤭𞤴𞤫𞤼𞤫𞥅 𞤮𞥅 𞤭𞤲𞤢 𞤶𞤮𞤺𞤭𞥅 𞤬𞤮𞤼𞤣𞤫 𞥕𞥐 𞥐𞥐𞥐 𞤺𞤮𞤤𞥆𞤮𞤼𞤮𞥅𞤩𞤫. 𞤑𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤫 𞤺𞤮𞤤𞥆𞤫 𞤯𞤫𞥅 𞤳𞤮 𞤼𞤮 𞤺𞤢𞤤𞥆𞤫 𞤥𞤢𞤱𞤯𞤮 𞤱𞤭𞤲𞤣𞤫𞤪𞤫 𞤲'𞤣𞤫𞥅 : 𞤘𞤮𞥅𞤺𞤤𞤫𞤨𞤤𞤫𞤿⹁ 𞤼𞤮 𞤃𞤮𞤵𞤲𞤼𞤢𞤭𞤲 𞤜𞤭𞤫𞤱⹁ 𞤼𞤮 𞤑𞤢𞤤𞤭𞤬𞤮𞤪𞤲𞤭.

𞤘𞤮𞥅𞤺𞤤𞤫 𞤭𞤲𞤢 𞤶𞤫𞤴𞤢𞥄 𞤫 𞤧𞤮𞤧𞤭𞤴𞤫𞤼𞤫𞥅𞤶𞤭 𞤩𞤵𞤪𞤯𞤭 𞤥𞤢𞤱𞤲𞤵𞤣𞤫 𞤫 𞤲'𞤣𞤫𞤪 𞤤𞤵𞥅𞤥𞤮 𞤫𞤲𞤼𞤫𞤪𞤲𞤫𞤼⹁ 𞤳𞤢𞤥 𞤫 𞤀𞤨𞥆𞤤𞤫⹁ 𞤊𞤢𞤷𞤫𞤦𞤮𞥅𞤳⹁ 𞤀𞤥𞤢𞥁𞤮𞤲 𞤫 𞤃𞤭𞤷𞤪𞤮𞤧𞤮𞤬𞤼⹁ 𞤭𞤲𞤢 𞤶𞤫𞤴𞤢𞥄 𞤫 𞤧𞤮𞤧𞤭𞤴𞤫𞤼𞤫𞥅𞤶𞤭 𞤥𞤢𞤱𞤯𞤭 𞤏𞤫𞤦 (𞤭𞤲𞤢 𞤱𞤭𞤴𞤫𞥅 𞤳𞤢𞤣𞤭 𞤘𞤀𞤊𞤀𞤃)𞥑𞥕⹁𞥑𞥖⹁𞥑𞥗⹁𞥑𞥘. 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥑⹁ 𞤘𞤮𞥅𞤺𞤤𞤫 𞤭𞤲𞤢 𞤶𞤮𞤺𞤭𞤲𞤮𞥅 𞤤𞤢𞥄𞤲𞤢 𞤲'𞤣𞤭𞤱𞤮𞥅𞤱𞤢 𞤳𞤮 𞤭𞤲𞤢 𞤩𞤵𞤪𞤢 𞥙𞥐𞥐 𞥐𞥐𞥐 𞤧𞤫𞤪𞤱𞤫𞤪𞥑𞥙⹁ 𞤧𞤮 𞤴𞤫𞤪𞤮𞤲'𞤣𞤭𞤪𞤢𞥄𞤥𞤢 𞤫 𞥔𞥐𞥐 𞥐𞥐𞥐 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥖𞥒𞥐⹁ 𞤯𞤵𞤥 𞤲𞤮𞥅𞤲 𞤳𞤮 𞤳𞤢𞤻𞤵𞤥 𞤱𞤮𞤲𞤭 𞤤𞤢𞥄𞤲𞤢 𞤧𞤫𞤪𞤱𞤫𞤪 𞤩𞤵𞤪𞤳𞤢 𞤥𞤢𞤱𞤲𞤵𞤣𞤫 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 (𞥒% 𞤫 𞤤𞤭𞤥𞤮𞥅𞤪𞤫 𞤥𞤢𞤧𞤭𞤽𞤢𞥄𞤶𞤭 𞤯𞤭𞥅 𞤳𞤢𞤤𞤢)⹁ 𞤼𞤢𞤱𞤭 𞤳𞤢𞤩𞤭𞤪𞤯𞤫 𞤯𞤫𞥅 𞤭𞤲𞤢 𞤲'𞤶𞤢𞤤𞤼𞤭𞤲𞤢𞥄 𞤫 𞤲𞤮𞤳𞥆𞤵𞥅𞤶𞤭 𞥓𞥒 . 𞤉 𞤮𞥅𞤲 𞤧𞤢𞤸𞤢𞥄 𞤺𞤮𞥅𞤼𞤮⹁ 𞤲'𞤶𞤭𞤴𞤤𞤢𞤱𞤵 𞤘𞤮𞥅𞤺𞤤𞤫 𞤭𞤲𞤢 𞤤𞤭𞤥𞤼𞤢 𞤳𞤮 𞤭𞤲𞤢 𞤩𞤵𞤪𞤢 𞤥𞤭𞤤𞤭𞤴𞤢𞥄𞤪𞤵𞥅𞤶𞤭 𞥑 𞥐𞥐𞥐 𞤳𞤫𞤤𞥆𞤫 𞤱𞤫𞤦 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥘𞥒𞥑. 𞤉 𞤤𞤫𞤱𞤪𞤵 𞤮𞤳𞤼𞤮𞥅𞤦𞤢𞤪 𞥒𞥐𞥑𞥐⹁ 𞤘𞤮𞥅𞤺𞤤𞤫 𞤭𞤲𞤢 𞤶𞤮𞤺𞤭𞤲𞤮𞥅 𞥖⹁𞥔% 𞤫 𞤲'𞤶𞤵𞤤𞤢𞥄𞤺𞤵 𞤭𞤲𞤼𞤫𞤪𞤲𞤫𞤼 𞤱𞤭𞤲𞤣𞤫𞤪𞤫 𞤲'𞤣𞤫𞥅⹁ 𞤼𞤫𞥅 𞤸𞤮𞤤𞥆𞤭𞤼𞤭𞥅 𞤩𞤫𞤴𞤣𞤢𞤺𞤮𞤤 𞤩𞤵𞤪𞤲'𞤺𞤮𞤤 𞤥𞤢𞤱𞤲𞤵𞤣𞤫 𞤫 𞤲'𞤶𞤵𞤤𞤢𞥄𞤺𞤵 𞤱𞤫𞤦𞥒𞥒. 𞤚𞤮 𞤌𞤪𞤮𞤨⹁ 𞤘𞤮𞥅𞤺𞤤𞤫 𞤭𞤲𞤢 𞤶𞤮𞤺𞤭𞥅 𞥙𞥓% 𞤫 𞤲'𞤣𞤫𞤪 𞤤𞤵𞥅𞤥𞤮 𞤲'𞤶𞤭𞤴𞤤𞤢𞤱𞤵𞥒𞥓.

𞤘𞤢𞥄𞤺𞤢𞥄 𞤲'𞤶𞤭𞤴𞤤𞤢𞤱𞤵 𞤮𞥅⹁ 𞤘𞤮𞥅𞤺𞤤𞤫 𞤭𞤲𞤢 𞤪𞤮𞤳𞥆𞤢 𞤤𞤮𞤱𞤪𞤫 𞤫 𞤧𞤢𞤪𞤱𞤭𞤧𞤢𞥄𞤶𞤭 𞤳𞤫𞥅𞤱𞤯𞤭 𞤯𞤭 𞤲'𞤺𞤢𞤤𞤢𞥄 𞤲'𞤶𞤮𞤩𞤣𞤭𞥒𞥔 (𞤫-𞤥𞤢𞤭𞤤⹁ 𞤧𞤵𞤭𞤼𞤫 𞤦𞤭𞤪𞤮⹁ 𞤱𞤭𞤣𞤫𞤴𞤮𞥅⹁ 𞤬𞤮𞤼𞤮⹁ 𞤦𞤤𞤮𞤺 𞤫𞤳𞤲) 𞤫 𞤳𞤢𞥄𞤤𞤭𞤧 𞤥𞤵𞤥 𞤳𞤮 𞤫 𞤴𞤫𞥅𞤴𞤣𞤫 𞤺𞤭𞤤𞤢 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥐⹁ 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤳𞤮 𞤫 𞤳𞤵𞥅𞤼𞤮𞤪𞤺𞤢𞤤 𞤶𞤮𞤳𞥆𞤮𞤲'𞤣𞤭𞤪𞤫 𞤦𞤢𞤤𞥆𞤭𞤼𞤮𞥅𞤶𞤫 𞤫 𞤲'𞤣𞤫𞤪 𞤲'𞤶𞤫𞤻𞤼𞤵𞤣𞤭 𞤲'𞤶𞤭𞤴𞤤𞤢𞤱𞤵 𞤫... “𞤷𞤮𞤧𞤼 𞤨𞤫𞤪 𞤷𞤤𞤭𞤷” 𞤬𞤢𞤷𞤼𞤵𞤪𞤫 𞤱𞤮𞤲𞤢𞤲'𞤣𞤫 𞤴𞤫𞥅𞤴𞤮𞥅𞤩𞤫𞥒𞥕. 𞤑𞤮𞤲𞤮 𞤼𞤢𞤲⹁ 𞤩𞤫𞤴𞤣𞤢𞤺𞤮𞤤 𞤲'𞤺𞤮𞤲𞤳𞤢 𞤥𞤮𞤲𞤮𞤨𞤮𞤤𞤭 𞤫 𞤺𞤫𞤯𞤫 𞤧𞤭𞤪𞤤𞤵 𞤭𞤲𞤢 𞤩𞤫𞤴𞤣𞤮𞥅 𞤸𞤵𞤤𞤩𞤭𞤲𞤢𞥄𞤣𞤫⹁ 𞤺𞤭𞤤𞤢 𞤫 𞤸𞤵𞥅𞤼𞤮𞤪𞤼𞤮𞥅𞤩𞤫 𞤭𞤲𞤼𞤫𞤪𞤲𞤫𞤼 𞤷𞤢𞤧𞤵𞤢𞤤 𞤸𞤢𞥄 𞤫 𞤱𞤮𞤲 𞤫 𞤶𞤵𞤩𞥆𞤵𞤤𞤫 𞤥𞤢𞤱𞤯𞤫. 𞤘𞤮𞥅𞤺𞤤𞤫 𞤳𞤢𞤣𞤭 𞤭𞤲𞤢 𞤶𞤮𞤺𞤭𞤲𞤮𞥅 𞤻𞤢𞥄𞤱𞤭𞤪𞤯𞤫 𞤳𞤫𞥅𞤱𞤯𞤫⹁ 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤻𞤢𞥄𞤱𞤭𞤪𞤯𞤫 𞤳𞤫𞥅𞤱𞤯𞤫 𞤶𞤮𞤱𞤭𞤼𞤭𞥅𞤯𞤫 𞤫 𞤶𞤮𞤳𞥆𞤮𞤲'𞤣𞤭𞤪𞤢𞤤 𞤫 𞤸𞤢𞤳𞥆𞤫𞥅𞤶𞤭 𞤷𞤮𞤨𞤴𞤪𞤭𞤹𞤼 𞤫 𞤤𞤮𞤱𞤪𞤫 𞤥𞤵𞤥 𞤘𞤮𞥅𞤺𞤤𞤫 𞤄𞤮𞥅𞤳𞤧.

 ‮𞤋𞤱𞤣𞤭 𞤭𞤲𞤣𞤫 𞤲'𞤣𞤫𞥅 

𞤋𞤲𞤣𞤫 𞤧𞤮𞤧𞤭𞤴𞤫𞤼𞤫𞥅 𞤘𞤮𞥅𞤺𞤤𞤫 𞤵𞤥𞥆𞤮𞤪𞤭𞥅 𞤳𞤮 𞤫 𞤸𞤫𞤤𞤥𞤫𞤪𞤫 𞤸𞤭𞥅𞤧𞤭𞤱𞤢𞤤 “𞤺𞤮𞥅𞤺𞤮𞤤”𞥒𞥖 /ˈ𞤺𞤵ː𞤺ə𞤤/𞥙 𞤱𞤢𞤤𞥆𞤢 𞤺𞤮𞤺𞤮𞤤 𞤫 𞤯𞤫𞤥𞤲'𞤺𞤢𞤤 𞤊𞤢𞤪𞤢𞤴𞤧𞤫⹁ 𞤱𞤮𞤲𞤭 𞥑𞥐𞥑𞥐𞥐⹁ 𞤱𞤮𞤲𞤭 𞤤𞤭𞤥𞤮𞥅𞤪𞤫 𞤬𞤵𞤯𞥆𞤮𞤪𞤣𞤫 𞥑⹁ 𞤪𞤫𞤱𞤭 𞤸𞤫𞥅𞤲 𞤳𞤮 𞤼𞤫𞥅𞤥𞤫𞤣𞤫𞤪𞤫 𞥁𞤫𞤪𞤮𞥒𞥗. 𞤉 𞤸𞤭𞤼𞤢𞥄𞤲'𞤣𞤫 𞥑𞥙𞥙𞥗⹁ 𞤂𞤢𞤪𞥆𞤴 𞤆𞤢𞤺𞤫 𞤫 𞤅𞤫𞤪𞤺𞤫𞤴 𞤄𞤪𞤭𞤲 𞤲𞤢𞥄𞤥𞤲'𞤣𞤭𞥅 𞤢𞤤𞤥𞤵𞤣𞤩𞤫 𞤱𞤮𞤯𞤩𞤫 𞤶𞤢𞤲𞤺𞤮𞥅𞤩𞤫 𞤮𞤪𞤣𞤭𞤲𞤢𞤼𞤫𞥅𞤪 𞤲'𞤺𞤢𞤥 𞤱𞤢𞤤𞥆𞤭𞤼𞤣𞤫 𞤩𞤫 𞤭𞤲𞤣𞤫 𞤲'𞤶𞤫𞤻𞤼𞤵𞤣𞤭 𞤺𞤮𞤤𞥆𞤫 𞤥𞤢𞤩𞥆𞤫. 𞤌 𞤻𞤢𞥄𞤺𞤭𞥅 𞤲'𞤣𞤫 𞤮 𞤱𞤭𞤲𞤣𞤭𞤼𞤢𞤼𞤢 𞤭𞤲𞤣𞤫 𞤣𞤮𞤥𞤫𞤲 “𞤺𞤮𞥅𞤺𞤮𞤤”. 𞤐'𞤁𞤫𞥅𞤲 𞤅𞤫𞤢𞤲 𞤀𞤲'𞤣𞤫𞤪𞤧𞤮𞤲 𞤱𞤢𞤯𞤭𞥅 𞤶𞤵𞥅𞤥𞤪𞤫 𞤫 𞤲𞤢𞥄𞤼𞤲𞤵𞤣𞤫 𞤭𞤲𞤣𞤫 𞤲'𞤣𞤫𞥅⹁ 𞤮 𞤱𞤭𞤲𞤣𞤭 𞤺𞤮𞥅𞤺𞤤𞤫.𞤷𞤮𞤥[𞤪𞤫𞤬. 𞤱𞤮𞥅𞤣𞤭 𞤸𞤢𞥄𞤶𞤫]. 𞤏𞤮𞤯𞤩𞤫 𞤭𞤲𞤢 𞤳𞤮𞤤𞥆𞤭𞤼𞤢 𞤱𞤮𞤲'𞤣𞤫⹁ 𞤲'𞤣𞤫 𞤼𞤢𞤱𞤲𞤮𞥅 𞤭𞤲𞤣𞤫 𞤣𞤮𞤥𞤫𞤲 𞤺𞤮𞥅𞤺𞤮𞤤.𞤷𞤮𞤥𞥒𞥘 𞤲𞤢𞤼𞥆𞤭𞥅 𞤱𞤮𞥅𞤣𞥆𞤫 (𞤭𞤲𞤢 𞤼𞤮𞤯𞥆𞤭𞥅 𞤺𞤭𞤤𞤢 𞤫 𞤤𞤫𞤱𞤪𞤵 𞤢𞤦𞤪𞤭𞥅𞤤 𞥑𞥙𞥙𞥕)⹁ 𞤭𞤲𞤣𞤫 𞤲'𞤣𞤫𞥅 𞤱𞤢𞤴𞤤𞤢𞥄𞤥𞤢 𞤫 𞤴𞤭𞤯𞤣𞤫𞥒𞥙.

𞤑𞤮 𞤱𞤢𞥄𞤱𞤭 𞤸𞤫𞥅𞤲 𞤱𞤮𞤲'𞤣𞤫 𞤬𞤮𞤬⹁ 𞤘𞤮𞥅𞤺𞤤𞤫 𞤭𞤲𞤢 𞤤𞤮𞤥𞤼𞤮𞥅 𞤺𞤮𞥅𞤺𞤮𞤤⹁ 𞤩𞤵𞤪𞤯𞤮 𞤸𞤮𞤴𞤦𞤵𞤣𞤫 𞤫 𞤱𞤫𞥅𞤩𞤣𞤫 𞤧𞤭𞤬𞤼𞤮𞤪𞤣𞤫 𞤱𞤮𞤲𞤢𞤲'𞤣𞤫 𞤸𞤢𞥄𞤤𞤮𞥅𞤱𞤮 𞤉𞤲'𞤺𞤫𞤤𞤫⹁ 𞤼𞤫𞥅 𞤲'𞤺𞤢𞤤𞤯𞤮𞥅 𞤸𞤫𞤤𞤥𞤫𞤪𞤫 𞤥𞤢𞥄 𞤱𞤮𞤲 𞤳𞤮 𞤢𞤲𞤣𞤭𞤪𞤢𞥄 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤢𞤤𞤢 : 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥖⹁ 𞤭𞤲𞤣𞤫 𞤲'𞤶𞤭𞤴𞤤𞤢𞤱𞤵⹁ 𞤲'𞤣𞤫𞥅𞤲 𞤧𞤮𞤧𞤭𞤴𞤫𞤼𞤫𞥅⹁ 𞤭𞤲𞤢 𞤶𞤫𞤴𞤢𞥄 𞤫 𞤧𞤢𞤨𞥆𞤮 𞤩𞤵𞤪𞤯𞤫 𞤥𞤮𞤰𞥆𞤵𞤣𞤫 -𞤥𞤢𞤪𞤳𞤫𞥅𞤶𞤭 𞤢𞤲𞤣𞤢𞥄𞤯𞤭 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅𞥓𞥐 𞤫 𞤺𞤭𞤤𞤢 𞤲'𞤣𞤫𞥅𞤲 𞤱𞤮𞤲𞤼𞤭 𞤥𞤢𞤪𞤳𞤫𞥅𞤶𞤭 𞤺𞤢𞤣𞤢𞤲𞤭 𞤢𞤲𞤣𞤢𞥄𞤯𞤭 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤢𞤤𞤢𞥓𞥑⹁𞥓𞥒⹁𞥓𞥓⹁𞥓𞥔. 𞤏𞤮𞤲 𞤫 𞤧𞤢𞤺𞥆𞤭𞤼𞤮𞤪𞤣𞤫 𞤸𞤢𞤲𞤣𞤫 𞤲𞤢𞥄𞤼𞤲𞤭 𞤸𞤫𞤤𞤥𞤫𞤪𞤫 𞤼𞤮 𞤺𞤮𞥅𞤺𞤤𞤫 (𞤫 𞤯𞤫𞤥𞤲'𞤺𞤢𞤤 𞤊𞤢𞤪𞤢𞤴𞤧𞤫⹁ 𞤺𞤮𞥅𞤺𞤮𞤤𞤭𞤧𞤫𞤪 𞤱𞤢𞤤𞥆𞤢 𞤺𞤮𞥅𞤺𞤤𞤫𞤪) 𞤫 𞤲'𞤣𞤫𞤪 𞤳𞤫𞤤𞥆𞤫 𞤥𞤵𞤥 𞤫𞤲⹁ 𞤼𞤢𞤱𞤢 𞤬𞤭𞤪𞤼𞤭 𞤳𞤮 𞤸𞤵𞥅𞤼𞤮𞤪𞤢𞥄𞤣𞤫 𞤤𞤮𞤱𞤪𞤫 𞤲'𞤶𞤭𞤴𞤤𞤢𞤱𞤵 𞤘𞤮𞥅𞤺𞤤𞤫 𞤲'𞤺𞤢𞤥 𞤸𞤫𞤩𞤣𞤫 𞤳𞤢𞤦𞤢𞤪𞤵𞥅𞤶𞤭 𞤫 𞤲'𞤣𞤫𞤪 𞤱𞤫𞤦𞥓𞥕.

𞤒𞤢𞤲𞤼𞤭 𞤸𞤫𞥅𞤲⹁ 𞤲𞤢𞤲𞤣𞤵𞤺𞤮𞤤 𞤫 𞤸𞤫𞤤𞤥𞤫𞤪𞤫 𞤉𞤲'𞤺𞤫𞤤𞤫 𞤺𞤮𞤺𞥆𞤤𞤫𞤧⹁ 𞤬𞤭𞤪𞤼𞤭 𞤳𞤮 “𞤺𞤭𞤤𞤢𞥄𞤧”⹁ 𞤭𞤲𞤢 𞤧𞤭𞤬𞤼𞤭𞤲𞤢 [𞤌] 𞤯𞤭𞤯𞤭 𞤥𞤢𞤪𞤳𞤫 𞤮𞥅. 𞤖𞤢𞤴 𞤧𞤮 𞤼𞤢𞤱𞤭𞥅 𞤭𞤱𞤣𞤭 𞤲'𞤣𞤭𞥅 𞤱𞤢𞥄𞤱𞤢𞥄 𞤧𞤭𞤬𞤮𞤪𞤫𞥅𞤣𞤫⹁ 𞤘𞤮𞥅𞤺𞤤𞤫 𞤭𞤲𞤢 𞤸𞤵𞥅𞤼𞤮𞤪𞤮𞥅 𞤲'𞤺𞤢𞤤𞤯𞤮𞥅 𞤨𞤭𞤶𞤭𞤪𞤤𞤮𞥅𞤶𞤭 𞤫 𞤳𞤮𞤲𞤺𞤵𞤯𞤭 𞤫 𞤲'𞤣𞤫𞤪 𞤺𞤮𞥅𞤼𞤮 𞤫 𞤧𞤢𞤪𞤱𞤭𞤧𞤢𞥄𞤶𞤭 𞤥𞤵𞤥 𞤲'𞤶𞤭𞤴𞤤𞤢𞤱𞤵 𞤬𞤮𞤼𞤮𞥅𞤶𞤫 : 𞤘𞤮𞥅𞤺𞤤𞤫 𞤘𞤮𞤺𞥆𞤤𞤫𞤧𞥓𞥖. 𞤑𞤢𞤣𞤭⹁ 𞥑𞥐𞤺𞤮𞤺𞤮𞤤 (𞤤𞤭𞤥𞤪𞤫 𞥑 𞤪𞤫𞤱𞤭 𞤸𞤫𞥅𞤲 𞤳𞤮 𞤺𞤮𞤺𞤮𞤤 𞥁𞤫𞤪𞤮𞥅𞤶𞤭) 𞤱𞤭𞤴𞤫𞤼𞤫𞥅 𞤳𞤮 𞤺𞤮𞤺𞤮𞤤𞤨𞤤𞤫𞤿⹁ 𞤳𞤮 𞤯𞤮𞥅𞤲 𞤭𞤲𞤣𞤫 𞤶𞤮𞤯𞤲'𞤣𞤫 𞤘𞤮𞥅𞤺𞤤𞤫 𞤵𞤥𞥆𞤮𞤪𞤭𞥅𞥓𞥗.

𞤐'𞤁𞤫𞥅 𞤸𞤫𞤤𞤥𞤫𞤪𞤫 𞤭𞤲𞤢 𞤥𞤢𞥄𞤲𞤼𞤭𞤲𞤭𞤪𞤭 𞤨𞤢𞥄𞤲'𞤣𞤢𞥄𞤤𞤫 𞤯𞤫 𞤘𞤮𞥅𞤺𞤤𞤫 𞤰𞤫𞤼𞥆𞤭 𞤫 𞤸𞤮𞥅𞤪𞤫 𞤥𞤵𞤥 : « 𞤴𞤵𞤩𞥆𞤭𞤲'𞤣𞤫 𞤳𞤫𞥅𞤱𞤢𞤤 𞤳𞤢𞤦𞤢𞤪𞤵𞥅𞤶𞤭 𞤳𞤫𞥅𞤱𞤯𞤭 𞤺𞤮𞤲𞤯𞤭 𞤫 𞤲'𞤣𞤫𞤪 𞤏𞤫𞤦 𞤫 𞤲'𞤣𞤫𞤪 𞤱𞤭𞤲𞤣𞤫𞤪𞤫 𞤲'𞤣𞤫𞥅𞥒𞥗 ». 𞤐'𞤁𞤫𞤳𞤫⹁ 𞤧𞤮 𞤼𞤢𞤱𞤭𞥅 𞤤𞤭𞤥𞤮𞥅𞤪𞤫 𞤳𞤫𞤤𞥆𞤫 𞤱𞤫𞤦 𞤦𞤢𞥄𞤱𞤯𞤫 𞤤𞤭𞤥𞤼𞤫𞥅𞤣𞤫 𞤯𞤫𞥅 𞤭𞤲𞤢 𞤥𞤢𞤱𞤲𞤭 (𞤳𞤮 𞤩𞤵𞤪𞤭 𞤵𞤶𞤵𞤲𞥆𞤢𞥄𞤶𞤫 𞤥𞤭𞤤𞤭𞤴𞤢𞥄𞤪)⹁ 𞤭𞤲𞤢 𞤸𞤫𞤣𞥆𞤭𞥅 𞤳𞤮 𞤬𞤢𞤥𞤯𞤭 𞤧𞤮 𞤴𞤫𞤪𞤮𞤲'𞤣𞤭𞤪𞤢𞥄𞤥𞤢 𞤫 𞤬𞤭𞥅𞤤𞤣𞤫 𞤘𞤮𞥅𞤺𞤤𞤫. 𞤐'𞤁𞤫𞥅𞤯𞤮𞥅 𞤤𞤭𞤥𞤮𞥅𞤪𞤫⹁ 𞤲'𞤣𞤫 𞤭𞤲𞤣𞤫 "𞤘𞤮𞥅𞤺𞤤𞤫" 𞤲'𞤣𞤫𞥅 𞤵𞤥𞥆𞤮𞤪𞤭𞥅⹁ 𞤭𞤲𞤢 𞤸𞤮𞤤𞥆𞤭𞤼𞤢 𞤲'𞤦𞤢𞥄𞤣𞤭𞥅𞤶𞤭 𞤨𞤮𞤼𞤯𞤭 𞤱𞤮𞤲'𞤣𞤫 𞤳𞤮𞤤𞤮𞤻𞤢𞥄𞤤 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤢𞤤𞤢⹁ 𞤬𞤢𞤲𞥆𞤵 𞤺𞤮𞤤𞥆𞤫 𞤧𞤮𞤧𞤭𞤴𞤫𞤼𞤫𞥅 𞤮𞥅 𞤼𞤢𞤲.
Catégorie:Article à référence nécessaire

 ‮𞤚𞤢𞤪𞤭𞤴𞤢 

𞤔𞤭𞤦𞤭𞤲𞤫𞥅𞤣𞤫

𞤘𞤮𞥅𞤺𞤤𞤫 𞤘𞤢𞤪𞤢𞤺𞤫⹁ 𞤶𞤮𞥅𞤯𞤮𞤪𞤣𞤫 𞤣𞤢𞥄𞤪𞤼𞤮𞤤 𞤯𞤮 𞤘𞤮𞥅𞤺𞤤𞤫 𞤧𞤮𞤧𞤢𞥄 𞤻𞤢𞤤𞤲'𞤣𞤫 𞥔 𞤧𞤵𞤱𞤫𞥅 𞥑𞥙𞥙𞥘⹁ 𞥒𞥓𞥒 𞤅𞤢𞤲𞤼𞤢 𞤃𞤢𞤪𞤺𞤢𞤪𞤭𞤼𞤢⹁ 𞤃𞤫𞤲𞤤𞤮 𞤆𞤢𞤪𞤳⹁ 𞤑𞤢𞤤𞤭𞤬𞤮𞤪𞤲𞤭.

𞤊𞤵𞤯𞥆𞤮𞥅𞤣𞤫 𞤣𞤢𞥄𞤪𞤼𞤮𞤤 𞤧𞤮𞤧𞤭𞤴𞤢𞤼𞤫𞥅 𞤘𞤮𞥅𞤺𞤤𞤫 𞤬𞤵𞤯𞥆𞤮𞤼𞤮𞥅 𞤳𞤮 𞤫 𞤳𞤢𞤱𞤪𞤢𞤤 𞤢𞤤𞤥𞤵𞤣𞤩𞤫 𞤯𞤭𞤯𞤮 𞤼𞤮 𞤣𞤵𞤯𞤢𞤤 𞤶𞤢𞥄𞤩𞤭 𞤸𞤢𞥄𞤯𞤼𞤭𞤪𞤣𞤫 𞤅𞤼𞤢𞤲𞤬𞤮𞤪𞤣 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥙𞥕. 𞤅𞤫𞤪𞤺𞤫𞤴 𞤄𞤪𞤭𞤲⹁ 𞤥𞤮 𞤣𞤵𞥅𞤩𞤭 𞤥𞤵𞤥 𞤷𞤢𞤨𞤢𞤲𞤯𞤫 𞤼𞤢𞤼𞤭 𞤫 𞤮𞥅𞤲 𞤧𞤢𞤸𞤢𞥄⹁ 𞤫 𞤂𞤢𞤪𞥆𞤴 𞤆𞤢𞤺𞤫⹁ 𞤥𞤮 𞤣𞤵𞥅𞤩𞤭 𞤥𞤵𞤥 𞤷𞤢𞤨𞤢𞤲𞤯𞤫 𞤲𞤢𞤴⹁ « 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤫 𞤥𞤵𞤥 𞤫𞤲 𞤭𞤲𞤢 𞤤𞤵𞥅𞤪𞤣𞤭 𞤫 𞤳𞤢𞤤𞤢 𞤳𞤮 𞤭𞤲𞤢 𞤱𞤮𞤲𞤢 » . 𞥓𞥘. 𞤑𞤮𞤲𞤮 𞤯𞤵𞤥 𞤸𞤢𞤯𞤢𞥄𞤲𞤭 𞤩𞤫⹁ 𞤫 𞤤𞤫𞤱𞤪𞤵 𞤒𞤢𞤪𞤳𞤮𞤥𞤢𞥄 𞥑𞥙𞥙𞥖⹁ 𞤬𞤵𞤯𞥆𞤢𞥄𞤣𞤫 𞤺𞤮𞤤𞥆𞤫 𞤫 𞤲'𞤶𞤭𞤴𞤤𞤢𞤱𞤵 𞤳𞤫𞤧𞤮𞥓𞥙⹁𞥔𞥐.

𞤅𞤮𞤧𞤩𞤫 𞤘𞤮𞥅𞤺𞤤𞤫⹁ 𞤲'𞤣𞤫𞥅𞤲 𞤶𞤢𞤲𞤺𞤮𞥅𞤩𞤫 𞤣𞤮𞤳𞤼𞤮𞤪𞤢𞥄⹁ 𞤼𞤫𞤧𞤳𞤭𞥅𞤥𞤢 𞤲𞤮 𞤲'𞤶𞤫𞤻𞤼𞤵𞤣𞤭 𞤲'𞤣𞤭𞥅 𞤪𞤫𞤲𞤣𞤭𞤲𞤭𞤪𞤼𞤫𞥅 𞤲'𞤣𞤫 𞤩𞤫 𞤲'𞤦𞤢𞤯𞤭 𞤲'𞤶𞤭𞤴𞤤𞤢𞤱𞤵 𞤫 𞤲'𞤣𞤫𞤪 𞤣𞤫𞤬𞤼𞤫 𞤺𞤢𞤲𞤣𞤢𞤤. 𞤇𞤫 𞤼𞤫𞤧𞤳𞤭𞥅𞤥𞤢 𞤱𞤮𞤲'𞤣𞤫 𞤸𞤵𞥅𞤼𞤮𞤪𞤢𞥄𞤣𞤫 𞤸𞤵𞤥𞤨𞤭𞤼𞤮𞥅𞤶𞤭 𞤺𞤮𞤲𞤯𞤭 𞤫 𞤲'𞤣𞤫𞤪 𞤲'𞤶𞤵𞤩𞥆𞤵𞤣𞤭 𞤸𞤭𞤨𞤫𞤪𞤼𞤫𞤳𞤧𞤼𞤵𞤢𞤤 𞤭𞤲𞤢 𞤬𞤢𞤱𞤭𞥅 𞤫 𞤧𞤭𞤬𞤢𞥄 𞤶𞤮𞤳𞥆𞤮𞤲'𞤣𞤭𞤪𞤫 𞤸𞤢𞤳𞥆𞤵𞤲'𞤣𞤫 𞤦𞤭𞤲𞤣𞤢𞤲𞤯𞤫 𞤯𞤫𞥅. 𞤐𞤭𞥅 𞤱𞤮𞤲𞤭⹁ 𞤥𞤭𞥅𞤶𞤮 𞤴𞤵𞥅𞤪𞤲𞤭𞤼𞤢𞥄𞤣𞤫 𞤶𞤮𞤳𞥆𞤮𞤲'𞤣𞤭𞤪𞤫 𞤸𞤢𞤳𞥆𞤵𞤲'𞤣𞤫 𞤦𞤭𞤲𞤣𞤢𞤲𞤯𞤫 𞤼𞤵𞥅𞤺𞤭𞥅 𞤳𞤮 𞤫 𞤰𞤫𞥅𞤱𞤼𞤢𞥄𞤣𞤫 𞤧𞤭𞤬𞤢𞥄 𞤦𞤭𞤲𞤣𞤮𞤤 𞤺𞤢𞤲𞤣𞤢𞤤 𞤫 𞤤𞤢𞥄𞤦𞤭 𞤴𞤵𞤩𞥆𞤮𞥅𞤶𞤭 𞤋𞤲'𞤣𞤫𞤿 𞤕𞤭𞤼𞤢𞤼𞤭𞤮𞤲 𞤅𞤷𞤭𞤫𞤲𞤷𞤫 (𞤅𞤕𞤋)⹁ 𞤳𞤮 𞤯𞤵𞤥 𞤱𞤮𞤲𞤭 𞤪𞤮𞤳𞥆𞤵𞤣𞤫 𞤲𞤢𞤬𞤮𞥅𞤪𞤫 𞤫 𞤦𞤢𞤴𞥆𞤭𞤲𞤢𞥄𞤲'𞤺𞤮 𞤺𞤢𞤲𞤣𞤢𞤤 𞤫 𞤲'𞤣𞤫𞤪 𞤲'𞤶𞤵𞥅𞤼𞤫𞥅𞤲'𞤣𞤭... 𞤤𞤭𞤥𞤮𞥅𞤪𞤫 𞤦𞤭𞤲𞤣𞤢𞤲𞤯𞤫 𞤷𞤭𞤬𞤼𞤮𞤪𞤼𞤮𞥅𞤯𞤫 𞤯𞤵𞤥. 𞤐'𞤁𞤫𞥅 𞤯𞤮𞥅 𞤼𞤭𞤲𞤣𞤭𞤲𞤮𞥅𞤪𞤫 𞤭𞤲𞤢 𞤢𞤪𞤼𞤭 𞤫 𞤺𞤮𞤤𞥆𞤫 𞤔𞤮𞤲 𞤑𞤤𞤫𞤭𞤲𞤦𞤫𞤪𞤺 𞤦𞤢𞤯𞤲𞤮𞥅𞤯𞤮 𞤢𞤤𞤺𞤮𞤪𞤭𞤼𞤥𞤫 𞤖𞤋𞤚𞤅 (𞤐'𞤔𞤭𞤴𞤤𞤢𞤱𞤵 𞤼𞤮𞤩𞥆𞤫𞤪𞤫 𞤺𞤮𞤲𞤣𞤫 𞤫 𞤶𞤮𞤳𞥆𞤮𞤲'𞤣𞤭𞤪𞤫) 𞤱𞤮𞤲𞤢𞤲'𞤣𞤫 𞤋𞤄𞤃 𞤥𞤮 𞤰𞤫𞤼𞥆𞤭𞤼𞤭 𞤲'𞤦𞤢𞥄𞤱𞤳𞤢 𞤸𞤫𞤤𞥆𞤮 𞤼𞤵𞥅𞤺𞤭𞥅𞤯𞤮 𞤫 𞤤𞤭𞤥𞤮𞥅𞤪𞤫 𞤶𞤮𞤳𞥆𞤮𞤲'𞤣𞤭𞤪𞤫 𞤼𞤮𞤯𞥆𞤭𞥅𞤯𞤫 𞤯𞤵𞤥𞥔𞥑. 𞤑𞤮 𞤯𞤵𞤥 𞤱𞤢𞤯𞤭 𞤳𞤮 𞤫 𞤰𞤫𞤤𞥆𞤭𞤼𞤣𞤫 𞤺𞤮𞤤𞥆𞤫 𞤔𞤮𞤲 𞤑𞤤𞤫𞤭𞤲𞤦𞤫𞤪𞤺⹁ 𞤢𞤤𞤥𞤵𞤩𞥆𞤫 𞤯𞤭𞤯𞤮 𞤩𞤫𞥅 𞤲'𞤦𞤢𞤯𞤭 𞤢𞤤𞤺𞤮𞤪𞤭𞤼𞤥𞤫 𞤪𞤢𞤲𞤳𞤭𞤲'𞤺 𞤳𞤫𞤤𞥆𞤫 𞤱𞤫𞤦 𞤦𞤭𞤴𞤫𞤼𞤫𞥅𞤯𞤮 𞤆𞤢𞤺𞤫𞤈𞤢𞤲𞤳. 𞤍𞤵𞥅𞤥 𞤭𞤲𞤢 𞤼𞤫𞤧𞤳𞤢𞥄 𞤶𞤮𞤳𞥆𞤮𞤪𞤯𞤫 𞤼𞤮𞤯𞥆𞤭𞥅𞤯𞤫 𞤸𞤫𞤤𞥆𞤮 𞤲'𞤺𞤢𞤥 𞤧𞤵𞤩𞤢𞥄𞤣𞤫 𞤮𞥅𞤲 𞤸𞤫𞤤𞥆𞤮. 𞤅𞤮 𞤸𞤫𞤤𞥆𞤮 𞤸𞤫𞤩𞤭𞥅 𞤱𞤮𞥅𞤼𞤫𞥅𞤶𞤭⹁ 𞤭𞤲𞤢 𞤩𞤫𞤴𞤣𞤮𞥅 𞤶𞤮𞤺𞤢𞥄𞤣𞤫 𞤲𞤢𞤬𞤮𞥅𞤪𞤫⹁ 𞤳𞤢𞤣𞤭 𞤭𞤲𞤢 𞤩𞤫𞤴𞤣𞤮𞥅 𞤲𞤢𞤬𞤮𞥅𞤪𞤫 𞤱𞤮𞥅𞤼𞤫 𞤲'𞤺𞤮𞥅 𞤸𞤫𞤤𞥆𞤮⹁ 𞤧𞤮 𞤼𞤢𞤱𞤭𞥅 𞤫 𞤸𞤮𞥅𞤪𞤫 𞤥𞤵𞤥 𞤭𞤲𞤢 𞤼𞤮𞤯𞥆𞤭𞥅 𞤳𞤫𞤤𞥆𞤫 𞤺𞤮𞤯𞥆𞤫⹁ 𞤭𞤲𞤢 𞤩𞤫𞤴𞤣𞤮𞥅 𞤶𞤮𞤺𞤢𞥄𞤣𞤫𞥓𞥙.

𞤇𞤫 𞤭𞤲𞥆𞤭𞤪𞤭 𞤫𞤩𞥆𞤮𞥅𞤪𞤫 𞤥𞤢𞤩𞥆𞤫 𞤲'𞤣𞤫𞥅 𞤳𞤮 𞤄𞤢𞤷𞤳𞤈𞤵𞤦𞥓𞥘. 𞤇𞤫 𞤷𞤭𞤳𞥆𞤭 𞤳𞤮 𞤤𞤮𞤱𞤪𞤫 𞤰𞤫𞥅𞤱𞤲'𞤣𞤮𞤼𞤮𞥅𞤲'𞤣𞤫 𞤶𞤮𞤳𞥆𞤮𞤲'𞤣𞤭𞤪𞤫 𞤸𞤢𞤳𞥆𞤵𞤲'𞤣𞤫 𞤤𞤮𞤱𞤫 𞤲'𞤺𞤢𞤥 𞤪𞤮𞤳𞥆𞤵𞤣𞤫 𞤲'𞤶𞤫𞤻𞤼𞤵𞤣𞤭 𞤩𞤵𞤪𞤲'𞤣𞤭 𞤥𞤮𞤰𞥆𞤵𞤣𞤫 𞤫 𞤳𞤮 𞤸𞤢𞤩𞤣𞤭𞥅𞤩𞤫 𞤥𞤢𞤩𞥆𞤫 𞤲'𞤣𞤮𞤳𞥆𞤭 𞤫 𞤮𞥅𞤲 𞤧𞤢𞤸𞤢𞥄⹁ 𞤸𞤢𞥄 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤀𞤤𞤼𞤢𞤜𞤭𞤧𞤼𞤢.

𞤅𞤮 𞤺𞤮𞤤𞥆𞤫 𞤥𞤢𞤩𞥆𞤫 𞤲'𞤶𞤮𞥅𞤬𞤭𞥅⹁ 𞤢𞤤𞤥𞤵𞤩𞥆𞤫 𞤯𞤭𞤯𞤮 𞤩𞤫𞥅 𞤨𞤵𞤯𞥆𞤮𞤼𞤮𞥅 𞤳𞤮 𞤸𞤵𞥅𞤼𞤮𞤪𞤢𞥄𞤣𞤫 𞤫𞤩𞥆𞤮𞥅𞤪𞤫 𞤥𞤢𞤩𞥆𞤫 𞤲'𞤶𞤭𞤴𞤤𞤢𞤱𞤵 𞤫 𞤲'𞤺𞤢𞤥 𞤯𞤵𞥅𞤥 𞤩𞤫 𞤷𞤮𞥅𞤣𞤢 𞤼𞤫𞤪𞤢𞤦𞤴𞤼𞤫 𞤣𞤭𞤧𞤳𞤭𞥅𞤶𞤭 𞤯𞤭𞤯𞤥𞤭⹁ 𞤲'𞤺𞤢𞤥 𞤧𞤮𞤧𞤣𞤫 𞤤𞤮𞤱𞤪𞤫. 𞤐'𞤁𞤫𞥅 𞤯𞤮𞥅 𞤴𞤫𞥅𞤱𞤼𞤫𞤪𞤫 𞤷𞤭𞥅𞤥𞤼𞤮𞤤 𞤱𞤢𞤯𞤢𞤼𞤢 𞤳𞤮 𞤫 𞤧𞤵𞥅𞤣𞤵 𞤂𞤢𞤪𞥆𞤴 𞤆𞤢𞤺𞤫𞥔𞥒. 𞤅𞤫𞤪𞤺𞤫𞤴 𞤪𞤫𞤲𞤣𞤭𞤲𞤭 𞤦𞤭𞤪𞤮⹁ 𞤮 𞤬𞤵𞤯𞥆𞤭𞥅 𞤰𞤫𞥅𞤱𞤣𞤫 𞤳𞤢𞥄𞤤𞤭𞤧. 𞤁𞤢𞤾𞤭𞤣 𞤊𞤭𞤤𞤮⹁ 𞤧𞤮𞤧𞤯𞤮 𞤒𞤢𞤸𞤮𞥅!⹁ 𞤭𞤲𞤢 𞤶𞤢𞤩𞤭 𞤲𞤢𞤬𞤮𞥅𞤪𞤫 𞤱𞤭𞤯𞤼𞤮 𞤥𞤢𞤩𞥆𞤫⹁ 𞤳𞤮𞤲𞤮 𞤭𞤲𞤢 𞤸𞤭𞤪𞤶𞤭𞤲𞤢 𞤩𞤫 𞤲'𞤣𞤫 𞤩𞤫 𞤲'𞤦𞤢𞤯𞤢𞤼𞤢 𞤲'𞤶𞤭𞤴𞤤𞤢𞤱𞤵 𞤥𞤢𞤩𞥆𞤫⹁ 𞤩𞤫 𞤲'𞤺𞤮𞤲𞤢 𞤫 𞤴𞤫𞥅𞤴𞤣𞤫 𞤺𞤮𞤤𞥆𞤫 𞤥𞤢𞤩𞥆𞤫𞥔𞥒.

𞤀𞤲'𞤣𞤴 𞤄𞤫𞤷𞤸𞤼𞤮𞤤𞥃𞤫𞤭𞤥⹁ 𞤺𞤮𞥅𞤼𞤮 𞤫 𞤧𞤮𞤧𞤩𞤫 𞤅𞤵𞤲 𞤃𞤭𞤷𞤪𞤮𞤧𞤴𞤧𞤼𞤫𞤥𞤧⹁ 𞤳𞤮 𞤅𞤫𞤪𞤺𞤫𞤴 𞤫 𞤂𞤢𞤪𞥆𞤴 𞤲'𞤶𞤭𞤴𞤤𞤮𞤼𞤮𞤲𞤮𞥅 𞤯𞤵𞤥 𞤫𞤲⹁ 𞤱𞤭𞤲𞤣𞤭𞤼𞤭𞥅 𞤩𞤫 𞤩𞤢𞤼𞤢𞥄𞤳𞤫 𞥑𞥐𞥐 𞥐𞥐𞥐 𞤣𞤮𞤤𞤢𞥄𞤪 𞤲'𞤺𞤢𞤥 𞤴𞤮𞤩𞤣𞤫 𞤥𞤮𞤼𞤫𞤪𞤭 𞤥𞤢𞤩𞥆𞤫. 𞤑𞤮𞤲𞤮 𞤧𞤮𞤧𞤭𞤴𞤫𞤼𞤫𞥅 𞤘𞤮𞥅𞤺𞤤𞤫 𞤮𞥅 𞤧𞤮𞤧𞤢𞥄𞤳𞤢 𞤼𞤢𞤱𞤮⹁ 𞤂𞤢𞤪𞥆𞤴 𞤭𞤲𞤢 𞤶𞤮𞤺𞤭𞤲𞤮𞥅 𞤰𞤫𞥅𞤱𞤲'𞤣𞤮 𞤲'𞤺𞤮𞥅 𞤫 𞤲'𞤣𞤫𞤪 𞤤𞤮𞤱𞤪𞤫 𞤥𞤵𞤥 𞤬𞤮𞤼𞤣𞤫 𞤶𞤮𞤲𞤼𞤫 𞤧𞤫𞥅𞤯𞤢⹁ 𞤼𞤢𞤱𞤭 𞤮𞤥𞤮 𞤼𞤭𞤥𞥆𞤭𞤲𞤢 𞤺𞤮𞤤𞥆𞤫 𞤧𞤢𞤪𞤭𞤴𞤢𞥔𞥒. 𞤋𞤲𞤣𞤫 𞤣𞤮𞤥𞤫𞤲 “𞤺𞤮𞥅𞤺𞤤𞤫.𞤷𞤮𞤥” 𞤱𞤭𞤲𞤣𞤭𞤼𞤢𞥄𞤥𞤢 𞤻𞤢𞤤𞤲'𞤣𞤫 𞥑𞥕 𞤧𞤵𞤱𞤫𞥅 𞥑𞥙𞥙𞥗𞥔𞥓. 𞤖𞤢𞤱𞤮𞥅𞤩𞤫 𞤯𞤭𞤯𞤮 𞤩𞤫𞥅 𞤩𞤢𞤣𞤼𞤭𞥅𞤥𞤢 𞤩𞤫𞤧𞤲'𞤺𞤵 𞤥𞤵𞤥 𞤫𞤲 𞤫 𞤧𞤫𞤸𞤭𞤤𞤢𞥄𞤩𞤫 𞤥𞤵𞤥 𞤫𞤲⹁ 𞤸𞤢𞥄 𞤶𞤮𞥅𞤲𞤭 𞤩𞤫 𞤳𞤫𞤩𞤭𞥅 𞤣𞤢𞤻𞤣𞤫 𞤥𞤭𞤤𞤭𞤴𞤮𞤽𞤢𞥄𞤶𞤭 𞤣𞤮𞤤𞤢𞥄𞤪 𞤲'𞤺𞤢𞤥 𞤧𞤮𞤧𞤣𞤫 𞤧𞤮𞤧𞤭𞤴𞤫𞤼𞤫𞥅 𞤮𞥅. 𞤘𞤮𞥅𞤺𞤤𞤫 𞤋𞤲𞤷. 𞤲𞤢𞥄𞤼𞤭𞥅 𞤫 𞤺𞤢𞤪𞤢𞥄𞤧 𞤘𞤮𞥅𞤺𞤤𞤫 𞤼𞤮 𞤃𞤫𞤲𞤤𞤮 𞤆𞤢𞤪𞤳⹁ 𞤥𞤮 𞤧𞤫𞤸𞤭𞤤 𞤥𞤵𞤥 𞤪𞤫𞤲𞤣𞤭𞤲𞤭⹁ 𞤫 𞤤𞤫𞤱𞤪𞤵 𞤧𞤵𞤱𞤫𞥅 𞥑𞥙𞥙𞥘. 𞤐'𞤁𞤫𞥅𞤲 𞤧𞤮𞤧𞤭𞤴𞤫𞤼𞤫𞥅 𞤮𞥅 𞤭𞤲𞤢 𞤺𞤮𞤤𞥆𞤭𞤲𞤢 𞤴𞤭𞤥𞤩𞤫 𞤼𞤢𞤼𞤮 : 𞤅𞤫𞤪𞤺𞤫𞤴⹁ 𞤂𞤢𞤪𞥆𞤴 𞤫 𞤕𞤪𞤢𞤭𞤺 𞤅𞤭𞤤𞤾𞤫𞤪𞤧𞤼𞤫𞤭𞤲⹁ 𞤺𞤢𞤪𞤣𞤭𞥅𞤯𞤮 𞤘𞤮𞥅𞤺𞤤𞤫 𞤚𞤫𞤷𞤸𞤲𞤮𞤤𞤮𞤺𞤴𞥔𞥒 𞤸𞤢𞤲𞤣𞤫.

 ‮𞤊𞤵𞤯𞥆𞤮𞥅𞤣𞤫 𞤳𞤢𞤪𞤢𞤤𞥆𞤢𞥄𞤺𞤢𞤤 

𞤏𞤭𞤲𞤣𞤢𞤲𞤣𞤫 𞤤𞤢𞥄𞤩𞤼𞤵𞤲'𞤣𞤫: 𞤲'𞤶𞤭𞤴𞤤𞤢𞤱𞤵 𞤘𞤮𞥅𞤺𞤤𞤫.

𞤅𞤮 𞤼𞤢𞤱𞤭𞥅 𞤥𞤮𞤼𞤫𞤪𞤭 𞤮𞥅 𞤭𞤲𞤢 𞤱𞤮𞤲𞤭 𞤫 𞤦𞤫𞤼𞤢⹁ 𞤭𞤲𞤢 𞤶𞤢𞥄𞤦𞤮𞥅 𞤬𞤮𞤼𞤣𞤫 𞥑𞥐 𞥐𞥐𞥐 𞤯𞤢𞤩𞥆𞤢𞥄𞤲'𞤣𞤫 𞤻𞤢𞤤𞤢𞤱𞤥𞤢 𞤳𞤢𞤤𞤢. 𞤉 𞤤𞤫𞤱𞤪𞤵 𞤣𞤫𞤧𞤢𞥄𞤲'𞤦𞤢𞤪 𞥑𞥙𞥙𞥘⹁ 𞤆𞤕 𞤃𞤢𞤺𞤢𞥁𞤭𞤲𞤫 𞤱𞤢𞤯𞤼𞤭 𞤘𞤮𞥅𞤺𞤤𞤫 𞤫 𞤣𞤮𞤺𞥆𞤮𞤤 𞤥𞤵𞤥 𞤼𞤫𞥅𞤥𞤫𞤣𞤫𞤪𞤫 𞤤𞤮𞤱𞤪𞤫 𞤩𞤵𞤪𞤲'𞤣𞤫 𞤥𞤮𞤰𞥆𞤵𞤣𞤫 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅𞥔𞥔⹁𞤘𞤆𞤪𞤫𞤧𞥆 𞥑. 𞤉 𞤤𞤫𞤱𞤪𞤵 𞤬𞤫𞥅𞤦𞤢𞤪𞤭𞤴𞤫𞥅 𞥑𞥙𞥙𞥙⹁ 𞤘𞤮𞥅𞤺𞤤𞤫 𞤭𞤲𞤢 𞤬𞤮𞤼𞤭 𞤶𞤮𞤺𞤢𞥄𞤣𞤫 𞥕𞥐𞥐 𞥐𞥐𞥐 𞤯𞤢𞤩𞥆𞤢𞥄𞤲'𞤣𞤫 𞤻𞤢𞤤𞤲'𞤣𞤫 𞤳𞤢𞤤𞤢. 𞤏𞤮𞤲𞤼𞤵𞤣𞤫 𞤥𞤢𞤱𞤯𞤮 𞤲𞤮 𞤬𞤫𞥅𞤱𞤭 𞤫 “𞤺𞤢𞤪𞤢𞥄𞤧 𞤘𞤮𞥅𞤺𞤤𞤫”⹁ 𞤘𞤮𞥅𞤺𞤤𞤫 𞤵𞤥𞥆𞤭𞥅𞤥𞤢 𞤫 𞤦𞤭𞤪𞤮 𞤥𞤵𞤥 𞤼𞤮 𞤤𞤢𞥄𞤱𞤮𞤤 𞤶𞤢𞥄𞤩𞤭-𞤸𞤢𞥄𞤯𞤼𞤭𞤪𞤣𞤫 𞤼𞤮 𞤆𞤢𞤤𞤮 𞤀𞤤𞤼𞤮 𞤫 𞤤𞤫𞤱𞤪𞤵 𞤥𞤢𞤪𞤧𞤫⹁ 𞤴𞤭𞤥𞤩𞤫 𞤲'𞤶𞤫𞥅𞤼𞤢𞤼𞤮 𞤭𞤲𞤢 𞤲'𞤺𞤮𞤤𞥆𞤮𞥅 𞤼𞤮𞥅𞤲 𞤶𞤮𞥅𞤲𞤭𞥔𞥒. 𞤉 𞤤𞤫𞤱𞤪𞤵 𞤵𞤼 𞥑𞥙𞥙𞥙⹁ 𞤳𞤫𞥅𞤪𞤮𞤤 𞤥𞤭𞤤𞤭𞤴𞤮𞤽𞤢𞥄𞤶𞤭 𞤼𞤢𞤼𞤭 𞤲'𞤶𞤭𞤴𞤤𞤢𞤱𞤵 𞤻𞤢𞤤𞤲'𞤣𞤫 𞤳𞤢𞤤𞤢 𞤼𞤢𞤰𞤢𞥄𞤥𞤢.

𞤚𞤵𞤺𞥆𞤭 𞤤𞤫𞤱𞤪𞤵 𞤒𞤢𞤪𞤳𞤮𞤥𞤢 𞥑𞥙𞥙𞥙⹁ 𞤶𞤢𞥄𞤴𞤯𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤨𞤵𞤯𞥆𞤭𞥅 𞤸𞤢𞥄𞤤𞤣𞤫 𞤳𞤮 𞤬𞤢𞤴𞤼𞤭 𞤫 𞤺𞤮𞤤𞥆𞤫 𞤲'𞤺𞤢𞤤𞤯𞤮𞥅 𞤲'𞤶𞤭𞤴𞤤𞤢𞤱𞤵 𞤳𞤫𞤧𞤮. 𞤔𞤢𞥄𞤴𞤲'𞤣𞤫 𞤊𞤢𞤪𞤢𞤴𞤧𞤫 𞤱𞤭𞤴𞤫𞤼𞤫𞥅𞤲'𞤣𞤫 𞤂𞤫 𞤃𞤮𞤲'𞤣𞤫 𞤱𞤭𞤲𞤣𞤭𞥅 𞤱𞤮𞤲'𞤣𞤫 𞤧𞤵𞤩𞤲'𞤺𞤮 𞤳𞤢𞤪𞤢𞤤𞥆𞤢𞥄𞤺𞤢𞤤 𞤘𞤮𞥅𞤺𞤤𞤫 « 𞤭𞤲𞤢 𞤸𞤮𞤤𞥆𞤭𞤼𞤢 𞤱𞤮𞤲'𞤣𞤫 𞤭𞤲𞤢 𞤥𞤮𞤰𞥆𞤭 𞤲𞤮 𞤬𞤫𞥅𞤱𞤭 𞤫 𞤳𞤵𞥅𞤼𞤮𞤪𞤢𞤺𞤮𞤤 ». 𞤐𞤭𞥅 𞤱𞤮𞤲𞤭⹁ 𞤲'𞤶𞤭𞤴𞤤𞤢𞤱𞤵 𞤦𞤢𞤯𞤢𞥄𞤯𞤮 𞤫 𞤳𞤮𞤲𞤺𞤵𞤯𞤭 “𞤄𞤭𞤤𞥆 𞤕𞤤𞤭𞤲𞤼𞤮𞤲” 𞤢𞤣𞤭𞥅 𞤢𞤪𞤼𞤵𞤣𞤫 𞤳𞤮 𞤫 𞤤𞤮𞤱𞤪𞤫 𞤏𞤸𞤭𞤼𞤫 𞤖𞤮𞤵𞤧𞤫⹁ 𞤼𞤢𞤱𞤭 𞤲𞤮𞥅𞤲 𞤀𞤤𞤼𞤢𞤜𞤭𞤧𞤼𞤢 𞤭𞤲𞤢 𞤢𞤣𞥆𞤢𞤲𞤢 𞤤𞤮𞤱𞤪𞤫 𞤲'𞤣𞤫𞥅 𞤼𞤢𞤲 𞤷𞤢𞤺𞥆𞤢𞤤 𞤣𞤫𞤬𞤼𞤫 𞤳𞤫𞥅𞤱𞤯𞤫 𞤺𞤮𞤯𞥆𞤫𞥔𞥕. 𞤐𞤢𞤬𞤮𞥅𞤪𞤫 𞤱𞤮𞤯𞤲'𞤣𞤫 𞤳𞤮 𞤘𞤮𞥅𞤺𞤤𞤫 𞤸𞤮𞤤𞥆𞤭𞤪𞤼𞤢 𞤳𞤫𞤤𞤥𞤫 𞤳𞤵𞥅𞤼𞤮𞤪𞤼𞤫𞥅𞤯𞤫 𞤫 𞤲'𞤦𞤢𞤴𞤣𞤭 𞤼𞤫𞤧𞤳𞤭𞤲𞤣𞤭 𞤫 𞤲'𞤣𞤫𞤪 𞤳𞤮𞤲𞤺𞤮𞤤 𞤳𞤢𞤤𞤢 𞤶𞤮𞤳𞥆𞤮𞤪𞤣𞤫⹁ 𞤼𞤢𞤱𞤭 𞤲𞤮𞥅𞤲 𞤀𞤤𞤼𞤢𞤾𞤭𞤧𞤼𞤢⹁ 𞤫 𞤮𞥅𞤲 𞤧𞤢𞤸𞤢𞥄⹁ 𞤭𞤲𞤢 𞤪𞤮𞤳𞥆𞤢 𞤼𞤢𞤲 𞤶𞤮𞤳𞥆𞤮𞤪𞤯𞤫 𞤯𞤫𞥅 𞤫 𞤳𞤮𞤴𞤫 𞤥𞤵𞤥 𞤫𞤲. 𞤙𞤢𞤤𞤲'𞤣𞤫 𞥗 𞤧𞤵𞤱𞤫𞥅 𞥑𞥙𞥙𞥙⹁ 𞤘𞤮𞥅𞤺𞤤𞤫 𞤸𞤫𞤩𞤭 𞥒𞥕 𞥐𞥐𞥐 𞥐𞥐𞥐 𞤣𞤮𞤤𞤢𞥄𞤪 𞤫 𞤳𞤢𞥄𞤤𞤭𞤧 𞤥𞤵𞤥⹁ 𞤼𞤢𞤱𞤭 𞤳𞤮 𞤧𞤮𞤧𞤭𞤴𞤢𞤼𞤫𞥅 𞤘𞤆𞤪𞤫𞤧𞥆 𞥒. 𞥞 𞤃𞤭𞤷𞤸𞤢𞤫𞤤 𞤃𞤮𞤪𞤭𞤼𞥁 𞤫 𞤔𞤮𞤸𞤲 𞤁𞤮𞤫𞤪𞥆⹁ 𞤱𞤢𞤤𞥆𞤭𞤼𞤲𞤮𞥅𞤩𞤫 𞤫 𞤰𞤫𞤤𞥆𞤭𞤼𞤢𞥄𞤪𞤫 𞤅𞤵𞤲 𞤃𞤭𞤷𞤪𞤮𞤧𞤴𞤧𞤼𞤫𞤥𞤧⹁ 𞤋𞤲𞤼𞤵𞤭𞤼⹁ 𞤀𞤥𞤢𞥁𞤮𞤲.𞤷𞤮𞤥 𞤫 𞤒𞤢𞤸𞤮𞥅 ! 𞤅𞤮𞤧𞤭𞤴𞤫𞤼𞤫𞥅 𞤮𞥅 𞤭𞤲𞤢 𞤴𞤢𞤸𞤪𞤢 𞤤𞤢𞥄𞤱𞤮𞤤 𞤯𞤭𞤯𞤥𞤮𞤤 𞤼𞤮 𞤲𞤮𞤳𞥆𞤵 𞤥𞤵𞤥 𞤷𞤢𞤳𞥆𞤭𞤼𞤭𞥅𞤯𞤮⹁ 𞤸𞤮𞤲𞤮 𞤘𞤮𞥅𞤺𞤤𞤫𞤨𞤤𞤫𞤿⹁ 𞤼𞤮 𞤃𞤮𞤵𞤲𞤼𞤢𞤭𞤲 𞤜𞤭𞤫𞤱⹁ 𞤼𞤮 𞤑𞤢𞤤𞤭𞤬𞤮𞤪𞤲𞤭. 𞤃𞤮𞤼𞤮 𞤲'𞤶𞤭𞤴𞤤𞤢𞤱𞤵 𞤮𞥅⹁ 𞤸𞤢𞥄 𞤲'𞤣𞤫𞥅𞤲 𞤫 𞤲'𞤣𞤫𞤪 𞤲'𞤦𞤢𞤴𞤣𞤭 𞤦𞤫𞤼𞤢⹁ 𞤼𞤭𞤥𞥆𞤭𞤲𞤭𞥅 𞤶𞤢𞤪𞥆𞤭𞤦𞤮 𞤥𞤵𞤥 𞤻𞤢𞤤𞤲'𞤣𞤫 𞥙 𞤧𞤵𞤱𞤫𞥅. 𞤐'𞤁𞤫𞥅𞤲 𞤘𞤮𞥅𞤺𞤤𞤫 𞤭𞤲𞤢 𞤶𞤮𞤺𞤮𞥅 𞤥𞤭𞤤𞤭𞤴𞤮𞤽𞤢𞥄𞤶𞤭 𞤼𞤢𞤼𞤭 𞤲'𞤶𞤭𞤴𞤤𞤢𞤱𞤵 𞤻𞤢𞤤𞤢𞤱𞤥𞤢 𞤳𞤢𞤤𞤢.

𞤙𞤢𞤤𞤲'𞤣𞤫 𞥙 𞤥𞤫𞥅 𞥒𞥐𞥐𞥐⹁ 𞤲'𞤶𞤭𞤴𞤤𞤢𞤱𞤵 𞤮𞥅 𞤭𞤲𞤢 𞤸𞤫𞤩𞤫𞥅 𞤫 𞤯𞤫𞤥𞤯𞤫 𞤧𞤢𞤨𞥆𞤮 𞤳𞤫𞤧𞤫 : 𞤀𞤤𞤥𞤢𞥄𞤻⹁ 𞤁𞤢𞤲𞤫𞤥𞤢𞤪𞤳⹁ 𞤉𞤧𞤨𞤢𞤻𞤮𞥅𞤤⹁ 𞤊𞤭𞤲𞤤𞤢𞤲'𞤣𞤫⹁ 𞤊𞤢𞤪𞤢𞤴𞤧𞤫⹁ 𞤋𞤼𞤢𞥄𞤤𞤭⹁ 𞤖𞤮𞤤𞤢𞤲𞤣𞤫𞥅⹁ 𞤐𞤮𞤪𞤱𞤫𞥅𞤧⹁ 𞤆𞤵𞤪𞤼𞤵𞤺𞤫𞥅𞤷 𞤫 𞤅𞤵𞤱𞤫𞤣𞥔𞥖⹁ 𞤯𞤵𞤥 𞤢𞤣𞥆𞤢𞤲𞤭 𞤧𞤮𞤧𞤭𞤴𞤫𞤼𞤫𞥅 𞤮𞥅 𞤲𞤢𞥄𞤼𞤣𞤫 𞤫 𞤤𞤵𞥅𞤥𞤮𞥅𞤶𞤭 𞤳𞤫𞤧𞤭 𞤫 𞤣𞤢𞤻𞤣𞤫 𞤲𞤢𞤬𞤮𞥅𞤪𞤫 . 𞤂𞤫𞤱𞤪𞤵 𞤼𞤢𞤲 𞤷𞤢𞤺𞥆𞤢𞤤 𞤯𞤵𞥅𞤥⹁ 𞤫 𞤤𞤫𞤱𞤪𞤵 𞤧𞤵𞤱𞤫𞥅 𞥒𞥐𞥐𞥐⹁ 𞤘𞤮𞥅𞤺𞤤𞤫 𞤱𞤮𞤲𞤭 𞤲'𞤶𞤭𞤴𞤤𞤢𞤱𞤵 𞤺𞤢𞤣𞤢𞤲𞤮 𞤸𞤵𞥅𞤼𞤮𞤪𞤼𞤮𞥅𞤯𞤮 𞤥𞤭𞤤𞤭𞤴𞤢𞥄𞤪 𞤳𞤫𞤤𞥆𞤫 𞤱𞤫𞤦. 𞥞 𞤅𞤮𞤧𞤭𞤴𞤫𞤼𞤫𞥅 𞤮𞥅 𞤭𞤲𞤢 𞤴𞤭𞤯𞤭 𞤴𞤢𞥄𞤶𞤼𞤭𞤲'𞤣𞤫 𞤶𞤮𞤳𞥆𞤮𞤲'𞤣𞤭𞤪𞤫 𞤥𞤮𞥅𞤬𞤼𞤭𞤪𞤺𞤫𞤤 𞤥𞤵𞤥 𞤫 𞤼𞤭𞥅𞤯𞤼𞤭𞤲'𞤣𞤫 𞤺𞤮𞤤𞥆𞤫 𞤥𞤵𞤥 𞤫 𞤀𞤧𞤭𞥅⹁ 𞤫 𞤲'𞤦𞤢𞤴𞤣𞤭𞥅𞤶𞤭 𞤅𞤭𞥅𞤲⹁ 𞤔𞤢𞤨𞤮𞤲 𞤫 𞤑𞤮𞤪𞤫𞥅 (𞥑𞥒 𞤧𞤫𞤼𞥆𞤢𞥄𞤲'𞤦𞤢𞤪 𞥒𞥐𞥐𞥐)𞤘𞤆𞤪𞤫𞤧𞥆 𞥓⹁ 𞤲'𞤣𞤫𞥅𞤲 𞤫 𞤲'𞤣𞤫𞤪 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤢𞤤𞤢⹁ 𞤼𞤢𞤱𞤢 𞤭𞤲𞤢 𞤱𞤢𞤯𞤭 𞤯𞤫𞤥𞤯𞤫 𞤷𞤢𞤨𞤢𞤲𞤯𞤫 𞤶𞤫𞥅𞤺𞤮𞤥 𞤫 𞤶𞤫𞥅𞤺𞤮𞤥 𞤸𞤢𞥄 𞤻𞤢𞤤𞤲'𞤣𞤫 𞥒𞥗 𞤥𞤢𞤪𞤧𞤫 𞥒𞥐𞥐𞥑𞤘𞤆𞤪𞤫𞤧𞥔 𞤉 𞤣𞤢𞤪𞤮𞤪𞤯𞤫 𞤤𞤫𞤱𞤪𞤵 𞤮𞤳𞤼𞤮𞥅𞤦𞤢𞤪 𞥒𞥐𞥐𞥐⹁ 𞤘𞤮𞥅𞤺𞤤𞤫 𞤧𞤭𞥅𞤬𞤮𞤲'𞤣𞤭𞤪𞤭 𞤫 𞤒𞤢𞤸𞤮𞥅! 𞤫 𞤬𞤵𞤯𞥆𞤮𞤪𞤢𞥄𞤣𞤫 𞤪𞤮𞤳𞥆𞤵𞤣𞤫 𞤶𞤫𞥅𞤴𞤲'𞤺𞤢𞤤 𞤼𞤫𞤧𞤳𞤭𞤲𞤺𞤢𞤤 𞤼𞤵𞥅𞤺𞤭𞤲'𞤺𞤢𞤤 𞤫 𞤳𞤫𞤤𞤥𞤫 𞤳𞤵𞥅𞤼𞤮𞤪𞤼𞤫𞥅𞤯𞤫𞥔𞥗. 𞤖𞤭𞤼𞤢𞥄𞤲'𞤣𞤫 𞥒𞥐𞥐𞥐 𞤶𞤮𞥅𞤬𞤭 𞤳𞤮 𞤫 𞤦𞤢𞤴𞤤𞤵𞤺𞤮𞤤 𞤘𞤮𞥅𞤺𞤤𞤫 𞤚𞤮𞥅𞤤𞤦𞤢𞤪⹁ 𞤲'𞤣𞤫 𞤼𞤢𞤱𞤲𞤮𞥅 𞤭𞤲𞤢 𞤪𞤮𞤳𞥆𞤢 𞤘𞤆𞤪𞤫𞤧𞥆 𞥕 𞤥𞤮 𞤢𞤤𞤢𞥄 𞤳𞤮 𞤴𞤮𞤩𞤭⹁ 𞤫 𞤴𞤭𞤴𞤣𞤫 𞤤𞤮𞤱𞤪𞤫 𞤲'𞤣𞤫𞥅 𞤻𞤢𞤤𞤲'𞤣𞤫 𞤳𞤢𞤤𞤢 𞤭𞤲𞤢 𞤩𞤵𞤪𞤢 𞥑𞥐𞥐 𞤥𞤭𞤤𞤭𞤴𞤮𞤽 𞤯𞤢𞤩𞥆𞤢𞥄𞤲'𞤣𞤫𞥔𞥒⹁𞥔𞥘⹁ 𞤯𞤵𞤥 𞤲𞤮𞥅𞤲 𞤳𞤮 𞤩𞤵𞤪𞤭 𞥑 𞥐𞥐𞥐 𞤯𞤢𞤩𞥆𞤢𞥄𞤲'𞤣𞤫/𞤤𞤫𞤰𞥆𞤢𞤲𞤣𞤫 𞤫 𞤲'𞤣𞤫𞤪 𞤮𞤪𞤣𞤭𞤲𞤢𞤼𞤫𞥅𞤪. 𞤉 𞤲'𞤣𞤫𞤪 𞤲𞤢𞤬𞤮𞥅𞤪𞤫 𞤥𞤵𞤥 𞤫 𞤩𞤫𞤴𞤣𞤢𞤺𞤮𞤤 𞤥𞤵𞤥⹁ 𞤧𞤮𞤧𞤭𞤴𞤫𞤼𞤫𞥅 𞤮𞥅 𞤱𞤮𞤲𞤼𞤭 𞤸𞤵𞥅𞤲'𞤣𞤫 𞤶𞤢𞥄𞤴𞤲'𞤣𞤫𞤴𞤢𞥄𞤺𞤢𞤤 𞤱𞤭𞤲𞤣𞤫𞤪𞤫𞤴𞤢𞤲𞤳𞤮𞥅𞤪𞤫. 𞤉 𞤤𞤫𞤱𞤪𞤵 𞤥𞤢𞤪𞤧𞤫 𞥒𞥐𞥐𞥑⹁ 𞤂𞤢𞤪𞥆𞤴 𞤆𞤢𞤺𞤫 𞤫 𞤅𞤫𞤪𞤺𞤫𞤴 𞤄𞤪𞤭𞤲 𞤲𞤮𞤣𞥆𞤭𞥅 𞤉𞤪𞤭𞤷 𞤅𞤷𞤸𞤥𞤭𞤣𞤼⹁ 𞤸𞤮𞥅𞤪𞤫𞥅𞤶𞤮 𞤦𞤢𞤴𞥆𞤭𞤲𞤮𞥅𞤱𞤮 𞤤𞤮𞤱𞤪𞤫 𞤐𞤮𞤾𞤫𞤤𞥆⹁ 𞤲'𞤺𞤢𞤥 𞤰𞤫𞤼𞥆𞤵𞤣𞤫 𞤲'𞤶𞤵𞤩𞥆𞤵𞤣𞤭 𞤧𞤮𞤧𞤭𞤴𞤢𞤼𞤫𞥅 𞤮𞥅⹁ 𞤸𞤮𞤲𞤮 𞤸𞤮𞥅𞤪𞤫𞥅𞤶𞤮 𞤫 𞤬𞤵𞤯𞥆𞤮𞥅𞤣𞤫 𞤘𞤆𞤪𞤫𞤧𞥆 𞥖⹁ 𞤲'𞤣𞤫𞥅𞤲 𞤕𞤉𞤌 𞤺𞤭𞤤𞤢 𞥖 𞤵𞤼 𞥒𞥐𞥐𞥑𞤘𞤆𞤪𞤫𞤧𞥆 𞥗⹁ 𞤦𞤢𞤤𞤯𞤫 𞤶𞤮𞤴 𞤷𞤢𞤺𞥆𞤢𞤤 𞤵𞤣𞥆𞤭𞤼𞤺𞤮𞤤 𞤲'𞤺𞤮𞤤 𞤫 𞤦𞤭𞤪𞤮 𞤺𞤢𞤣𞤢𞤲𞤮 𞤷𞤢𞤺𞥆𞤢𞤤 𞤤𞤫𞤴𞤣𞤭⹁ 𞤱𞤮𞤲𞤭 𞤼𞤮 𞤚𞤮𞤳𞤭𞤴𞤮𞥅𞥓𞥘. 𞤑𞤮 𞤯𞤵𞤥 𞤱𞤢𞤯𞤭 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥑 𞤶𞤮𞥅𞤬𞤭 𞤳𞤮 𞤫 𞤸𞤢𞤩𞤣𞤫 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤫 𞤦𞤢𞤴𞥆𞤭𞤲𞤢𞥄𞤲'𞤺𞤮 𞤸𞤫𞤤𞥆𞤮 𞥓 𞤥𞤭𞤤𞤭𞤴𞤢𞥄𞤪 𞤺𞤮𞤲𞤺𞤮 𞤫 𞤭𞤲'𞤣𞤫𞤳𞤧 𞤘𞤆𞤪𞤫𞤧𞥆 𞥘. 𞤙𞤢𞤤𞤲'𞤣𞤫 𞥔 𞤧𞤵𞤱𞤫𞥅 𞥒𞥐𞥐𞥑⹁ 𞤘𞤮𞥅𞤺𞤤𞤫 𞤸𞤫𞤩𞤭 𞤧𞤫𞥅𞤣𞤢𞤲𞤼𞤢𞥄𞤺𞤢𞤤 𞤨𞤢𞤼𞤫𞤲 𞤥𞤵𞤥 𞤳𞤮 𞤬𞤢𞤴𞤼𞤭 𞤫 𞤆𞤢𞤺𞤫𞤈𞤢𞤲𞤳.

𞤐'𞤔𞤭𞤴𞤤𞤢𞤱𞤵 𞤮𞥅 𞤭𞤲𞤢 𞤶𞤮𞤳𞥆𞤭 𞤫 𞤥𞤢𞤱𞤲𞤵𞤣𞤫. 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥓⹁ 𞤘𞤮𞥅𞤺𞤤𞤫 𞤭𞤲𞤢 𞤶𞤮𞤺𞤭𞤲𞤮𞥅 𞤼𞤫𞥅𞤥𞤫𞤣𞥆𞤫 𞤼𞤢𞤼𞤭 𞤥𞤭𞤤𞤭𞤴𞤮𞤽 𞤲'𞤶𞤭𞤴𞤤𞤢𞤱𞤵 𞤻𞤢𞤤𞤢𞤱𞤥𞤢 𞤳𞤢𞤤𞤢𞥔𞥙. 𞤋𞤲𞤢 𞤼𞤢𞤱𞤫𞥅 𞤫 𞤳𞤮 𞤩𞤵𞤪𞤭 𞤼𞤫𞥅𞤥𞤫𞤣𞤫𞤪𞤫 𞤯𞤫𞤥𞤲'𞤺𞤢𞤤 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥔 𞤫 𞤼𞤫𞥅𞤥𞤫𞤣𞤫𞤪𞤫 𞤫 𞤷𞤢𞤨𞤢𞤲𞤯𞤫 𞤶𞤮𞤴𞤭 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥐𞥓𞥘. 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥐⹁ 𞤘𞤮𞥅𞤺𞤤𞤫 𞤱𞤮𞤲𞤭 𞤲'𞤶𞤭𞤴𞤤𞤢𞤱𞤵 𞤩𞤵𞤪𞤯𞤮 𞤥𞤢𞤱𞤲𞤵𞤣𞤫 𞤫 𞤲'𞤣𞤫𞤪 𞤭𞤲𞤼𞤫𞤪𞤲𞤫𞤼⹁ 𞤳𞤮 𞥘𞥐% 𞤫 𞤸𞤵𞥅𞤼𞤮𞤪𞤼𞤮𞥅𞤩𞤫 𞤭𞤲𞤼𞤫𞤪𞤲𞤫𞤼 𞤀𞤥𞤫𞤪𞤭𞤳𞤲𞤢𞥄𞤩𞤫 𞤳𞤵𞥅𞤼𞤮𞤪𞤼𞤮𞥅 𞤧𞤮 𞤴𞤫𞤪𞤮𞤲'𞤣𞤭𞤪𞤢𞥄𞤥𞤢 𞤫 𞥓𞥕% 𞤼𞤢𞤲 𞤫 𞤅𞤭𞤲𞤵𞤱𞤢𞥄 𞤫𞤲⹁ 𞤩𞤫 𞤩𞤵𞤪𞤭 𞤴𞤭𞤯𞤣𞤫 𞤳𞤵𞥅𞤼𞤮𞤪𞤺𞤢𞤤 𞤅𞤭𞤲𞤵𞤱𞤢𞥄 𞤄𞤢𞤭𞤣𞤵. 𞤚𞤮 𞤌𞤪𞤮𞤨⹁ 𞤺𞤫𞤯𞤢𞤤 𞤥𞤵𞤥 𞤫 𞤲'𞤣𞤫𞤪 𞤤𞤵𞥅𞤥𞤮 𞤥𞤢𞥄 𞤱𞤮𞤲 𞥙𞥓%𞥒𞥓.

𞤙𞤢𞤤𞤲'𞤣𞤫 𞥑𞥒 𞤵𞤼 𞥒𞥐𞥑𞥑⹁ 𞤤𞤮𞤱𞤪𞤫 𞤲'𞤣𞤫𞥅 𞤸𞤮𞤤𞥆𞤭𞤼𞤭𞥅 𞤳𞤫𞤧𞤯𞤭𞤼𞤭𞤲'𞤺𞤮𞤤 𞤢𞤤𞤺𞤮𞤪𞤭𞤼𞤥𞤫 𞤥𞤵𞤥 𞤦𞤭𞤴𞤫𞤼𞤫𞥅𞤯𞤮 “𞤆𞤢𞤲'𞤣𞤢” 𞤫 𞤲'𞤣𞤫𞤪 𞤣𞤫𞤲𞤣𞤢𞥄𞤲'𞤺𞤢𞤤 𞤲'𞤦𞤢𞤴𞤣𞤭𞥅𞤶𞤭 𞤤𞤮𞤱𞤪𞤫 𞤲'𞤣𞤫𞥅 (𞤧𞤮 𞤱𞤮𞤲𞤢𞥄 𞤲'𞤦𞤢𞤴𞤣𞤭𞥅𞤶𞤭 𞤅𞤭𞥅𞤲⹁ 𞤔𞤢𞤨𞤮𞤲 𞤫 𞤑𞤮𞤪𞤫𞥅) 𞤲'𞤺𞤢𞤥 𞤵𞤧𞤼𞤵𞤣𞤫 𞤴𞤭𞤴𞤲'𞤺𞤮 𞤤𞤮𞤱𞤪𞤫 𞤲'𞤣𞤫 𞤢𞤤𞤢𞥄 𞤳𞤮 𞤩𞤫𞤴𞤣𞤭 𞤸𞤫𞥅𞤲 𞤳𞤮 𞤱𞤢𞤴𞤭 𞤲𞤮 𞤷𞤮𞤺𞥆𞤵 𞤤𞤮𞤱𞤫 𞤲𞤢𞤲𞤣𞤭𞤼𞤺𞤮𞤤 𞤱𞤢𞤤𞥆𞤢 𞤥𞤮𞥅𞤬𞤼𞤵𞤺𞤮𞤤 𞤤𞤮𞥅𞤱𞤣𞤭𞥕𞥐 (𞤸𞤢𞥄 𞤳𞤮 𞤭𞤲𞤢 𞤱𞤮𞤲𞤢 𞤶𞤮𞥅𞤲𞤭 𞤱𞤮𞤲 𞤫 𞤤𞤮𞤱𞤫 𞤲'𞤶𞤵𞤤𞤢𞥄𞤺𞤵 𞤥𞤢𞤱𞤯𞤫 𞤲'𞤺𞤮𞤲𞤭 𞤳𞤮 𞤫 𞤰𞤢𞥄𞤻𞤣𞤫 “𞤨𞤫𞤲𞤢𞤤𞤼𞤫 𞤘𞤮𞥅𞤺𞤤𞤫”𞥕𞥑). 𞤑𞤮 𞤶𞤭𞥅𞤣𞤢𞥄 𞤫 𞤃𞤮𞤼𞤮𞤪𞤮𞤤𞤢 𞤃𞤮𞤦𞤭𞤤𞤭𞤷⹁ 𞤘𞤮𞥅𞤺𞤤𞤫 𞤧𞤮𞥅𞤣𞤭𞥅 𞤬𞤮𞤼𞤣𞤫 𞥒 𞥐𞥐𞥐 𞤨𞤢𞤼𞤫𞤲𞤼 𞤫 𞤋𞤄𞤃 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥑𞥕𞥒 𞤲'𞤺𞤢𞤥 𞤣𞤢𞤯𞤲'𞤣𞤵𞤣𞤫 𞤲'𞤶𞤢𞤲'𞤺𞤵𞥅𞤶𞤭 𞤳𞤫𞤧𞤭 𞤯𞤭 𞤀𞤨𞥆𞤤𞤫 𞤫 𞤃𞤭𞤷𞤪𞤮𞤧𞤮𞤬𞤼 𞤲'𞤦𞤢𞤯𞤢𞤼𞤢 𞤫 𞤀𞤲'𞤣𞤪𞤮𞤭𞤣𞥕𞥓.

𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥒⹁ 𞤘𞤮𞥅𞤺𞤤𞤫 𞤭𞤲𞤢 𞤤𞤭𞤥𞤼𞤢 𞤳𞤮 𞤭𞤲𞤢 𞤩𞤵𞤪𞤢 𞥓𞥐 𞤼𞤪𞤭𞤤𞤭𞤴𞤮𞤽 𞤳𞤢𞥄𞤴𞤭𞤼𞤢𞥄𞤶𞤭𞥕𞥔⹁ 𞤭𞤲𞤢 𞤶𞤮𞤳𞥆𞤮𞤲'𞤣𞤭𞤪𞤭 𞤫 𞤳𞤮 𞤭𞤲𞤢 𞤼𞤮𞤤𞤲𞤮𞥅 𞤫 𞤥𞤭𞤤𞤭𞤴𞤢𞥄𞤪𞤵𞥅𞤶𞤭 𞥓⹁𞥕 𞤲𞤢𞥄𞤥𞤲𞤫 𞤲'𞤶𞤭𞤴𞤤𞤢𞤱𞤵 𞤻𞤢𞤤𞤲'𞤣𞤫 𞤳𞤢𞤤𞤢. 

‮𞤃𞤢𞤱𞤲𞤵𞤺𞤮𞤤 𞤫 𞤳𞤫𞥅𞤱𞤢𞤤
thumb
𞤖𞤮𞤤𞥆𞤭𞤪𞤣𞤫 𞤺𞤫𞤯𞤫𞤤 𞤺𞤢𞤣𞤢𞤲𞤫𞤤 𞤲'𞤺𞤫𞤤 𞤪𞤮𞤳𞥆𞤢𞥄 𞤳𞤮 𞤱𞤮𞤲𞤢𞥄 𞤲'𞤶𞤭𞤴𞤤𞤢𞤱𞤵. 𞤑𞤮 𞤯𞤵𞤥 𞤺𞤫𞤯𞤫𞤤 𞤘𞤮𞥅𞤺𞤤𞤫 𞤀𞤨𞥆𞤤𞤭𞤢𞤲𞤷𞤫 (𞤸𞤮𞤤𞥆𞤭𞤼𞤢𞥄𞤯𞤮 𞤯𞤮𞥅 𞤫 𞤈𞤅𞤀 𞤉𞤿𞤨𞤮 𞥒𞥐𞥐𞥘⹁ 𞤅𞤢𞤲 𞤊𞤪𞤢𞤲𞤧𞤭𞤧𞤳𞤮)⹁ 𞤤𞤮𞤱𞤪𞤫 𞤰𞤫𞥅𞤱𞤲'𞤣𞤮 𞤦𞤭𞤲𞤣𞤢𞤲𞤯𞤫 𞤫 𞤲'𞤶𞤵𞤩𞥆𞤵𞤣𞤭 𞤣𞤮𞤳𞥆𞤫 𞤱𞤮𞤲𞤢𞤲'𞤣𞤫 𞤧𞤮𞤧𞤭𞤴𞤫𞤼𞤫𞥅𞤶𞤭 𞤭𞤲𞤼𞤪𞤢𞤲𞤫𞤼. 𞤍𞤮𞥅 𞤲𞤮𞥅𞤲⹁ 𞤳𞤫𞥅𞤧 𞤮𞤪𞤣𞤭𞤲𞤢𞤼𞤫𞥅𞤪 𞤈𞤢𞤷𞤳𞤥𞤮𞤵𞤲𞤼 𞥑𞤓 𞤭𞤲𞤢 𞤱𞤮𞥅𞤣𞤭⹁ 𞤢𞤤𞤢𞥄 𞤳𞤮 𞤱𞤮𞤲𞤭 𞤫 𞤥𞤵𞤥 𞤳𞤮 𞤫𞤤𞤫𞤳𞤼𞤮𞤪𞤮𞤲𞤭𞤳.

𞤑𞤮 𞤺𞤭𞤤𞤢 𞥒𞥐𞥐𞥒 𞤧𞤮𞤧𞤭𞤴𞤢𞤼𞤫𞥅 𞤮𞥅 𞤬𞤫𞥅𞤱𞤲𞤭 𞤺𞤮𞤤𞥆𞤫 𞤥𞤵𞤥⹁ 𞤳𞤮 𞤢𞤣𞤭𞥅 𞤯𞤵𞥅𞤥 𞤳𞤮 𞤫 𞤲'𞤶𞤭𞤴𞤤𞤢𞤱𞤵 𞤥𞤵𞤥. 𞤖𞤭𞤼𞤢𞥄𞤲'𞤣𞤫 𞤲'𞤣𞤫𞥅⹁ 𞤘𞤮𞥅𞤺𞤤𞤫 𞤭𞤲𞤢 𞤪𞤮𞤳𞥆𞤢 𞤲'𞤶𞤵𞤤𞤢𞥄𞤺𞤵 𞤘𞤮𞥅𞤺𞤤𞤫 𞤅𞤫𞤢𞤪𞤷𞤸 𞤀𞤨𞥆𞤤𞤭𞤢𞤲𞤷𞤫 𞤞-𞥑𞥐𞥐𞥑⹁ 𞤱𞤮𞤲𞤭 𞤳𞤵𞥅𞤼𞤮𞤪𞤺𞤢𞤤 𞤳𞤢𞤩𞤭𞤪𞤯𞤫 𞤫 𞤤𞤮𞤱𞤪𞤫 𞤲'𞤺𞤢𞤥 « 𞤶𞤮𞤳𞥆𞤮𞤲'𞤣𞤭𞤪𞤣𞤫 𞤫 𞤤𞤮𞤱𞤪𞤫 𞤮𞤪𞤣𞤭𞤲𞤢𞤼𞤫𞥅𞤪 𞤥𞤵𞤥 𞤫𞤲 𞤲'𞤺𞤢𞤥 𞤲𞤢𞤬𞤼𞤮𞤪𞤢𞥄𞤣𞤫 𞤺𞤮𞤤𞥆𞤫 𞤲'𞤶𞤭𞤴𞤤𞤢𞤱𞤵 𞤫 𞤲'𞤣𞤫𞤪 𞤦𞤭𞤲𞤣𞤢𞤲𞤯𞤫 𞤥𞤵𞤥 𞤫𞤲𞥓𞥘 ». 𞤘𞤮𞥅𞤺𞤤𞤫 𞤸𞤮𞤤𞥆𞤭𞤼𞤢𞤼𞤢𞥄 𞤭𞤲𞤣𞤫 𞤺𞤮𞤤𞥆𞤮𞤣𞤭𞥅𞤯𞤮 𞤥𞤵𞤥 𞤨𞤫𞥅𞤱𞤲𞤵𞤺𞤮𞤤 𞤳𞤢𞤩𞤭𞤪𞤯𞤫 𞤸𞤢𞤪𞤣𞤱𞤢𞤪𞤫 𞤯𞤫𞥅⹁ 𞤯𞤫 𞤮 𞤧𞤭𞤬𞤮𞤼𞤮𞥅 𞤳𞤮 𞤼𞤵𞥅𞤺𞤭𞥅𞤯𞤫 𞤫 𞤺𞤫𞤯𞤫 𞤋𞤲𞤼𞤫𞤤 𞤳𞤵𞥅𞤼𞤮𞤪𞤼𞤮𞥅𞤯𞤫 𞤂𞤭𞤲𞤵𞤿. 𞤐'𞤁𞤫𞥅𞤯𞤮𞥅 𞤺𞤫𞤯𞤫𞤤 𞤭𞤲𞤢 𞤱𞤢𞥄𞤱𞤭 𞤱𞤢𞤯𞤫𞥅𞤣𞤫 𞤫 𞤤𞤮𞤱𞤪𞤫 𞤧𞤫𞤪𞤱𞤫𞤪⹁ 𞤭𞤲𞤢 𞤥𞤮𞥅𞤬𞤼𞤢 𞤭𞤲'𞤣𞤫𞤳𞤧 𞥑𞥕𞥐 𞥐𞥐𞥐 𞤣𞤮𞤳𞤭𞤥𞤢𞥄 (𞥑𞥐 𞤞) 𞤫 𞤲'𞤶𞤮𞤩𞤣𞤭 𞥒𞥐 𞥐𞥐𞥐 𞤣𞤮𞤤𞤢𞥄𞤪. 𞤋𞤲𞤢 𞤸𞤫𞤩𞤮𞥅 𞤫 𞤲'𞤦𞤢𞥄𞤣𞤭 𞤲'𞤺𞤮𞤯𞤲'𞤣𞤭⹁ 𞤸𞤮𞤲𞤮 𞤞-𞥘𞥐𞥐𞥘⹁ 𞤩𞤵𞤪𞤲'𞤣𞤭 𞤥𞤮𞤰𞥆𞤵𞤣𞤫⹁ 𞤳𞤮𞤲𞤮 𞤩𞤵𞤪𞤲'𞤣𞤭 𞤴𞤢𞥄𞤶𞤣𞤫 (𞥒𞥕𞥐 𞥐𞥐𞥐 𞤣𞤮𞤤𞤢𞥄𞤪)𞥕𞥕.

𞤊𞤫𞥅𞤪𞤫 𞤘𞤮𞥅𞤺𞤤𞤫 𞤂𞤢𞤦𞤧 𞤲'𞤣𞤫𞥅 𞤳𞤢𞤣𞤭 𞤳𞤮 𞤸𞤵𞥅𞤲'𞤣𞤫 𞤸𞤫𞤧𞤫𞤪𞤫 𞤼𞤫𞥅𞤽𞤼𞤵𞤲'𞤣𞤫 𞤫 𞤲'𞤣𞤫𞥅 𞤸𞤭𞤼𞤢𞥄𞤲'𞤣𞤫. 𞤋𞤲𞤢 𞤢𞤣𞥆𞤢𞤲𞤢 𞤸𞤵𞥅𞤼𞤮𞤪𞤼𞤮𞥅𞤩𞤫 𞤴𞤭𞤯𞤩𞤫 𞤰𞤫𞥅𞤱𞤼𞤢𞥄𞤣𞤫 𞤧𞤢𞤪𞤱𞤭𞤧𞤢𞥄𞤶𞤭 𞤫 𞤺𞤫𞤯𞤫 𞤯𞤫 𞤲'𞤶𞤮𞥅𞤬𞤲𞤢𞥄𞤳𞤢⹁ 𞤳𞤮𞤲𞤮 𞤯𞤫 𞤴𞤢𞤤𞤼𞤭𞤲𞤫𞥅𞤣𞤫 𞤫 𞤪𞤫𞤲𞤣𞤮 𞤭𞤲𞤢 𞤩𞤢𞤣𞤭𞥅𞥕𞥖. 𞤒𞤢𞤲𞤼𞤭 𞤸𞤫𞥅𞤲⹁ 𞤀𞤣𞤏𞤮𞤪𞤣𞤧 𞤭𞤲𞤢 𞤴𞤭𞤴𞤪𞤢 𞤷𞤮𞤺𞥆𞤵 𞤥𞤵𞤥 𞤼𞤢𞤦𞤭𞤼𞤭𞤲𞤢𞥄𞤯𞤮 𞤫 𞤤𞤭𞤥𞤮𞥅𞤪𞤫 𞤶𞤮𞤳𞥆𞤮𞤪𞤺𞤢𞤤 (𞥒𞥐 𞤬𞤫𞥅𞤦𞤢𞤪𞤭𞤴𞤫𞥅 𞥒𞥐𞥐𞥒). 𞤉 𞤤𞤫𞤱𞤪𞤵 𞤧𞤵𞤱𞤫𞥅⹁ 𞤧𞤢𞤪𞤱𞤭𞥅𞤧 𞤘𞤮𞥅𞤺𞤤𞤫 𞤐𞤫𞤱𞤧 𞤭𞤲𞤢 𞤱𞤮𞥅𞤣𞤭⹁ 𞤭𞤲𞤢 𞤢𞤣𞥆𞤢𞤲𞤢-𞤥𞤢 𞤸𞤮𞤤𞥆𞤭𞤪𞤣𞤫 𞤳𞤫𞤤𞥆𞤫 𞤱𞤫𞤦 𞤶𞤮𞤱𞤭𞤼𞤭𞥅𞤯𞤫 𞤫 𞤶𞤫𞥅𞤱𞤼𞤫 𞤼𞤵𞥅𞤺𞤭𞥅𞤯𞤫 𞤫 𞤳𞤫𞤤𞤥𞤫 𞤳𞤵𞥅𞤼𞤮𞤪𞤼𞤮𞥅𞤯𞤮. 𞤐'𞤘𞤮𞤤𞤯𞤮𞥅 𞤧𞤢𞤪𞤱𞤭𞥅𞤧 𞤼𞤵𞥅𞤺𞤭𞥅 𞤳𞤮 𞤫 𞤳𞤮 𞤭𞤲𞤢 𞤩𞤵𞤪𞤢 𞥔 𞥐𞥐𞥐 𞤤𞤮𞤱𞤪𞤫𞥕𞥗. 𞤂𞤫𞤱𞤪𞤵 𞤷𞤢𞤺𞥆𞤢𞤤 𞤯𞤵𞥅𞤥⹁ 𞤦𞤭𞤪𞤮 𞤳𞤫𞤧𞤮 𞤵𞤣𞥆𞤭𞤼𞤢𞥄𞤥𞤢 𞤼𞤮 𞤌𞤧𞤼𞤢𞤪𞤢𞤤𞤭⹁ 𞤼𞤮 𞤅𞤭𞤣𞤲𞤫𞤴⹁ 𞤲'𞤣𞤫 𞤼𞤢𞤱𞤲𞤮𞥅 𞤳𞤮 𞤭𞤲𞤢 𞤼𞤮𞤤𞤲𞤮𞥅 𞤫 𞥑 𞥖𞥐𞥐 𞤺𞤮𞤤𞥆𞤮𞤼𞤮𞥅𞤩𞤫 𞤫 𞤲'𞤣𞤫𞤪 𞤧𞤮𞤧𞤭𞤴𞤫𞤼𞤫𞥅 𞤮𞥅𞥓𞥘. 𞤑𞤮 𞤯𞤵𞤥 𞤱𞤢𞤯𞤭 𞤧𞤮𞤧𞤭𞤴𞤢𞤼𞤫𞥅 𞤮𞥅 𞤭𞤲𞤢 𞤵𞤣𞥆𞤭𞤼𞤢 𞤘𞤮𞥅𞤺𞤤𞤫𞤨𞤤𞤫𞤿 𞤥𞤵𞤥 𞤳𞤫𞤧𞤮⹁ 𞤳𞤮 𞤲𞤮𞤳𞥆𞤵 𞤷𞤢𞤯𞤼𞤵𞤯𞤮⹁ 𞤴𞤵𞤩𞥆𞤭𞤲𞤢𞥄𞤯𞤮 𞤲𞤮 𞤬𞤫𞥅𞤱𞤭 𞤲𞤮 𞤣𞤵𞤯𞤢𞤤 𞤶𞤢𞥄𞤩𞤭 𞤸𞤢𞥄𞤯𞤼𞤭𞤪𞤣𞤫 𞤲𞤭𞥅⹁ 𞤼𞤮 𞥑𞥖𞥐𞥐 𞤀𞤥𞤨𞤸𞤭𞤼𞤸𞤫𞤢𞤼𞤪𞤫 𞤆𞤢𞤪𞤳𞤱𞤢𞤴 𞤼𞤮 𞤃𞤮𞤵𞤲𞤼𞤢𞤭𞤲 𞤜𞤭𞤫𞤱⹁ 𞤯𞤮 𞥘𞥐𞥐 𞤲𞤫𞤯𞥆𞤮 𞤲'𞤺𞤮𞤤𞥆𞤮𞤼𞤮𞥅.

𞤙𞤢𞤤𞤲'𞤣𞤫 𞥒𞥒 𞤤𞤫𞤱𞤪𞤵 𞤦𞤮𞤱𞤼𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥔⹁ 𞤘𞤮𞥅𞤺𞤤𞤫 𞤰𞤫𞤼𞥆𞤭𞥅 𞤶𞤵𞤲𞤺𞤮 𞤥𞤵𞤥 𞤫 𞤲'𞤣𞤫𞤪 𞤱𞤭𞤲𞤣𞤫𞤪𞤫 𞤫𞤲𞤼𞤫𞤪𞤲𞤫𞤼⹁ 𞤲'𞤣𞤫 𞤬𞤫𞥅𞤱𞤲𞤭 𞤤𞤮𞤱𞤪𞤫 𞤥𞤵𞤥 𞤫𞤲𞤼𞤫𞤪𞤲𞤫𞤼 : 𞤌𞤪𞤳𞤵𞤼. 𞤑𞤮𞤲𞤮 𞤲'𞤺𞤮𞥅𞤤 𞤫𞤩𞥆𞤢𞥄𞤲'𞤣𞤫 𞤸𞤢𞤱𞤪𞤢𞥄𞤲𞤭 𞤫 𞤳𞤮 𞤯𞤢𞤥𞤭𞤲𞤢𞤲𞤮𞥅 𞤳𞤮𞥅⹁ 𞤧𞤮 𞤱𞤮𞤲𞤢𞥄 𞤼𞤮 𞤄𞤫𞤪𞤫𞤧𞤭𞥅𞤤 𞤫 𞤼𞤮 𞤋𞤲𞤣𞤮. 𞤐'𞤘𞤢𞤥 𞤶𞤮𞤳𞥆𞤮𞤲'𞤣𞤭𞤪𞤣𞤫⹁ 𞤘𞤮𞥅𞤺𞤤𞤫 𞤭𞤲𞤢 𞤱𞤢𞤯𞤢 𞤤𞤮𞤱𞤪𞤫 𞤥𞤵𞤥 𞤤𞤢𞥄𞤱𞤯𞤵𞤲'𞤣𞤫 𞤫 𞤲'𞤣𞤫𞤪 𞤭𞤲𞤼𞤫𞤪𞤲𞤫𞤼 𞤲'𞤺𞤢𞤥 𞤴𞤢𞤤𞤼𞤭𞤲'𞤣𞤫 𞤳𞤢𞤦𞤢𞤪𞤵𞥅𞤶𞤭 𞤳𞤮 𞤬𞤢𞥄𞤼𞤭 𞤫 𞤧𞤮𞤧𞤭𞤴𞤫𞤼𞤫𞥅 𞤮𞥅 𞤫 𞤺𞤫𞤯𞤫 𞤥𞤵𞤥 𞤫 𞤳𞤢𞤪𞤢𞤤𞥆𞤢𞥄𞤺𞤢𞤤 𞤥𞤵𞤥𞥓𞥘. 𞤙𞤢𞤤𞤲'𞤣𞤫 𞥒𞥙 𞤢𞤦𞤪𞤭𞥅𞤤 𞥒𞥐𞥐𞥔⹁ 𞤧𞤮𞤧𞤭𞤴𞤢𞤼𞤫𞥅 𞤮𞥅 𞤱𞤢𞤯𞤭𞥅 𞤯𞤢𞤩𞥆𞤢𞥄𞤲'𞤣𞤫 𞤼𞤮 𞤑𞤮𞤥𞤭𞤧𞤫𞥅𞤪 𞤼𞤮𞤨𞥆𞤭𞤼𞤭𞥅𞤯𞤮 𞤳𞤮 𞤬𞤢𞤴𞤼𞤭 𞤫 𞤳𞤢𞥄𞤤𞤭𞤧 𞤲'𞤺𞤢𞤥 𞤲𞤢𞥄𞤼𞤣𞤫 𞤫 𞤥𞤢𞤪𞤧𞤫𞥅𞤶𞤭 𞤘𞤆𞤪𞤫𞤧𞥆 𞥙. 𞤐'𞤘𞤢𞤤 𞤯𞤢𞤩𞥆𞤢𞥄𞤲'𞤣𞤫 𞤱𞤢𞤯𞤭 𞤳𞤮 𞤻𞤢𞤤𞤲'𞤣𞤫 𞥑𞥘 𞤵𞤼 𞥒𞥐𞥐𞥔 𞤫 𞤤𞤭𞤥𞤼𞤮 𞤥𞤵𞤥 𞤫 𞤐𞤀𞤅𞤁𞤀𞤗 𞤫 𞤴𞤫𞥅𞤴𞤣𞤫 𞥑𞥙 𞥖𞥐𞥕 𞥐𞥕𞥒 𞤢𞤳𞤧𞤭𞤴𞤮𞤲𞤫⹁ 𞤼𞤮 𞤬𞤫𞤣𞥆𞤫 𞤲'𞤣𞤫 𞤷𞤮𞤺𞥆𞤵 𞤲'𞤺𞤵𞥅 𞤳𞤮 𞥘𞥕 𞤣𞤮𞤤𞤢𞥄𞤪 𞤘𞤆𞤪𞤫𞤧𞥆 𞥑𞥐. 𞤅𞤮𞤧𞤭𞤴𞤫𞤼𞤫𞥅 𞤮𞥅 𞤭𞤲𞤢 𞤱𞤢𞤯𞤢 𞤋𞤆𞤌 𞤫 𞤲'𞤦𞤢𞥄𞤣𞤭 𞤲'𞤶𞤵𞤤𞤢𞥄𞤺𞤵 𞤲'𞤦𞤢𞤴𞤤𞤭𞥅𞤺𞤵⹁ 𞤬𞤫𞥅𞤪𞤫 𞤲'𞤣𞤫 𞤥𞤫𞥅𞤯𞤢𞥄 𞤴𞤭𞤴𞤫𞥅𞤣𞤫 𞤫 𞤣𞤢𞥄𞤪𞤼𞤮𞤤 𞤦𞤵𞤪𞤧𞤭𞥅𞤶𞤭. 𞤉 𞤲'𞤣𞤫𞤪 𞤣𞤵𞥅𞤩𞤭 𞤶𞤫𞥅𞤼𞤢𞤼𞤭⹁ 𞤷𞤮𞤺𞥆𞤵 𞤲'𞤺𞤵𞥅 𞤥𞤢𞥄 𞤩𞤫𞤴𞤣𞤮 𞤳𞤮 𞤩𞤵𞤪𞤭 𞤤𞤢𞥄𞤦𞤭 𞤶𞤫𞥅𞤼𞤢𞤼𞤭⹁ 𞤸𞤢𞥄 𞤢𞤪𞤼𞤭 𞤲𞤮𞥅𞤲 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥒⹁ 𞤳𞤮 𞤩𞤵𞤪𞤭 𞥗𞥐𞥐 𞤣𞤮𞤤𞤢𞥄𞤪. 𞤉 𞤲'𞤣𞤫𞤪 𞤯𞤵𞥅𞤥⹁ 𞤘𞤮𞥅𞤺𞤤𞤫 𞤱𞤢𞤯𞤭𞥅 𞤫 𞤤𞤫𞤱𞤪𞤵 𞤵𞤼 𞥒𞥐𞥐𞥕⹁ 𞤸𞤭𞤼𞤢𞥄𞤲'𞤣𞤫 𞤷𞤢𞤺𞥆𞤢𞤤 𞤋𞤆𞤌 𞤥𞤵𞤥⹁ 𞤲'𞤺𞤢𞤥 𞤸𞤫𞤩𞤣𞤫 “𞤳𞤵𞤯𞤮𞤤 𞤳𞤭𞤧𞤢𞤤” 𞤬𞤮𞤼𞤣𞤫 𞤥𞤭𞤤𞤭𞤴𞤢𞥄𞤪𞤵𞥅𞤶𞤭 𞥗 𞤣𞤮𞤤𞤢𞥄𞤪 𞤲'𞤺𞤢𞤥 𞤩𞤫𞤴𞤣𞤢𞤺𞤮𞤤 𞤥𞤵𞤥𞥕𞥘⹁ 𞤳𞤮 𞤯𞤵𞤥 𞤶𞤫𞤴𞤭 𞤧𞤢𞤦𞤢𞥄𞤦𞤵 𞤩𞤫𞤴𞤣𞤢𞤺𞤮𞤤 𞤶𞤢𞤱𞤣𞤭 𞤩𞤵𞤪𞤲'𞤺𞤮𞤤 𞤥𞤢𞤱𞤲𞤵𞤣𞤫 𞤫 𞤲'𞤣𞤫𞤪 𞤣𞤢𞥄𞤪𞤼𞤮𞤤 𞤥𞤢𞤪𞤧𞤫𞥅𞤶𞤭 𞤱𞤭𞤲𞤣𞤫𞤪𞤫 𞤲'𞤣𞤫𞥅⹁ 𞤫 𞤥𞤮𞥅𞤬𞤼𞤵𞤣𞤫 𞤬𞤮𞤼𞤣𞤫 𞥔⹁𞥒 𞤥𞤭𞤤𞤭𞤴𞤢𞥄𞤪 𞤣𞤮𞤤𞤢𞥄𞤪 𞤫 𞤲'𞤦𞤢𞥄𞤣𞤭 𞥑𞥔 𞥑𞥕𞥙 𞥒𞥖𞥕 𞤢𞤳𞤧𞤭𞤴𞤮𞤲'𞤶𞤭 𞤳𞤫𞤧𞤭⹁ 𞤱𞤢𞤤𞥆𞤢 𞤲𞤮𞤳𞥆𞤵𞥅𞤶𞤭 𞤶𞤫𞥅𞤼𞤢𞤼𞤭 𞤺𞤢𞤣𞤢𞤲𞤭 𞤤𞤭𞤥𞤮𞥅𞤪𞤫 𞤨𞤭𞥕𞥙.

𞤙𞤢𞤤𞤲'𞤣𞤫 𞥑 𞤢𞤦𞤪𞤭𞥅𞤤 𞥒𞥐𞥐𞥔 𞤘𞤮𞥅𞤺𞤤𞤫 𞤪𞤮𞤳𞥆𞤭 𞤘𞤥𞤢𞤭𞤤𞤘𞤆𞤪𞤫𞤧𞥆 𞥑𞥑⹁ 𞤧𞤢𞤪𞤱𞤭𞥅𞤧 𞤥𞤵𞤥 𞤥𞤢𞤭𞤤 𞤫𞤤𞤫𞤳𞤼𞤮𞤪𞤮𞤲𞤭𞤳 𞤥𞤮 𞤲'𞤦𞤢𞥄𞤱𞤳𞤢 𞤥𞤵𞤥 𞤬𞤵𞤯𞥆𞤭𞥅 𞤳𞤮 𞥑 𞤞⹁ 𞤦𞤢𞤴𞥆𞤭𞤲𞤢𞥄𞤲'𞤺𞤮 𞤭𞤲𞤢 𞤧𞤮𞤱𞤮𞥅 𞤤𞤢𞥄𞤦𞤭 𞤯𞤭𞤯𞤭 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥕. 𞤐'𞤘𞤢𞤤 𞤲'𞤦𞤢𞥄𞤱𞤳𞤢 𞤳𞤮 𞤳𞤫𞤧𞤢𞤤 𞤲𞤮 𞤬𞤫𞥅𞤱𞤭⹁ 𞤭𞤲𞤢 𞤩𞤵𞥅𞤩𞤲𞤢 𞤳𞤢𞤣𞤭 𞤳𞤢𞤱𞤺𞤫𞤤 𞤲'𞤺𞤫𞤤⹁ 𞤸𞤮𞤲𞤮 𞤸𞤮𞤼𞤥𞤢𞤭𞤤 𞤃𞤅𞤐⹁ 𞤥𞤮 𞤲'𞤦𞤢𞥄𞤱𞤳𞤢 𞤥𞤵𞤥 𞤩𞤵𞤪𞤭 𞤬𞤢𞤥𞤯𞤵𞤣𞤫 𞤤𞤢𞥄𞤦𞤭 𞥕𞥐𞥐𞥖𞥐. 𞤐'𞤁𞤫𞥅𞤯𞤮𞥅 𞤣𞤫𞤬𞤼𞤮𞤪𞤣𞤵 𞤭𞤲𞤢 𞤱𞤢𞤴𞤤𞤢 𞤥𞤫𞤧𞤢𞤧𞤵𞥅𞤶𞤭⹁ 𞤯𞤵𞤥 𞤲𞤮𞥅𞤲 𞤭𞤲𞤢 𞤱𞤮𞤨𞥆𞤭𞤪𞤢 𞤸𞤮𞥅𞤪𞤫 𞤥𞤵𞤥 𞤣𞤫𞤬𞤼𞤫𞤪𞤣𞤵 𞤥𞤫𞤧𞤢𞤧𞤵𞥅𞤶𞤭 𞤫 𞤲'𞤣𞤫𞤪 𞤮𞤪𞤣𞤭𞤲𞤢𞤼𞤫𞥅𞤪 𞤪𞤫𞤱𞤪𞤵𞤣𞤫 𞤫 𞤤𞤮𞤱𞤪𞤫⹁ 𞤳𞤮 𞤱𞤢𞤴𞤭 𞤲𞤮 𞤌𞤵𞤼𞤤𞤮𞥅𞤳. 𞤑𞤮 𞤯𞤵𞤥 𞤱𞤢𞤯𞤭 𞤘𞤥𞤢𞤭𞤤 𞤭𞤲𞤢 𞤵𞤣𞥆𞤭𞤼𞤢 𞤶𞤢𞤥𞤢𞥄𞤲𞤵 𞤲𞤫𞤤𞤣𞤵𞤺𞤮𞤤 𞤥𞤫𞤧𞤢𞤧𞤵𞥅𞤶𞤭 𞤭𞤥𞤫𞥅𞤤𞤵𞥅𞤶𞤭 𞤫 𞤭𞤲𞤼𞤫𞤪𞤲𞤫𞤼. 𞤑𞤮𞤲𞤮 𞤫 𞤵𞤣𞥆𞤭𞤼𞤺𞤮𞤤⹁ 𞤱𞤭𞤲𞤣𞤭𞤼𞤢𞥄𞤣𞤫 𞤭𞤲𞤢 𞤯𞤢𞤩𞥆𞤭 𞤲𞤮𞤣𞥆𞤢𞥄𞤲'𞤺𞤮. 𞤐𞤢𞤬𞤮𞥅𞤪𞤫 𞤥𞤢𞤺𞥆𞤢𞤤 𞤭𞤲𞤢 𞤬𞤫𞥅𞤻𞤭 𞤫 𞤩𞤫𞤴𞤣𞤢𞤺𞤮𞤤 𞤸𞤵𞥅𞤼𞤮𞤪𞤼𞤮𞥅𞤩𞤫⹁ 𞥑𞥗𞥖 𞤥𞤭𞤤𞤭𞤴𞤮𞤽 𞤫 𞤬𞤵𞤯𞥆𞤮𞥅𞤣𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥐𞥖𞥑.

𞤘𞤮𞥅𞤺𞤤𞤫 𞤭𞤲𞤢 𞤪𞤮𞤳𞥆𞤢 𞤰𞤫𞥅𞤱𞤲'𞤣𞤮 𞤲𞤢𞤼𞤢𞤤 𞤧𞤮 𞤧𞤮𞥅𞤣𞤭𞥅 𞤫 𞤬𞤵𞤯𞥆𞤮𞥅𞤣𞤫 𞤤𞤫𞤱𞤪𞤵 𞤧𞤵𞤤𞤴𞤫𞥅 𞥒𞥐𞥐𞥔𞤘𞤆𞤪𞤫𞤧𞥆 𞥑𞥒 𞤵𞤥𞥆𞤮𞤪𞤢𞥄𞤣𞤫 𞤫 𞤆𞤭𞤷𞤢𞤧𞤢. 𞥞 𞤌𞥅𞤯𞤮𞥅 𞤤𞤮𞤱𞤪𞤫 𞤭𞤲𞤢 𞤴𞤢𞤸𞤣𞤭 𞤫 𞤳𞤮𞤲𞤼𞤫 𞤭𞤲𞤼𞤫𞤪𞤲𞤫𞤼 𞤦𞤢𞥄𞤱𞤯𞤫 𞤥𞤮𞥅𞤬𞤼𞤵𞤣𞤫 𞤺𞤢𞤤𞥆𞤫 𞥑𞥐𞥐 𞤐'𞤄 𞤅𞤢𞤪𞤱𞤭𞥅𞤧 𞤮𞥅 𞤥𞤢𞥄 𞤸𞤫𞤩 𞤸𞤫𞥅𞤲 𞤲𞤢𞤬𞤮𞥅𞤪𞤫⹁ 𞤳𞤮𞤲𞤮 𞤥𞤢𞥄 𞤯𞤵𞤥 𞤸𞤢𞤩𞤮 𞤫 𞤧𞤢𞤪𞤱𞤭𞥅𞤧 𞤊𞤤𞤭𞤷𞤳𞤪 𞤥𞤮 𞤒𞤢𞤸𞤮𞥅! 𞤵𞤣𞥆𞤭𞤼𞤢𞥄 𞤫 𞤬𞤵𞤯𞥆𞤮𞥅𞤣𞤫 𞤸𞤭𞤼𞤢𞥄𞤲'𞤣𞤫 𞤲'𞤣𞤫𞥅⹁ 𞤥𞤢𞥄 𞤴𞤢𞤸𞤣𞤵 𞤫 𞤏𞤭𞤲'𞤣𞤮𞤱𞤧 𞤂𞤭𞤾𞤫 𞤆𞤸𞤮𞤼𞤮𞤧 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥘. 𞤙𞤢𞤤𞤲'𞤣𞤫 𞥖 𞤮𞤳𞤼𞤮𞥅𞤦𞤢𞤪 𞥒𞥐𞥐𞥔⹁ 𞤘𞤮𞥅𞤺𞤤𞤫 𞤧𞤮𞤧𞤭 𞤲𞤮𞤳𞥆𞤵 𞤥𞤵𞤥 𞤌𞤪𞤮𞤨 𞤼𞤮 𞤁𞤵𞤦𞤤𞤭𞤲⹁ 𞤋𞤪𞤤𞤢𞤲'𞤣𞤫 𞤫 𞤺𞤮𞤤𞥆𞤮𞤼𞤮𞥅𞤩𞤫 𞥑𞥕𞥐 𞤲𞤫𞤯𞥆𞤮 Gb𞤤𞤮𞤺 𞥑. 𞤒𞤮𞤲𞤼𞤫𞤪𞤫𞥅𞤶𞤭 𞤼𞤢𞤼𞤭 𞤷𞤢𞤺𞥆𞤢𞤤 𞤯𞤵𞥅𞤥⹁ 𞤥𞤭𞤲 𞤲'𞤺𞤢𞤲𞤣𞤭 𞤳𞤮... 𞤳𞤫𞤩𞤺𞤮𞤤 𞤑𞤫𞤰𞤮𞤤𞤫 ⹁ 𞤧𞤮𞤧𞤭𞤴𞤢𞤼𞤫𞥅 𞤳𞤢𞤪𞤼𞤮𞤽𞤢𞥄𞤶𞤭 𞤣𞤭𞤶𞤭𞤼𞤢𞤤 𞤥𞤢𞥄 𞤱𞤮𞤲 𞤼𞤵𞥅𞤻𞤮𞤪𞤺𞤢𞤤 𞤘𞤮𞥅𞤺𞤤𞤫 𞤉𞤢𞤪𞤼𞤸𞤘𞤆𞤪𞤫𞤧𞥆 𞥑𞥓⹁ 𞤼𞤢𞤱𞤢 𞤲𞤮𞥅𞤲 𞤴𞤢𞤤𞤼𞤭𞤲𞤢𞥄𞤲𞤭 𞤤𞤮𞤱𞤪𞤫 𞤲'𞤣𞤫𞥅 𞤫 𞤸𞤭𞤼𞤢𞥄𞤲'𞤣𞤫 𞤱𞤮𞥅𞤼𞤫𞤪𞤫⹁ 𞤲'𞤣𞤫 𞤶𞤮𞥅𞤬𞤲𞤢𞤼𞤢 𞤳𞤮 𞤫 𞤵𞤣𞥆𞤭𞤼𞤺𞤮𞤤 𞤲'𞤶𞤭𞤴𞤤𞤢𞤱𞤵 𞤘𞤮𞥅𞤺𞤤𞤫 𞤁𞤫𞤧𞤳𞤼𞤮𞤨 𞤻𞤢𞤤𞤲'𞤣𞤫 𞥑𞥔 𞤮𞤳𞤼𞤮𞥅𞤦𞤢𞤪Gb𞤤𞤮𞤺 𞥒⹁ 𞤫 𞤘𞤮𞥅𞤺𞤤𞤫 𞤅𞤷𞤸𞤮𞤤𞤢𞤪 𞤦𞤢𞤤𞤯𞤫 𞤲𞤢𞤴 𞤷𞤢𞤺𞥆𞤢𞤤 𞤯𞤵𞥅𞤥Gb𞤤𞤮𞤺 𞥓⹁ 𞤫 𞤘𞤮𞥅𞤺𞤤𞤫 𞤆𞤪𞤭𞤲𞤼 𞤻𞤢𞤤𞤲'𞤣𞤫 𞥑𞥔 𞤣𞤫𞤧𞤢𞥄𞤲'𞤦𞤢𞤪Gb𞤤𞤮𞤺 𞥔 (𞤭𞤲𞤣𞤫 𞤥𞤵𞤥 𞤱𞤢𞤴𞤤𞤭𞥅𞤥𞤢 𞤲'𞤶𞤭𞤴𞤤𞤢𞤱𞤵 𞤣𞤫𞤬𞤼𞤫 𞤘𞤮𞥅𞤺𞤤𞤫)⹁ 𞤼𞤢𞤱𞤭 𞤲𞤮𞥅𞤲 𞤤𞤭𞤥𞤪𞤫 𞤲'𞤶𞤭𞤴𞤤𞤢𞤱𞤵 𞤲'𞤣𞤫𞥅 𞤭𞤲𞤢 𞤸𞤮𞤤𞥆𞤭𞤼𞤢 𞤥𞤭𞤤𞤭𞤴𞤢𞥄𞤪𞤵𞥅𞤶𞤭 𞤶𞤫𞥅𞤼𞤢𞤼𞤭 𞤳𞤫𞤤𞥆𞤫 𞤱𞤫𞤦Gb𞤤𞤮𞤺 𞥕. 𞤅𞤮𞤧𞤭𞤴𞤫𞤼𞤫𞥅 𞤮𞥅 𞤭𞤲𞤢 𞤺𞤮𞤤𞥆𞤭𞤲𞤢 𞤳𞤮 𞤭𞤲𞤢 𞤩𞤵𞤪𞤢 𞥓 𞥐𞥐𞥐 𞤺𞤮𞤤𞥆𞤮𞤼𞤮𞥅𞤯𞤮 𞤫 𞤮𞥅𞤲 𞤻𞤢𞤤𞤲'𞤺𞤵𞥓𞥘.

‮𞤘𞤮𞥅𞤺𞤤𞤫 𞤱𞤮𞤲𞤼𞤢 𞤀𞤤𞤳𞤵𞤤𞤫

𞤏𞤭𞤲𞤣𞤢𞤲𞤣𞤫 𞤶𞤮𞤳𞥆𞤮𞤲'𞤣𞤭𞤪𞤲'𞤣𞤫: 𞤀𞤤𞤳𞤵𞤤𞤫 (𞤧𞤮𞤧𞤭𞤴𞤫𞤼𞤫𞥅).

𞤉 𞤤𞤫𞤱𞤪𞤵 𞤵𞤼 𞥒𞥐𞥑𞥕⹁ 𞤂𞤢𞤪𞥆𞤴 𞤆𞤢𞤺𞤫⹁ 𞤺𞤮𞤲𞥆𞤮𞥅𞤯𞤮 𞤺𞤢𞤪𞤣𞤭𞥅𞤯𞤮 𞤘𞤮𞥅𞤺𞤤𞤫⹁ 𞤸𞤢𞤦𞤪𞤭𞥅 𞤴𞤵𞤩𞥆𞤭𞤲'𞤣𞤫 𞤧𞤮𞤧𞤭𞤴𞤢𞤼𞤫𞥅 𞤮𞥅 𞤲𞤮 𞤬𞤫𞥅𞤱𞤭. 𞤐'𞤁𞤫𞤳𞤫⹁ 𞤧𞤮𞤧𞤭𞤴𞤢𞤼𞤫𞥅 𞤘𞤮𞥅𞤺𞤤𞤫 𞤮𞥅 𞤱𞤮𞤲𞤼𞤭𞥅 𞤤𞤮𞤱𞤪𞤫 𞤬𞤫𞤣𞥆𞤫 𞤀𞤤𞤨𞤸𞤢𞤦𞤫𞤼 𞤸𞤫𞤧𞤫𞤪𞤫 𞤲'𞤣𞤫𞥅. 𞤑𞤮 𞤲𞤮𞥅𞤲 𞤳𞤢𞤣𞤭 𞤬𞤫𞤣𞥆𞤫 𞤱𞤭𞤴𞤫𞤼𞤫𞥅𞤲'𞤣𞤫 𞤘𞤮𞥅𞤺𞤤𞤫 𞤲'𞤣𞤫𞥅 𞤴𞤢𞤤𞤼𞤭𞤪𞤼𞤢 𞤫 𞤣𞤫𞤲𞤣𞤢𞥄𞤲'𞤺𞤢𞤤 𞤺𞤮𞤤𞥆𞤫 𞤯𞤫 𞤲'𞤺𞤮𞤲𞤢𞥄 𞤫 𞤭𞤲𞤼𞤫𞤪𞤲𞤫𞤼 𞤱𞤢𞤤𞥆𞤢 𞤋𞤚⹁ 𞤯𞤫 𞤲'𞤺𞤮𞤲𞤼𞤢 𞤤𞤮𞤱𞤪𞤫 𞤀𞤤𞤨𞤸𞤢𞤦𞤫𞤼𞥙𞥖 𞤼𞤭𞤥𞥆𞤵𞤲'𞤣𞤫. 𞤍𞤫𞥅𞤯𞤮𞥅 𞤤𞤭𞤺𞥆𞤮𞤪𞤯𞤫 𞤳𞤮 :

𞤆𞤫𞤷𞥆𞤭𞤼𞤢𞤺𞤮𞤤 𞤤𞤮𞤱𞤪𞤫 𞤀𞤤𞤳𞤵𞤤𞤫 𞤷𞤫𞥅𞤪𞤼𞤵𞤯𞤫.

𞤐𞤫𞤧𞤼 (𞤮𞤼𞤮𞤥𞤢𞥄𞤧𞤭𞤴𞤮𞤽 𞤺𞤢𞤤𞥆𞤫 𞤫 𞤺𞤫𞤯𞤫 𞤶𞤮𞤳𞥆𞤮𞤲'𞤣𞤭𞤪𞤯𞤫)⁏

𞤘𞤢𞤲𞤣𞤫 𞤐'𞤘𞤵𞥅𞤪𞤲'𞤣𞤢𞤥 (𞤷𞤫𞤤𞥆𞤢 𞤫 𞤸𞤢𞤪𞤫 𞤥𞤢𞤱𞤲𞤵𞤺𞤮𞤤) ⁏

𞤊𞤭𞤦𞤪𞤫 (𞤶𞤮𞤳𞥆𞤮𞤲'𞤣𞤭𞤪𞤢𞤤 𞤭𞤲𞤼𞤫𞤪𞤲𞤫𞤼)⁏

𞤝 (𞤤𞤢𞤦𞤮𞤪𞤢𞤼𞤮𞤱𞤢𞥄𞤪 𞤶𞤵𞥅𞤼𞤯𞤮 𞤫𞤩𞥆𞤮𞥅𞤶𞤫 𞤳𞤫𞥅𞤱𞤯𞤫)

𞤑𞤢𞤨𞤭𞤼𞤢𞤤 (𞤫 𞤲'𞤣𞤫𞤪) (𞤳𞤢𞥄𞤤𞤭𞤧)⁏

𞤜𞤫𞤲𞤼𞤵𞤪𞤫𞤧 (𞤲'𞤶𞤵𞤤𞤢𞥄𞤺𞤵).

𞤑𞤮𞤲𞤮 𞤘𞤮𞥅𞤺𞤤𞤫⹁ 𞤥𞤮 𞤅𞤵𞤲'𞤣𞤢𞤪 𞤆𞤭𞤷𞤸𞤢𞤭𞥙𞥗 𞤢𞤪𞤣𞤭𞥅 𞤸𞤢𞤲𞤣𞤫 𞤮𞥅⹁ 𞤭𞤲𞤢 𞤶𞤮𞤳𞥆𞤭⹁ 𞤼𞤢𞤱𞤢 𞤢𞤤𞤢𞥄 𞤳𞤮 𞤱𞤢𞤴𞤤𞤭⹁ 𞤥𞤢𞤪𞤳𞤫𞥅𞤶𞤭 𞤺𞤮𞤯𞥆𞤭 𞤩𞤵𞤪𞤯𞤭 𞤢𞤲𞤣𞤫𞥅𞤣𞤫 𞤫 𞤴𞤭𞤥𞤩𞤫 𞤬𞤮𞤬⹁ 𞤳𞤮 𞤱𞤢𞤴𞤭 𞤲𞤮 𞤲'𞤶𞤭𞤴𞤤𞤢𞤱𞤵 𞤘𞤮𞥅𞤺𞤤𞤫⹁ 𞤒𞤮𞤵𞤼𞤵𞤦𞤫⹁ 𞤀𞤲'𞤣𞤪𞤮𞤭𞤣⹁ 𞤘𞤮𞥅𞤺𞤤𞤫 𞤆𞤤𞤢𞤴⹁ 𞤘𞤮𞥅𞤺𞤤𞤫 𞤄𞤮𞥅𞤳𞤧⹁ 𞤀𞤣𞤅𞤫𞤲𞤧𞤫𞥙𞥘.

𞤏𞤮𞤲𞤢𞤲'𞤣𞤫 𞤸𞤵𞥅𞤼𞤮𞤪𞤼𞤮𞥅𞤩𞤫⹁ 𞤲'𞤺𞤮𞥅𞤤 𞤲'𞤦𞤢𞤴𞤤𞤭𞥅𞤺𞤵 𞤱𞤢𞤴𞤤𞤢𞤼𞤢𞥄 𞤸𞤢𞤴 𞤸𞤵𞥅𞤲'𞤣𞤫⹁ 𞤳𞤮 𞤬𞤢𞤥𞤯𞤭 𞤬𞤮𞤬 𞤫 𞤲'𞤣𞤫𞤪 𞤴𞤮𞤲𞤼𞤢𞥄𞤶𞤭 𞤶𞤵𞥅𞤼𞤯𞤭. 𞤐'𞤁𞤫𞤳𞤫⹁ 𞤲'𞤦𞤢𞤴𞤤𞤭𞥅𞤺𞤵 𞤫 𞤧𞤮𞤧𞤣𞤫 𞤀𞤤𞤬𞤢𞤦𞤫𞤼 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤭𞤲𞤢 𞤢𞤣𞥆𞤢𞤲𞤢 𞤫𞤲 𞤱𞤢𞥄𞤱𞤣𞤫 𞤥𞤮𞤰𞥆𞤭𞤲'𞤣𞤫 𞤤𞤢𞥄𞤩𞤢𞤤 𞤧𞤮𞤧𞤭𞤴𞤫𞤼𞤫𞥅 𞤮𞥅⹁ 𞤫 𞤧𞤫𞥅𞤪𞤲'𞤣𞤵𞤣𞤫 𞤺𞤮𞤤𞥆𞤫 𞤯𞤫 𞤲'𞤺𞤢𞤣𞥆𞤢𞤼𞤢𞥄 𞤳𞤢𞥄𞤤𞤭𞤧 (𞤕𞤢𞤤𞤭𞤷𞤮⹁ 𞤘𞤮𞥅𞤺𞤤𞤫 𞤭𞤲𞤢 𞤥𞤮𞥅𞤬𞤼𞤢 𞤳𞤮 𞤬𞤢𞤥𞤯𞤭 𞤬𞤮𞤬 𞤲'𞤺𞤢𞤤𞤵 𞤲'𞤺𞤵𞥅 𞤬𞤮𞤬𞥙𞥙.

𞤙𞤢𞤤𞤲'𞤣𞤫 𞥑𞥗 𞤵𞤼 𞥒𞥐𞥑𞥕⹁ 𞤘𞤮𞥅𞤺𞤤𞤫 𞤸𞤮𞤤𞥆𞤭𞤼𞤭𞥅 𞤧𞤢𞤪𞤱𞤭𞥅𞤧 𞤥𞤵𞤥 « 𞤅𞤵𞤲𞤪𞤮𞥅𞤬 »⹁ 𞤼𞤵𞥅𞤺𞤭𞥅𞤯𞤮 𞤫 𞤘𞤮𞥅𞤺𞤤𞤫 𞤃𞤢𞤨𞤧⹁ 𞤦𞤢𞥄𞤱𞤯𞤮 𞤢𞤲𞤣𞤵𞤣𞤫 𞤸𞤮𞤤 𞤷𞤵𞥅𞤯𞤭 𞤨𞤮𞤼𞤯𞤭 𞤸𞤵𞥅𞤼𞤮𞤪𞤫𞥅𞤣𞤫 𞤲'𞤺𞤢𞤥 𞤧𞤮𞤧𞤣𞤫 𞤨𞤢𞤲𞥆𞤫𞥅𞤶𞤭 𞤲𞤢𞥄𞤲'𞤺𞤫 𞤬𞤮𞤼𞤮𞤱𞤮𞤤𞤼𞤢𞥄𞤶𞤭. 𞤉 𞤮𞥅𞤲 𞤧𞤢𞤸𞤢𞥄⹁ 𞤶𞤢𞤪𞥆𞤭𞤦𞤮𞥅𞤶𞤭 𞤯𞤭𞥅 𞤲'𞤦𞤢𞤯𞤲𞤮𞥅 𞤳𞤮 𞤫 𞤣𞤭𞥅𞤱𞤢𞤲𞤵𞥅𞤶𞤭 𞤀𞤥𞤫𞤪𞤭𞤳 𞤦𞤭𞤴𞤫𞤼𞤫𞥅𞤯𞤭 𞤄𞤮𞤧𞤼𞤮𞤲⹁ 𞤫 𞤥𞤢𞥄𞤴𞤮 𞤅𞤢𞤲 𞤊𞤪𞤢𞤲𞤧𞤭𞤧𞤳𞤮 𞤫 𞤊𞤪𞤫𞤧𞤲𞤮𞥑𞥐𞥐 𞥑𞥐𞥑.

𞤙𞤢𞤤𞤲'𞤣𞤫 𞥒𞥘 𞤧𞤢𞥄𞤱𞤭𞤴𞤫𞥅 𞥒𞥐𞥑𞥖⹁ 𞤘𞤮𞥅𞤺𞤤𞤫 𞤴𞤢𞤤𞤼𞤭𞤲𞤭𞥅 𞤨𞤢𞥄𞤧𞤨𞤮𞥅𞤪 𞤲'𞤺𞤢𞤥 𞤰𞤫𞤤𞥆𞤭𞤼𞤣𞤫 𞤺𞤭𞤼𞤫. 𞤍𞤵𞥅𞤥 𞤲𞤮𞥅𞤲 𞤥𞤢𞥄 𞤱𞤢𞤯𞤼𞤫 𞤫 𞤻𞤢𞤱𞤯𞤮 𞤮𞥅 𞤲𞤮 𞤬𞤫𞥅𞤱𞤭 𞤲'𞤺𞤢𞤥 𞤤𞤮𞤥𞤼𞤢𞥄𞤣𞤫 𞤤𞤫𞤻𞤮𞤤 𞤺𞤭𞤼𞤫 𞤲'𞤺𞤮𞤤. 𞤀 𞤶𞤢𞥄𞤪𞤢𞥄𞤥𞤢 𞤫 𞤧𞤫𞤲𞤧𞤮𞤪𞤶𞤭 𞤥𞤵𞤥⹁ 𞤭𞤲𞤢 𞤸𞤵𞥅𞤼𞤮𞤪𞤮𞥅 𞤴𞤭𞤴𞤼𞤫𞤪𞤫 𞤬𞤢𞤱𞤢𞥄𞤣𞤫 𞤫 𞤢𞤲𞥆𞤮𞥅𞤪𞤫 𞤱𞤫𞥅𞤴𞤮 𞤲'𞤺𞤢𞤥 𞤱𞤢𞥄𞤱𞤣𞤫 𞤴𞤭𞤴𞤣𞤫 𞤳𞤮 𞤩𞤢𞤣𞤭𞥅 𞤫 𞤳𞤮 𞤱𞤮𞤯𞥆𞤭𞥑𞥐𞥒.

𞤉 𞤤𞤫𞤱𞤪𞤵 𞤥𞤫𞥅 𞥒𞥐𞥑𞥖⹁ 𞤘𞤮𞥅𞤺𞤤𞤫 𞤸𞤢𞤱𞤪𞤭𞤼𞤭𞥅 𞤫 𞤊𞤢𞤷𞤫𞤦𞤮𞥅𞤳 𞤫𞤩𞥆𞤢𞥄𞤲'𞤣𞤫 𞤥𞤵𞤥 𞤫𞤲 𞤲'𞤺𞤢𞤥 𞤧𞤮𞤧𞤣𞤫 𞤳𞤢𞤩𞤭𞤪𞤺𞤢𞤤 𞤺𞤮𞤲𞤺𞤢𞤤 𞤫 𞤲'𞤣𞤫𞤪 𞤱𞤫𞥅𞤴𞤮 (𞤼𞤪𞤢𞤲𞤧-𞤢𞤼𞤤𞤢𞤲𞤼𞤭𞤹𞤵𞤫) 𞤲'𞤺𞤢𞤥 𞤴𞤢𞥄𞤱𞤲𞤵𞤣𞤫 𞤲𞤢𞥄𞤼𞤺𞤮𞤤 𞤫 𞤧𞤢𞤪𞤱𞤭𞤧𞤢𞥄𞤶𞤭 𞤥𞤵𞤥 𞤫𞤲 𞤫 𞤕𞤤𞤮𞤵𞤣. 𞤉𞤩𞥆𞤢𞥄𞤲'𞤣𞤫 𞤱𞤭𞤴𞤫𞤼𞤫𞥅𞤲'𞤣𞤫 𞤃𞤀𞤈𞤉𞤀 𞤭𞤲𞤢 𞤬𞤮𞤼𞤭 𞤶𞤮𞤳𞥆𞤮𞤲'𞤣𞤭𞤪𞤣𞤫 𞤺𞤵𞤪𞤫 𞤜𞤭𞤪𞤺𞤭𞤲𞤭𞤢 𞤄𞤫𞤢𞤷𞤸 𞤼𞤮 𞤀𞤥𞤫𞤪𞤭𞤳 𞤫 𞤄𞤭𞤤𞤦𞤢𞤮 𞤼𞤮 𞤉𞤧𞤨𞤢𞥄𞤻𞥑𞥐𞥓.

𞤙𞤢𞤤𞤲'𞤣𞤫 𞥑𞥖 𞤧𞤵𞤱𞤫𞥅 𞥒𞥐𞥑𞥖 𞤘𞤮𞥅𞤺𞤤𞤫 𞤴𞤢𞤤𞤼𞤭𞤲𞤭𞥅 𞤚𞤪𞤭𞤨𞤧⹁ 𞤱𞤮𞤲𞤭 𞤳𞤵𞥅𞤼𞤮𞤪𞤺𞤢𞤤 𞤳𞤫𞤧𞤢𞤤 𞤦𞤢𞥄𞤱𞤲'𞤺𞤢𞤤 𞤴𞤵𞤩𞥆𞤭𞤲'𞤣𞤫 𞤴𞤢𞤸-𞤲'𞤺𞤢𞤪𞤼𞤢𞥄 𞤥𞤢𞥄⹁ 𞤧𞤮 𞤢 𞤢𞤪𞤭𞥅 𞤼𞤮𞥅𞤲⹁ 𞤸𞤫𞤩𞤣𞤫 𞤣𞤫𞤲𞤣𞤢𞥄𞤲'𞤺𞤢𞤤 𞤳𞤢𞤦𞤢𞤪𞤵𞥅𞤶𞤭 𞤨𞤮𞤼𞤯𞤭 𞤸𞤵𞥅𞤼𞤮𞤪𞤫𞥅𞤣𞤫⹁ 𞤸𞤢𞤴 𞤧𞤮 𞤼𞤢𞤱𞤭𞥅 𞤢𞤯𞤢 𞤶𞤮𞤳𞥆𞤮𞤲'𞤣𞤭𞤪𞤭𞥑𞥐𞥔.

𞤉 𞤤𞤫𞤱𞤪𞤵 𞤲𞤮𞥅𞤱𞤢𞤥𞤦𞤢𞤪 𞥒𞥐𞥑𞥖⹁ 𞤘𞤮𞥅𞤺𞤤𞤫 𞤴𞤢𞤤𞤼𞤭𞤲𞤭𞥅 𞤳𞤵𞥅𞤼𞤮𞤪𞤺𞤢𞤤 𞤳𞤫𞤧𞤢𞤤 𞤕𞤤𞤮𞤵𞤣 𞤔𞤮𞤦𞤧 𞤀𞤆𞤋 𞤦𞤢𞥄𞤱𞤲'𞤺𞤢𞤤 𞤪𞤮𞤳𞥆𞤵𞤣𞤫 𞤺𞤮𞤤𞥆𞤮𞤼𞤮𞥅𞤩𞤫 𞤫 𞤯𞤢𞤩𞥆𞤮𞥅𞤩𞤫 𞤺𞤮𞤤𞥆𞤫 𞤴𞤭𞤴𞤼𞤵𞤣𞤫 𞤣𞤮𞤳𞥆𞤫 𞤼𞤢𞤱𞤢 𞤭𞤲𞤢 𞤲'𞤶𞤭𞤴𞤤𞤮𞥅 𞤯𞤫 𞤫 𞤳𞤫𞤤𞤥𞤫 𞤳𞤵𞥅𞤼𞤮𞤪𞤼𞤫𞥅𞤯𞤫. 𞤘𞤮𞥅𞤺𞤤𞤫 𞤱𞤮𞤲𞤢𞥄 𞤸𞤵𞥅𞤲'𞤣𞤫 𞤸𞤫𞤧𞤫𞤪𞤫 𞤫 𞤲'𞤣𞤫𞤪 𞤤𞤵𞥅𞤥𞤮 𞤺𞤮𞤤𞥆𞤫 𞤣𞤭𞤶𞤭𞤼𞤢𞤤⹁ 𞤺𞤭𞤤𞤢 𞤲'𞤣𞤫 𞤀𞤣𞤱𞤮𞤪𞤣𞤧𞥑𞥐𞥕 𞤧𞤮𞤧𞤢𞥄 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥐⹁ 𞤥𞤮𞥅𞤬𞤼𞤵𞤩𞤫 𞤺𞤮𞤤𞥆𞤫 𞤭𞤲𞤢 𞤲'𞤦𞤢𞥄𞤱𞤭 𞤴𞤮𞤩𞤣𞤫 𞤳𞤢𞥄𞤤𞤭𞤧 𞤲'𞤺𞤢𞤥 𞤤𞤮𞤱𞤪𞤫 𞤥𞤵𞤥 𞤫𞤲 𞤬𞤫𞥅𞤻𞤢 𞤳𞤮 𞤢𞤣𞤭𞥅 𞤫 𞤲'𞤣𞤫𞤪 𞤲'𞤶𞤭𞤴𞤤𞤢𞤱𞤵 𞤱𞤮𞤲 𞤫 𞤳𞤫𞤤𞤥𞤫 𞤳𞤵𞥅𞤼𞤮𞤪𞤼𞤫𞥅𞤯𞤫 (𞤖𞤈⹁ 𞤣𞤫𞤾𞤫𞤤𞤮𞤨𞤫𞤪 𞤫 𞤴𞤫𞤪𞤵).

𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥗⹁ 𞤘𞤮𞥅𞤺𞤤𞤫 𞤴𞤮𞤩𞤭𞥅 𞤀𞤨𞥆𞤤𞤫 𞤥𞤭𞤤𞤭𞤴𞤢𞥄𞤪𞤵𞥅𞤶𞤭 𞤼𞤢𞤼𞤭 𞤣𞤮𞤤𞤢𞥄𞤪 𞤲'𞤺𞤢𞤥 𞤸𞤫𞤣𞥆𞤢𞥄𞤣𞤫 𞤫 𞤲'𞤶𞤭𞤴𞤤𞤢𞤱𞤵 𞤳𞤵𞥅𞤼𞤮𞤪𞤼𞤫𞥅𞤯𞤮 𞤫 𞤳𞤢𞤩𞤭𞤪𞤯𞤫 𞤭𞤌𞤅⹁ 𞤧𞤮 𞤴𞤫𞤪𞤮𞤲'𞤣𞤭𞤪𞤢𞥄𞤥𞤢 𞤫 𞤥𞤭𞤤𞤭𞤴𞤢𞥄𞤪𞤵𞥅𞤶𞤭 𞥑 𞤣𞤮𞤤𞤢𞥄𞤪 𞤣𞤵𞥅𞤩𞤭 𞤼𞤢𞤼𞤭 𞤳𞤮 𞤢𞤣𞤭𞥅 𞤯𞤵𞥅𞤥𞥑𞥐𞥖.

𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥗⹁ 𞤖𞤚𞤕 𞤧𞤮𞥅𞤣𞤭 𞤸𞤫𞥅𞤲 𞤺𞤫𞤯𞤫𞤤 𞤺𞤮𞥅𞤼𞤫𞤤 𞤫 𞤺𞤮𞤤𞥆𞤫 𞤥𞤵𞤥⹁ 𞤸𞤢𞥄 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤼𞤫𞤤𞤫𞤬𞤮𞤽𞤢𞥄𞤶𞤭 𞤥𞤵𞤥 𞤨𞤭𞤿𞤫𞤤 𞤫 𞤱𞤮𞤲 𞤫 𞤤𞤭𞥅𞤧𞤫𞥅𞤶𞤭 𞤥𞤵𞤥 𞤫 𞤸𞤢𞤳𞥆𞤫𞥅𞤶𞤭 𞤥𞤵𞤥 𞤼𞤮 𞤘𞤮𞥅𞤺𞤤𞤫 𞤬𞤮𞤼𞤣𞤫 𞥑⹁𞥑 𞤥𞤭𞤤𞤭𞤴𞤢𞥄𞤪 𞤣𞤮𞤤𞤢𞥄𞤪𞥑𞥐𞥗. 𞤙𞤢𞤤𞤲'𞤣𞤫 𞥘 𞤤𞤫𞤱𞤪𞤵 𞤶𞤵𞤳𞤮 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥗⹁ 𞤮 𞤧𞤫𞥅𞤪𞤼𞤭 𞤳𞤢𞤣𞤭 𞤫 𞤧𞤮𞤧𞤭𞤴𞤫𞤼𞤫𞥅 𞤥𞤢𞤳𞥆𞤮 𞤪𞤮𞤦𞤮𞥅𞤶𞤭 𞤦𞤭𞤴𞤫𞤼𞤫𞥅𞤯𞤮 𞤄𞤮𞤧𞤼𞤮𞤲 𞤶𞤲𞤢𞤥𞤭𞤷𞤧𞥘𞥔.

𞤉 𞤤𞤫𞤱𞤪𞤵 𞤁𞤵𞥅𞤶𞤢𞤤 𞥒𞥐𞥑𞥘⹁ 𞤘𞤮𞥅𞤺𞤤𞤫 𞤴𞤢𞤤𞤼𞤭𞤲𞤭𞥅 𞤬𞤫𞥅𞤪𞤫 𞤥𞤵𞤥 𞤴𞤮𞤩𞤣𞤫 𞤼𞤫𞤤𞤫𞤬𞤮𞤽𞤢𞥄𞤶𞤭 𞤼𞤮 𞤊𞤢𞤪𞤢𞤴𞤧𞤫 𞤫 𞤦𞤢𞤲𞤳𞤫 𞤺𞤮𞤤𞥆𞤮𞤣𞤭𞥅𞤯𞤮. 𞤘𞤮𞥅𞤺𞤤𞤫 𞤆𞤢𞤴 𞤭𞤲𞤢 𞤸𞤫𞤩𞤫𞥅 𞤫 𞤸𞤵𞥅𞤼𞤮𞤪𞤼𞤮𞥅𞤩𞤫 𞤀𞤲'𞤣𞤪𞤮𞤭𞤣𞥑𞥐𞥘.

𞤉 𞤤𞤫𞤱𞤪𞤵 𞤥𞤫𞥅 𞥒𞥐𞥑𞥙⹁ 𞤧𞤮𞤧𞤭𞤴𞤢𞤼𞤫𞥅 𞤮𞥅 𞤴𞤢𞤤𞤼𞤭𞤲𞤭𞥅 𞤘𞤮𞥅𞤺𞤤𞤫 𞤘𞤤𞤢𞤧𞥆 𞤫 𞤲'𞤦𞤢𞤴𞤣𞤭 𞤉𞤲𞤼𞤫𞤪𞤨𞤪𞤭𞤧𞤫 𞤉𞤣𞤭𞤼𞤭𞤮𞤲 𞥒 𞤘𞤮𞥅𞤺𞤤𞤫 𞤘𞤤𞤢𞤧𞥆 𞤴𞤢𞤤𞤼𞤭 𞤤𞤢𞤦𞤮𞤪𞤢𞤼𞤵𞤱𞤢𞥄𞤪 𞤝 𞤲'𞤺𞤢𞤥 𞤲𞤢𞥄𞤼𞤣𞤫 𞤫 𞤺𞤫𞤯𞤫 𞤯𞤫 𞤘𞤮𞥅𞤺𞤤𞤫𞥑𞥐𞥙 𞤴𞤫𞥅𞤴𞤭.

𞤙𞤢𞤤𞤲'𞤣𞤫 𞥔 𞤣𞤫𞤧𞤢𞥄𞤲'𞤦𞤢𞤪 𞥒𞥐𞥑𞥙⹁ 𞤂𞤢𞤪𞥆𞤴 𞤆𞤢𞤺𞤫 𞤫 𞤅𞤫𞤪𞤺𞤫𞤴 𞤄𞤪𞤭𞤲⹁ 𞤧𞤮𞤧𞤩𞤫 𞤘𞤮𞥅𞤺𞤤𞤫 𞤫 𞤀𞤤𞤨𞤸𞤢𞤦𞤫𞤼⹁ 𞤳𞤮𞤤𞥆𞤭𞤼𞤭𞥅 𞤱𞤮𞤲'𞤣𞤫 𞤩𞤫 𞤲'𞤶𞤢𞤤𞤼𞤭𞥅 𞤫 𞤲'𞤶𞤵𞤩𞥆𞤵𞤣𞤭 𞤧𞤮𞤧𞤭𞤴𞤢𞤼𞤫𞥅 𞤮𞥅. 𞤐𞤭𞥅 𞤱𞤮𞤲𞤭 𞤅𞤵𞤲'𞤣𞤢𞤪 𞤆𞤭𞤷𞤸𞤢𞤭 𞤱𞤮𞤲𞤭 𞤸𞤮𞥅𞤪𞤫𞥅𞤶𞤮 𞤘𞤮𞥅𞤺𞤤𞤫 𞤳𞤮 𞤶𞤭𞥅𞤣𞤢𞥄 𞤫 𞤀𞤤𞤳𞤵𞤤𞤫𞥑𞥑𞥐.

𞤉 𞤤𞤫𞤱𞤪𞤵 𞤵𞤼 𞥒𞥐𞥒𞥐⹁ 𞤧𞤮𞤧𞤭𞤴𞤫𞤼𞤫𞥅 𞤮𞥅 𞤧𞤮𞤧𞤭 “𞤅𞤭𞤧𞤼𞤫𞤥 𞤶𞤫𞥅𞤪𞤼𞤭𞤲𞤢𞥄𞤲'𞤺𞤮 𞤴𞤫𞤪𞤩𞤮 𞤤𞤫𞤴𞤣𞤭 𞤀𞤲'𞤣𞤪𞤮𞤭𞤣”⹁ 𞤳𞤢𞤩𞤭𞤪𞤺𞤢𞤤 𞤦𞤢𞤯𞤢𞥄𞤲'𞤺𞤢𞤤 𞤲'𞤺𞤢𞤥 𞤼𞤫𞤤𞤫𞤬𞤮𞤽𞤢𞥄𞤶𞤭 𞤥𞤢𞤪𞤳𞤫 𞤮𞥅 𞤲'𞤺𞤢𞤥 𞤴𞤭𞤴𞤼𞤵𞤣𞤫 𞤫 𞤸𞤵𞤥𞤨𞤭𞤼𞤢𞥄𞤣𞤫 𞤥𞤢𞥄𞤤𞤫 𞤺𞤢𞤣𞤢𞤲𞤫 𞤺𞤮𞤤𞥆𞤫 𞤴𞤫𞤪𞤩𞤮 𞤤𞤫𞤴𞤣𞤭 𞤳𞤮 𞤢𞤣𞤭𞥅 𞤴𞤫𞤪𞤩𞤮 𞤤𞤫𞤴𞤣𞤭. 𞤐'𞤁𞤫 𞤼𞤵𞥅𞤺𞤭𞥅 𞤳𞤮 𞤫 𞤲'𞤦𞤢𞤴𞤣𞤭 “𞤡𞤢𞤳𞤫 𞤀𞤤𞤫𞤪𞤼” 𞤲'𞤣𞤭 𞤁𞤵𞤯𞤢𞤤 𞤀𞤥𞤫𞤪𞤭𞤳𞤲𞤢𞥄𞤪𞤫 𞤼𞤮𞤨𞥆𞤭𞤼𞤭𞥅𞤲'𞤺𞤢𞤤 𞤺𞤫𞤯𞤫 𞤤𞤫𞤴𞤣𞤭 𞤰𞤫𞤼𞥆𞤭𞥑𞥑𞥑 𞥑𞥑𞥒.

𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥒𞥒⹁ 𞤘𞤮𞥅𞤺𞤤𞤫 𞤭𞤲𞤢 𞤩𞤫𞤴𞤣𞤢 𞤳𞤫𞤩𞤺𞤮𞤤 𞤥𞤵𞤥 𞤫 𞤧𞤮𞤧𞤭𞤴𞤫𞤼𞤫𞥅𞤶𞤭 𞤨𞤵𞤯𞥆𞤭𞥅𞤯𞤭 𞤺𞤮𞤤𞥆𞤮𞤪𞤢𞥄𞤣𞤫 𞤳𞤭𞤧𞤢𞤤 𞤧𞤭𞤦𞤫𞤪 𞤳𞤮 𞤱𞤢𞤴𞤭 𞤲𞤮 𞤃𞤢𞤲'𞤣𞤭𞤢𞤲𞤼 (𞤥𞤢𞤪𞤧 𞥒𞥐𞥒𞥒)𞥑𞥑𞥓 𞤱𞤢𞤤𞥆𞤢 𞤅𞤭𞤫𞤥𞤨𞤤𞤭𞤬𞤴 (𞤶𞤢𞤲𞤾𞤭𞤫𞤪 𞥒𞥐𞥒𞥒)𞥑𞥑𞥔. 𞤉 𞤲'𞤣𞤫𞤪 𞤮𞥅𞤲 𞤧𞤢𞤸𞤢𞥄 𞤺𞤮𞥅𞤼𞤮⹁ 𞤘𞤮𞥅𞤺𞤤𞤫 𞤳𞤢𞤣𞤭 𞤶𞤮𞤳𞥆𞤭 𞤱𞤢𞤯𞤣𞤫 𞤸𞤫𞥅𞤲 𞤲'𞤺𞤢𞤤𞤵 𞤳𞤫𞥅𞤱𞤲'𞤺𞤵 𞤫 𞤲'𞤣𞤫𞤪 𞤪𞤵𞥅𞤤𞤣𞤫 𞤲'𞤣𞤫𞥅⹁ 𞤴𞤫𞤪𞤵 𞤫 𞤸𞤫𞤩𞤣𞤫 𞤃𞤮𞤦𞤭𞤤𞤫𞤣𞤺𞤫𞤝𞥑𞥑𞥕.

𞤉 𞤤𞤫𞤱𞤪𞤵 𞤒𞤢𞤪𞤳𞤮𞤥𞤢𞥄 𞥒𞥐𞥒𞥓⹁ 𞤘𞤮𞥅𞤺𞤤𞤫 𞤸𞤮𞤤𞥆𞤭𞤼𞤭𞥅 𞤱𞤮𞤲'𞤣𞤫 𞤭𞤲𞤢 𞤱𞤮𞤨𞥆𞤭𞤪𞤢 𞥑𞥒 𞥐𞥐𞥐 𞤺𞤮𞤤𞥆𞤢𞤤⹁ 𞤱𞤮𞤲𞤭 𞥖% 𞤫 𞤺𞤮𞤤𞥆𞤮𞤼𞤮𞥅𞤩𞤫 𞤥𞤵𞤥⹁ 𞤫 𞤲'𞤣𞤫𞤪 𞤲'𞤺𞤮𞤲𞤳𞤢 𞤲𞤢𞤲𞤣𞤵𞤳𞤢 𞤫 𞤼𞤢𞤰𞤺𞤮𞤤 𞤺𞤮𞤤𞥆𞤫 𞤫 𞤲'𞤣𞤫𞤪 𞤧𞤮𞤧𞤭𞤴𞤫𞤼𞤫𞥅𞤶𞤭 𞤳𞤢𞤪𞤢𞤤𞥆𞤢𞥄𞤺𞤢𞤤 𞤀𞤥𞤫𞤪𞤭𞤳 𞤺𞤮𞤯𞥆𞤭 𞤯𞤭𞥅𞥑𞥑𞥖.

‮𞤑𞤵𞤺𞤢𞤤

𞤘𞤮𞤤𞥆𞤫 𞤣𞤮𞤱 𞤧𞤢𞤪𞤱𞤭𞤧𞤢𞥄𞤶𞤭 𞤷𞤫𞥅𞤪𞤼𞤵𞤯𞤭 𞤭𞤲𞤢 𞤥𞤮𞥅𞤬𞤼𞤫𞥅⹁ 𞤬𞤢𞥄𞤲'𞤣𞤢𞥄𞤪𞤫 𞤱𞤭𞤴𞤲'𞤣𞤫 𞤲'𞤣𞤫𞥅 𞤳𞤮 𞤶𞤮𞤳𞥆𞤮𞤲'𞤣𞤭𞤪𞤣𞤫 𞤫 𞤲'𞤶𞤫𞤻𞤼𞤵𞤣𞤭 𞤳𞤫𞤤𞥆𞤫 𞤯𞤫𞥅 𞤫 𞤳𞤢𞤤𞤢 𞤲𞤫𞤯𞥆𞤮.

𞤋𞤲𞤢 𞤶𞤫𞤴𞤢𞥄 𞤫 𞤺𞤮𞤤𞥆𞤫 𞤦𞤢𞤯𞤢𞥄𞤯𞤫 𞤫 𞤧𞤢𞤪𞤱𞤭𞤧𞤢𞥄𞤶𞤭 𞤘𞤮𞥅𞤺𞤤𞤫⹁ 𞤳𞤢𞤦𞤢𞤪𞤵𞥅𞤶𞤭 𞤥𞤮𞥅𞤬𞤼𞤢𞥄𞤯𞤭 𞤯𞤭𞥅 𞤭𞤲𞤢 𞤲'𞤶𞤫𞤴𞤢𞥄 𞤸𞤫𞥅𞤲 :

𞤳𞤫𞤤𞤥𞤫 𞤳𞤵𞥅𞤼𞤮𞤪𞤼𞤫𞥅𞤯𞤫 𞤲'𞤶𞤭𞤴𞤤𞤢𞤱𞤵 𞤯𞤫𞥅⹁ 𞤸𞤢𞥄 𞤢𞤪𞤼𞤭 𞤲𞤮𞥅𞤲 𞤫 𞤯𞤫 𞤲𞤢𞥄𞤼𞤲𞤢𞥄𞤯𞤫 𞤫 𞤥𞤢𞤧𞤭𞤽𞤢𞥄𞤶𞤭 𞤲'𞤶𞤭𞤴𞤤𞤢𞤱𞤵⹁ 𞤧𞤮 𞤘𞤮𞥅𞤺𞤤𞤫⹁ 𞤱𞤢𞤤𞥆𞤢 𞤲'𞤶𞤭𞤴𞤤𞤢𞤱𞤵 𞤫 𞤒𞤮𞤵𞤼𞤵𞤦𞤫⹁ 𞤘𞤮𞥅𞤺𞤤𞤫 𞤃𞤢𞤨𞤧⹁ 𞤘𞤮𞥅𞤺𞤤𞤫 𞤄𞤮𞥅𞤳𞤧⹁ 𞤘𞤮𞥅𞤺𞤤𞤫 𞤐𞤫𞤱𞤧⹁ 𞤘𞤮𞥅𞤺𞤤𞤫 𞤖𞤮𞤥𞤫 𞤫𞤳𞤲. ⹁ 𞤳𞤮 𞤢𞤤𞤣𞤢𞥄 𞤫 𞤳𞤢𞤩𞤭𞤪𞤺𞤢𞤤 𞤳𞤵𞥅𞤼𞤮𞤪𞤼𞤫𞥅𞤲'𞤺𞤢𞤤⁏

𞤱𞤭𞤣𞤫𞤴𞤮𞥅𞤶𞤭 𞤰𞤫𞥅𞤱𞤼𞤢𞥄𞤯𞤭⹁ 𞤫 𞤲'𞤣𞤫𞤪 𞤒𞤮𞤵𞤼𞤵𞤦𞤫 𞤳𞤮𞤲𞤮 𞤳𞤢𞤣𞤭 𞤫 𞤳𞤫𞤤𞥆𞤫 𞤦𞤢𞤯𞤮𞥅𞤶𞤫 𞤱𞤭𞤣𞤫𞤴𞤮𞥅𞤶𞤭 𞤒𞤮𞤵𞤚𞤵𞤦𞤫 ⁏

𞤶𞤮𞤳𞥆𞤮𞤲'𞤣𞤭𞤪𞤢𞤤 𞤫 𞤶𞤫𞥅𞤴𞤲'𞤺𞤢𞤤⹁ 𞤸𞤢𞥄 𞤢𞤪𞤼𞤭 𞤲𞤮𞥅𞤲 𞤫 𞤴𞤢𞤸𞤣𞤵𞤣𞤫 𞤫 𞤥𞤮𞤵𞤧𞤫 𞤫 𞤣𞤮𞤱 𞤶𞤫𞥅𞤴𞤲'𞤺𞤢𞤤 𞤼𞤢𞤱𞤢 𞤢𞤯𞤢 𞤯𞤢𞤩𞥆𞤭 𞤶𞤮𞤳𞥆𞤮𞤤⹁ 𞤫 𞤲'𞤣𞤫𞤪 𞤳𞤫𞤤𞥆𞤫 𞤶𞤮𞤺𞤭𞥅𞤯𞤫 𞤯𞤫 ⁏

𞤳𞤢𞤦𞤢𞤪𞤵𞥅𞤶𞤭 𞤣𞤢𞥄𞤲'𞤣𞤫 𞤫 𞤣𞤢𞥄𞤲'𞤣𞤫 𞤲𞤢𞤲𞤺𞤢𞥄𞤯𞤭⹁ 𞤳𞤮 𞤱𞤢𞤴𞤭 𞤲𞤮 𞤣𞤢𞥄𞤲'𞤣𞤫 𞤘𞤮𞥅𞤺𞤤𞤫 𞤖𞤮𞤥𞤫⹁ 𞤼𞤫𞤤𞤫𞤬𞤮𞤽 𞤷𞤭𞤲𞤣𞤫𞤤 𞤫 𞤦𞤢𞤤𞥆𞤮𞤲'𞤣𞤭𞤪𞤢𞤤 𞤣𞤢𞥄𞤲'𞤣𞤫 𞤼𞤢𞤦𞤤𞤫𞤼 ⁏ 𞤯𞤵𞤥 𞤶𞤭𞥅𞤣𞤢𞥄 𞤫 𞤦𞤭𞤲𞤣𞤢𞤲𞤯𞤫 𞤫 𞤲'𞤣𞤫𞤪 𞤱𞤢𞤳𞤼𞤵𞥅𞤶𞤭 𞤳𞤫𞥅𞤱𞤯𞤭 𞤸𞤢𞤣𞤫 𞤥𞤵𞤥 𞤫𞤲 𞤸𞤵𞥅𞤼𞤮𞤪𞤫𞥅𞤣𞤫 𞤫 𞤮𞤣𞤭𞤮 (𞤲'𞤺𞤢𞤥 𞤢𞤲𞤣𞤵𞤣𞤫 𞤳𞤵𞥅𞤼𞤮𞤪𞤢𞤺𞤮𞤤) ⁏

𞤺𞤮𞤤𞥆𞤫 𞤷𞤮𞥅𞤣𞤺𞤵𞥅𞤤𞤭⁏

𞤴𞤭𞤥𞤩𞤫 𞤩𞤫 𞤲'𞤦𞤢𞤴𞤤𞤭𞥅𞤺𞤵 𞤱𞤢𞤤𞥆𞤢 𞤪𞤫𞤲𞤣𞤭𞤲'𞤣𞤫 𞤺𞤫𞤯𞤫 𞤲'𞤦𞤢𞤯𞤢𞤼𞤢 ⁏

𞤺𞤮𞤤𞥆𞤫 𞤫 𞤤𞤮𞤱𞤫 𞤺𞤮𞤯𞥆𞤫 𞤫 𞤳𞤵𞥅𞤼𞤮𞤪𞤯𞤫 𞤳𞤵𞥅𞤼𞤮𞤪𞤼𞤮𞥅𞤯𞤫 𞤧𞤢𞤪𞤱𞤭𞤧𞤢𞥄𞤶𞤭 𞤘𞤮𞥅𞤺𞤤𞤫⹁ 𞤳𞤮 𞤱𞤢𞤴𞤭 𞤲𞤮 𞤳𞤵𞥅𞤼𞤮𞤪𞤯𞤫 𞤳𞤵𞥅𞤼𞤮𞤪𞤼𞤮𞥅𞤯𞤫 𞤣𞤫𞤬𞤼𞤫𞤪𞤣𞤵 𞤩𞤢𞤥𞤼𞤢𞥄𞤪𞤫 𞤸𞤮𞤲𞤮 𞤘𞤮𞥅𞤺𞤤𞤫 𞤊𞤭𞤪𞤫𞤦𞤢𞤧𞤫⹁ 𞤤𞤮𞤱𞤫 𞤳𞤵𞥅𞤼𞤮𞤪𞤼𞤮𞥅𞤯𞤫 𞤘𞤮𞥅𞤺𞤤𞤫 𞤀𞤲𞤢𞤤𞤴𞤼𞤭𞤷𞤧 𞤲'𞤺𞤢𞤥 𞤴𞤵𞥅𞤪𞤲𞤭𞤼𞤢𞥄𞤣𞤫 𞤶𞤮𞤤𞤲'𞤺𞤮⹁ 𞤱𞤢𞤤𞥆𞤢 𞤘𞤮𞥅𞤺𞤤𞤫 𞤀𞤣𞤧 𞤲'𞤺𞤢𞤥 𞤸𞤫𞤩𞤣𞤫 𞤲'𞤺𞤢𞤤𞤵 𞤫 𞤴𞤫𞥅𞤴𞤣𞤫 ⹁ 𞤦𞤢𞤴𞤤𞤢𞤺𞤮𞤤 𞤱𞤫𞤦 𞤺𞤮𞤲𞤺𞤮𞤤 𞤫 𞤳𞤫𞤤𞥆𞤫 𞤲'𞤶𞤭𞤤𞥆𞤵𞥅𞤶𞤭 𞤱𞤢𞤤𞥆𞤢 𞤭𞥅𞤥𞤫𞥅𞤤𞤵𞥅𞤶𞤭⹁ 𞤑𞤢𞤩𞤭𞤪𞤺𞤮𞤤 𞤬𞤫𞥅𞤪𞤮𞤪𞤣𞤫 𞤕𞤸𞤪𞤮𞤥𞤫 𞤱𞤢𞤤𞥆𞤢 𞤳𞤵𞥅𞤼𞤮𞤪𞤯𞤫 𞤀𞤲'𞤣𞤪𞤮𞤭𞤣⹁ 𞤫𞤳𞤲. ⁏

𞤁𞤢𞥄𞤪𞤼𞤮𞤤 𞤬𞤫𞥅𞤪𞤮𞤪𞤣𞤫 𞤕𞤸𞤪𞤮𞤥𞤫 𞤧𞤭𞤲𞤳𞤪𞤮𞤲𞤭𞤧𞤢𞥄𞤥𞤢 𞤫 𞤳𞤮𞤲𞤼𞤫 𞤘𞤮𞥅𞤺𞤤𞤫⁏

𞤥𞤫𞤼𞤢𞤣𞤢𞤼𞤢𞥄𞤶𞤭 𞤲𞤮𞤣𞥆𞤢𞥄𞤲'𞤺𞤮 𞤫 𞤥𞤫𞤧𞤢𞤧𞤵𞥅𞤶𞤭 𞤦𞤢𞤯𞤢𞥄𞤯𞤭 𞤫 𞤧𞤢𞤪𞤱𞤭𞤧𞤢𞥄𞤶𞤭 𞤘𞤮𞥅𞤺𞤤𞤫 𞤳𞤮 𞤱𞤢𞤴𞤭 𞤲𞤮 𞤲𞤮𞤣𞥆𞤢𞥄𞤲'𞤺𞤮 𞤫 𞤲𞤮𞤣𞥆𞤢𞥄𞤲'𞤺𞤮 𞤤𞤭𞤥𞤮𞥅𞤶𞤫 𞤼𞤫𞤤𞤫𞤬𞤮𞤽𞤢𞥄𞤶𞤭⹁ 𞤤𞤭𞤥𞤮𞥅𞤶𞤫 𞤶𞤮𞤳𞥆𞤮𞤲'𞤣𞤭𞤪𞤫⹁ 𞤱𞤢𞤳𞤼𞤵 𞤫 𞤻𞤢𞤤𞤲'𞤺𞤵 𞤲𞤮𞤣𞥆𞤢𞥄𞤲'𞤺𞤮 𞤱𞤢𞤤𞥆𞤢 𞤥𞤫𞤧𞤢𞤧𞤵𞥅𞤶𞤭⹁ 𞤣𞤵𞤥𞤵𞤲𞥆𞤢 𞤲𞤮𞤣𞥆𞤢𞥄𞤲'𞤺𞤮⹁ 𞤣𞤮𞤳𞥆𞤫 𞤶𞤮𞤳𞥆𞤮𞤲'𞤣𞤭𞤪𞤫⹁ 𞤧𞤭𞤬𞤢𞥄 𞤫 𞤲𞤮𞤣𞥆𞤢𞥄𞤲'𞤺𞤮 𞤫 𞤲'𞤶𞤵𞥅𞤼𞤫𞥅𞤲'𞤣𞤭 𞤥𞤫𞤧𞤢𞤧𞤵𞥅𞤶𞤭 ⁏

𞤅𞤮 𞤼𞤢𞤱𞤭𞥅 𞤳𞤮𞤲𞤼𞤫 𞤘𞤮𞥅𞤺𞤤𞤫 𞤳𞤵𞥅𞤼𞤮𞤪𞤢𞥄𞤥𞤢⹁ 𞤭𞤲𞤢 𞤱𞤢𞥄𞤱𞤭 𞤸𞤫𞤩𞤣𞤫 𞤫 𞤸𞤵𞥅𞤼𞤮𞤪𞤢𞥄𞤣𞤫 𞤯𞤫𞥅𞤲 𞤳𞤢𞤦𞤢𞤪𞤵𞥅𞤶𞤭.

‮𞤐'𞤘𞤫𞤱𞤼𞤫

𞤀𞤲𞤣𞤭𞤲'𞤣𞤫 𞤴𞤭𞤴𞤼𞤫𞤪𞤫

𞤏𞤭𞤲𞤣𞤢𞤲𞤣𞤫 𞤤𞤢𞥄𞤩𞤼𞤵𞤲'𞤣𞤫: 𞤂𞤮𞤺𞤮 𞤘𞤮𞥅𞤺𞤤𞤫.

𞤂𞤮𞤺𞤮 𞤘𞤮𞥅𞤺𞤤𞤫 𞤭𞤲𞤢 𞤱𞤫𞥅𞤩𞤭 𞤲𞤮 𞤬𞤫𞥅𞤱𞤭⹁ 𞤵𞤥𞥆𞤮𞤪𞤭𞥅 𞤳𞤮 𞤫 𞤲'𞤶𞤭𞤴𞤤𞤢𞤱𞤵 𞤥𞤵𞤥. 𞤋𞤲𞤢 𞤱𞤢𞤯𞤭 𞤸𞤫𞤤𞤥𞤫𞤪𞤫 𞤘𞤮𞥅𞤺𞤤𞤫 𞤱𞤭𞤲𞤣𞤢𞥄𞤲'𞤣𞤫 𞤫 𞤢𞤤𞤳𞤵𞤤𞤫 𞤕𞤢𞤼𞤵𞤤𞥆⹁ 𞤢𞤤𞤳𞤵𞤤𞤫 𞤥𞤵𞤥 𞤭𞤲𞤢 𞤲'𞤶𞤵𞤩𞥆𞤭𞤲𞤫𞥅 𞤫 𞤲'𞤦𞤢𞤴𞤣𞤭 : 𞤦𞤵𞤤𞤮-𞤦𞤮𞤯𞤫𞥅𞤶𞤮-𞤦𞤮𞤯𞤫𞥅𞤶𞤮-𞤦𞤵𞤤𞤮-𞤸𞤢𞥄𞤳𞤮-𞤦𞤮𞤯𞤫𞥅𞤶𞤮. 𞤐'𞤁𞤫𞥅𞤯𞤮𞥅 𞤬𞤭𞤪𞤮 𞤱𞤢𞤴𞤤𞤢𞥄𞤳𞤭 𞤺𞤭𞤤𞤢 𞥑𞥙𞥙𞥙⹁ 𞤧𞤮 𞤱𞤮𞤲𞤢𞥄 𞤧𞤭𞤬𞤼𞤮𞤪𞤣𞤫 “𞤦𞤫𞤼𞤢” 𞤫 𞤼𞤮𞤩𞥆𞤫𞤪𞤫 𞤰𞤢𞤼𞥆𞤮𞥅𞤪𞤫 𞤲'𞤣𞤫 𞤥𞤢𞤶𞥆𞤭. 𞤑𞤮 𞤈𞤵𞤼𞤸 𞤑𞤫𞤣𞤢𞤪⹁ 𞤶𞤢𞤲𞤺𞤭𞤲𞤮𞥅𞤱𞤮 𞤣𞤭𞥅𞤧𞤲𞤮𞤲'𞤣𞤭𞤪𞤢𞤤 𞤼𞤮 𞤣𞤵𞤯𞤢𞤤 𞤶𞤢𞥄𞤩𞤭 𞤸𞤢𞥄𞤯𞤼𞤭𞤪𞤣𞤫 𞤅𞤼𞤢𞤲𞤬𞤮𞤪𞤣⹁ 𞤫 𞤧𞤢𞤸𞤢𞥄 𞤲'𞤣𞤫 𞤧𞤮𞤧𞤲𞤮𞥅𞤩𞤫 𞤲'𞤶𞤭𞤴𞤤𞤢𞤱𞤵 𞤮𞥅⹁ 𞤸𞤮𞤲𞤮 𞤂𞤢𞤪𞥆𞤴 𞤆𞤢𞤺𞤫 𞤫 𞤅𞤫𞤪𞤺𞤫𞤴 𞤄𞤪𞤭𞤲⹁ 𞤼𞤢𞤺𞤭 𞤲'𞤣𞤫. 𞤐'𞤘𞤢𞤤𞤯𞤮𞥅 𞤥𞤢𞤸𞤣𞤭 𞤲'𞤦𞤢𞤴𞤣𞤭 𞤫 𞤲'𞤦𞤢𞥄𞤣𞤭 𞤭𞤲𞤢 𞤼𞤢𞤱𞤫𞥅 𞤫 𞤺𞤫𞤯𞤫 𞤳𞤫𞥅𞤱𞤯𞤫⹁ 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤘𞤥𞤢𞤭𞤤.

𞤅𞤮 𞤼𞤢𞤱𞤭𞥅 𞤤𞤮𞤺𞤮 𞤧𞤮𞤧𞤭𞤴𞤫𞤼𞤫𞥅 𞤮𞥅 𞤱𞤢𞤴𞤤𞤢𞥄𞤳𞤭⹁ 𞤤𞤮𞤺𞤮 𞤥𞤵𞤥 𞤲'𞤶𞤭𞤴𞤤𞤢𞤱𞤵 𞤥𞤵𞤥 𞤭𞤲𞤢 𞤤𞤮𞤥𞤼𞤭𞤲𞤫𞥅 𞤧𞤢𞤸𞤢𞥄 𞤳𞤢𞤤𞤢 𞤻𞤢𞤤𞤲'𞤣𞤫 𞤸𞤫𞥅𞤲 𞤲'𞤺𞤢𞤥 𞤥𞤢𞥄𞤲𞤼𞤭𞤲'𞤣𞤫 𞤱𞤢𞤤𞥆𞤢 𞤧𞤭𞤬𞤼𞤮𞤪𞤣𞤫 𞤳𞤫𞤱𞤵 𞤳𞤫𞥅𞤪𞤭𞥅𞤯𞤮. 𞤍𞤫𞥅𞤯𞤮𞥅 𞤤𞤮𞤺𞤮𞥅𞤶𞤭⹁ 𞤼𞤢𞤱𞤢𞥄𞤯𞤭 𞤼𞤢𞤲 𞤳𞤮 𞤫 𞤸𞤫𞤤𞥆𞤮 𞤶𞤢𞤩𞥆𞤮𞤪𞤺𞤮 𞤲'𞤺𞤮𞥅⹁ 𞤲'𞤣𞤫𞥅𞤲 𞤭𞤲𞤢 𞤲'𞤶𞤭𞤴𞤼𞤫𞥅 𞤫 𞤼𞤭𞥅𞤼𞤮𞥅𞤲'𞤣𞤫 𞤻𞤢𞤤𞤢𞤱𞤥𞤢 𞤮𞥅. 𞤑𞤮 𞤯𞤫𞥅𞤲 𞤲'𞤺𞤮𞤲𞤭 𞤁𞤮𞥅𞤣𞤤𞤫𞤧 𞤘𞤮𞥅𞤺𞤤𞤫 (« 𞤣𞤮𞥅𞤣𞤤𞤫 » 𞤭𞤲𞤢 𞤼𞤮𞤯𞥆𞤭𞥅 𞤦𞤭𞤲𞤣𞤮𞤤 𞤫 𞤯𞤫𞤥𞤲'𞤺𞤢𞤤 𞤉𞤲'𞤺𞤫𞤤𞤫⹁ 𞤭𞤲𞤢 𞤢𞤣𞥆𞤢𞤲𞤢 𞤳𞤢𞤣𞤭 𞤨𞤢𞤪𞤮𞤲𞤮𞤥𞤢𞥄𞤶𞤭 𞤫 « 𞤘𞤮𞥅𞤺𞤤𞤫 »). 𞤋𞤲𞤢 𞤱𞤢𞥄𞤱𞤭 𞤴𞤭𞤴𞤣𞤫 𞤲𞤢𞤼𞤫 𞤘𞤮𞥅𞤺𞤤𞤫 𞤫 𞤲'𞤣𞤫𞤪 𞤲𞤢𞥄𞤤𞤢𞤲𞤳𞤢𞥄𞤺𞤢𞤤 𞤀𞤅𞤕𞤋𞥅 𞤼𞤢𞤱𞤢 𞤢𞤯𞤢 𞤴𞤭𞤴𞤤𞤮𞥅 𞤸𞤫𞤤𞤥𞤫𞤪𞤫 𞤱𞤮𞥅𞤼𞤫𞤪𞤫 𞤫 𞤲'𞤣𞤫𞤪 𞤲'𞤶𞤭𞤴𞤤𞤢𞤱𞤵 𞤘𞤮𞥅𞤺𞤤𞤫.

𞤘𞤮𞥅𞤺𞤤𞤫 𞤭𞤲𞤢 𞤶𞤮𞤺𞤭𞤲𞤮𞥅 𞤤𞤮𞤺𞤮 𞤥𞤵𞤥 𞤺𞤢𞤣𞤢𞤲𞤮 𞤳𞤮 𞤶𞤵𞥅𞤼𞤭 𞤲𞤮 𞤬𞤫𞥅𞤱𞤭. 𞤂𞤮𞤺𞤮 𞤮𞥅 𞤭𞤲𞤢 𞤢𞤲𞤣𞤢𞥄 𞤫 𞤢𞤤𞤳𞤵𞤤𞤫 𞤥𞤵𞤥 𞤳𞤫𞥅𞤱𞤯𞤫⹁ 𞤼𞤮𞥅𞤱𞤯𞤫. 𞤘𞤭𞤤𞤢 𞤫 𞤣𞤢𞤪𞤮𞤪𞤯𞤫 𞤤𞤫𞤱𞤪𞤵 𞤧𞤵𞤱𞤫𞥅 𞥒𞥐𞥑𞥓⹁ 𞤘𞤮𞥅𞤺𞤤𞤫 𞤭𞤲𞤢 𞤱𞤢𞤴𞤤𞤢 𞤧𞤫𞥅𞤯𞤢 𞤤𞤮𞤺𞤮 𞤥𞤵𞤥⹁ 𞤲'𞤺𞤢𞤥 𞤩𞤫𞤴𞤣𞤢𞥄𞤣𞤫 𞤲𞤫𞤱𞤲𞤵𞤣𞤫 : 𞤲𞤮𞥅𞤲𞤫𞥅𞤶𞤭 𞤯𞤭𞥅 𞤭𞤲𞤢 𞤨𞤢𞤥𞤯𞤭⹁ 𞤢𞤤𞤳𞤵𞤤𞤫 𞤯𞤫𞥅 𞤳𞤮 𞤸𞤢𞤲𞤣𞤫 𞤲'𞤦𞤢𞤴𞤣𞤭𞥅𞤶𞤭 𞤯𞤭𞤯𞤭.

𞤂𞤮𞤺𞤮 𞤮𞥅 𞤱𞤢𞤴𞤤𞤭𞥅𞤥𞤢 𞤳𞤢𞤣𞤭 𞤫 𞤤𞤫𞤱𞤪𞤵 𞤧𞤵𞤱𞤫𞥅 𞥒𞥐𞥑𞥕⹁ 𞤲'𞤺𞤢𞤥 𞤰𞤫𞤼𞥆𞤵𞤣𞤫 𞤦𞤭𞤲𞤣𞤮𞤤 𞤩𞤵𞤪𞤲'𞤺𞤮𞤤 𞤼𞤭𞥅𞤯𞤣𞤫 𞤫 𞤪𞤮𞤲𞤳𞤵𞤣𞤫⹁ 𞤼𞤢𞤱𞤢 𞤭𞤲𞤢 𞤶𞤮𞤳𞥆𞤭 𞤫 𞤢𞤤𞤳𞤵𞤤𞤢𞤤 𞤳𞤢𞤤𞤢 𞤲𞤮𞥅𞤲𞤫𞥅𞤶𞤭 𞤺𞤮𞥅𞤼𞤭.

𞤂𞤮𞤺𞤮 𞤼𞤵𞤺𞥆𞤭 𞥑𞥕 𞤧𞤵𞤱𞤫𞥅 𞥑𞥙𞥙𞥗 𞤸𞤢𞥄 𞥒𞥗 𞤧𞤵𞤱𞤫𞥅 𞥑𞥙𞥙𞥘

𞤂𞤮𞤺𞤮 𞤼𞤵𞤺𞥆𞤭 𞥑𞥕 𞤧𞤵𞤱𞤫𞥅 𞥑𞥙𞥙𞥗 𞤸𞤢𞥄 𞥒𞥗 𞤧𞤵𞤱𞤫𞥅 𞥑𞥙𞥙𞥘

𞤂𞤮𞤺𞤮 𞤼𞤵𞤺𞥆𞤭 𞥒𞥘 𞤧𞤵𞤱𞤫𞥅 𞤸𞤢𞥄 𞥒𞥙 𞤮𞤳𞤼𞤮𞥅𞤦𞤢𞤪 𞥑𞥙𞥙𞥘

𞤂𞤮𞤺𞤮 𞤼𞤵𞤺𞥆𞤭 𞥒𞥘 𞤧𞤵𞤱𞤫𞥅 𞤸𞤢𞥄 𞥒𞥙 𞤮𞤳𞤼𞤮𞥅𞤦𞤢𞤪 𞥑𞥙𞥙𞥘

𞤂𞤮𞤺𞤮 𞤘𞤮𞥅𞤺𞤤𞤫 𞤼𞤵𞤺𞥆𞤭 𞥓𞥐 𞤌𞤳𞤼𞤮𞥅𞤦𞤢𞤪 𞥑𞥙𞥙𞥘 𞤸𞤢𞥄 𞥓𞥐 𞤃𞤫𞥅 𞥑𞥙𞥙𞥙

𞤂𞤮𞤺𞤮 𞤘𞤮𞥅𞤺𞤤𞤫 𞤼𞤵𞤺𞥆𞤭 𞥓𞥐 𞤌𞤳𞤼𞤮𞥅𞤦𞤢𞤪 𞥑𞥙𞥙𞥘 𞤸𞤢𞥄 𞥓𞥐 𞤃𞤫𞥅 𞥑𞥙𞥙𞥙

𞤂𞤮𞤺𞤮 𞤘𞤮𞥅𞤺𞤤𞤫 𞤲'𞤦𞤢𞤴𞤣𞤭 𞤦𞤫𞤼𞤢 𞤼𞤵𞤺𞥆𞤭 𞥒𞥙 𞤌𞤳𞤼𞤮𞥅𞤦𞤢𞤪 𞥑𞥙𞥙𞥘 𞤸𞤢𞥄 𞥑𞥙𞥙𞥙

𞤂𞤮𞤺𞤮 𞤘𞤮𞥅𞤺𞤤𞤫 𞤲'𞤦𞤢𞤴𞤣𞤭 𞤦𞤫𞤼𞤢 𞤼𞤵𞤺𞥆𞤭 𞥒𞥙 𞤌𞤳𞤼𞤮𞥅𞤦𞤢𞤪 𞥑𞥙𞥙𞥘 𞤸𞤢𞥄 𞥑𞥙𞥙𞥙

𞤂𞤮𞤺𞤮 𞤼𞤵𞤺𞥆𞤭 𞥓𞥑 𞤥𞤫𞥅 𞥑𞥙𞥙𞥙 𞤸𞤢𞥄 𞥕 𞤥𞤫𞥅 𞥒𞥐𞥑𞥐

𞤂𞤮𞤺𞤮 𞤼𞤵𞤺𞥆𞤭 𞥓𞥑 𞤥𞤫𞥅 𞥑𞥙𞥙𞥙 𞤸𞤢𞥄 𞥕 𞤥𞤫𞥅 𞥒𞥐𞥑𞥐

𞤂𞤮𞤺𞤮 𞤼𞤵𞤺𞥆𞤭 𞥕 𞤥𞤫𞥅 𞥒𞥐𞥑𞥐 𞤸𞤢𞥄 𞥑𞥘 𞤧𞤵𞤱𞤫𞥅 𞥒𞥐𞥑𞥓

𞤂𞤮𞤺𞤮 𞤼𞤵𞤺𞥆𞤭 𞥕 𞤥𞤫𞥅 𞥒𞥐𞥑𞥐 𞤸𞤢𞥄 𞥑𞥘 𞤧𞤵𞤱𞤫𞥅 𞥒𞥐𞥑𞥓

𞤂𞤮𞤺𞤮 𞤼𞤵𞤺𞥆𞤭 𞥑𞥙 𞤧𞤵𞤱𞤫𞥅 𞥒𞥐𞥑𞥓 𞤸𞤢𞥄 𞥓𞥑 𞤵𞤼 𞥒𞥐𞥑𞥕

𞤂𞤮𞤺𞤮 𞤼𞤵𞤺𞥆𞤭 𞥑𞥙 𞤧𞤵𞤱𞤫𞥅 𞥒𞥐𞥑𞥓 𞤸𞤢𞥄 𞥓𞥑 𞤵𞤼 𞥒𞥐𞥑𞥕

𞤂𞤮𞤺𞤮 𞤳𞤫𞤧𞤮 𞤺𞤭𞤤𞤢 𞥑 𞤧𞤵𞤱𞤫𞥅 𞥒𞥐𞥑𞥕 𞤸𞤢𞥄 𞤸𞤢𞤲𞤣𞤫

𞤂𞤮𞤺𞤮 𞤳𞤫𞤧𞤮 𞤺𞤭𞤤𞤢 𞥑 𞤧𞤵𞤱𞤫𞥅 𞥒𞥐𞥑𞥕 𞤸𞤢𞥄 𞤸𞤢𞤲𞤣𞤫

𞤑𞤮𞤲𞤺𞤮𞤤

𞤖𞤢𞥄 𞤫 𞤤𞤫𞤱𞤪𞤵 𞤮𞤳𞤼𞤮𞥅𞤦𞤢𞤪 𞥒𞥐𞥑𞥕⹁ 𞤳𞤮𞤲𞤺𞤮𞤤 𞤘𞤮𞥅𞤺𞤤𞤫 𞤱𞤮𞤲𞥆𞤮𞥅 𞤳𞤮 𞤏𞤮𞤼𞤮 𞤱𞤮𞤲 𞤦𞤮𞤲𞤯𞤮𞥑𞥖𞥖. 𞤉 𞤲'𞤣𞤵𞤲𞤺𞤵 𞥒𞥐𞥐𞥔⹁ 𞤳𞤮𞤲𞤺𞤮𞤤 𞤲'𞤺𞤮𞤤 𞤬𞤫𞥅𞤻𞤭𞥅 𞤸𞤢𞤴 𞤫 𞤣𞤮𞤱 𞤩𞤢𞤼𞤢𞥄𞤳𞤫𞥅𞤶𞤭 𞤲𞤫𞤤𞤣𞤢𞥄𞤯𞤭 𞤫 𞤶𞤮𞤥 𞤶𞤢𞤱𞤯𞤫𞥅𞤤𞤫 𞤫𞤲⹁ 𞤱𞤮𞤲 𞤯𞤮 𞤳𞤮 𞤢𞤣𞤭𞥅 𞤋𞤆𞤌 𞤥𞤢𞤩𞥆𞤫. 𞤂𞤢𞤪𞥆𞤴 𞤆𞤢𞤺𞤫 𞤱𞤭𞤲𞤣𞤭 𞤱𞤮𞤲'𞤣𞤫 "𞤉 𞤲'𞤣𞤫𞥅 𞤯𞤮𞥅 𞤳𞤮𞤲𞤺𞤮𞤤 𞤳𞤮 𞤱𞤮𞤲𞤭 𞤳𞤮𞤲𞤺𞤮𞤤 𞤢𞤥𞤫𞤲⹁ 𞤥𞤭𞤲 𞤫𞤼𞤮𞤴𞤭𞥅 𞤧𞤭𞤬𞤼𞤭𞤲'𞤣𞤫 𞤲𞤮 𞤬𞤫𞥅𞤱𞤭 𞤳𞤮 𞤱𞤮𞤲𞤭 𞤣𞤮𞥅𞤤𞤫 𞤲'𞤺𞤢𞤥 𞤥𞤮𞤰𞥆𞤫𞤪𞤫 - 𞤧𞤢𞤸𞤢𞥄 𞤳𞤢𞤤𞤢 𞤱𞤢𞤯𞤣𞤫 𞤳𞤮 𞤥𞤮𞤰𞥆𞤭⹁ 𞤳𞤮 𞤥𞤮𞤰𞥆𞤭." 𞤐'𞤁𞤫𞥅𞤯𞤮𞥅 𞤳𞤮𞤲𞤺𞤮𞤤 𞤭𞤲𞤢 𞤷𞤭𞥅𞤥𞤼𞤢 𞤲𞤮 𞤬𞤫𞥅𞤱𞤭 𞤴𞤭𞤯𞤣𞤫 𞤂𞤢𞤪𞥆𞤴 𞤆𞤢𞤺𞤫 𞤫 𞤅𞤫𞤪𞤺𞤫𞤴 𞤄𞤪𞤭𞤲⹁ 𞤲'𞤣𞤫 𞤲'𞤺𞤢𞤲𞤣𞤵-𞤯𞤢𞥄 𞤭𞤲𞤢 𞤸𞤫𞥅𞤱𞤭 𞤱𞤢𞤯𞤣𞤫 𞤘𞤮𞥅𞤺𞤤𞤫 𞤧𞤮𞤧𞤭𞤴𞤫𞤼𞤫𞥅 𞤺𞤮𞤤𞥆𞤮𞥅𞤱𞤮 𞤲'𞤺𞤢𞤥 𞤢𞤣𞤵𞤲𞤢 𞤩𞤵𞤪𞤯𞤮 𞤥𞤮𞤰𞥆𞤵𞤣𞤫𞥑𞥖𞥗.

𞤅𞤮𞤧𞤭𞤴𞤫𞤼𞤫𞥅 𞤮𞥅 𞤭𞤲𞤢 𞤶𞤮𞤺𞤭𞤲𞤮𞥅 𞤧𞤢𞤸𞤢𞥄𞤶𞤭 𞤰𞤫𞤼𞥆𞤵𞤺𞤮𞤤 𞤺𞤮𞤤𞥆𞤫 𞤫 𞤣𞤮𞤱 𞤬𞤭𞤪𞤮 𞤥𞤵𞤥⹁ 𞤸𞤢𞥄 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤳𞤮 𞤬𞤢𞤴𞤼𞤭 𞤫 𞤬𞤭𞤤𞤼𞤮𞤪𞤢𞥄𞤣𞤫 𞤸𞤢𞤯𞤣𞤫 𞤲𞤢𞥄𞤼𞤣𞤫 𞤫 𞤱𞤮𞤲 𞤫 𞤤𞤮𞤱𞤫 𞤱𞤢𞤤𞥆𞤢 𞤳𞤫𞤤𞥆𞤫 𞤶𞤮𞤺𞤭𞥅𞤯𞤫 𞤱𞤮𞤲 𞤫 𞤳𞤫𞤤𞤥𞤫 𞤵𞤥𞥆𞤮𞤪𞤭𞥅𞤯𞤫 𞤅𞤭𞥅𞤲. 𞤖𞤢𞥄 𞤼𞤫𞥅𞤽𞤼𞤭 𞤲𞤮𞥅𞤲⹁ 𞤺𞤮𞥅𞤺𞤤𞤫.𞤷𞤲 𞤭𞤲𞤢 𞤼𞤮𞤨𞥆𞤭𞤼𞤭𞥅 𞤱𞤢𞥄𞤧𞤣𞤫 𞤱𞤢𞤯𞤣𞤫 𞤫 𞤳𞤫𞤤𞥆𞤫 𞤶𞤢𞥄𞤦𞤢𞤱𞤮𞤤 𞤥𞤵𞤥 𞤶𞤮𞤳𞥆𞤮𞤲'𞤣𞤭𞤪𞤫 𞤢𞤤𞤳𞤵𞤤𞤫 𞤯𞤫 𞤢𞤣𞥆𞤢𞤲𞤼𞤢 𞤳𞤵𞥅𞤼𞤮𞤪𞤼𞤮𞥅𞤯𞤮 𞤮𞥅 𞤧𞤫𞥅𞤪𞤼𞤵𞤣𞤫 𞤫 𞤳𞤵𞥅𞤼𞤮𞤪𞤯𞤫 𞤰𞤫𞥅𞤱𞤲'𞤣𞤮 𞤮𞤼𞤮𞤥𞤢𞥄𞤼𞤭𞤳 𞤯𞤫 𞤣𞤮𞤳𞥆𞤵𞤩𞤫 𞤶𞤮𞤳𞥆𞤮𞤲'𞤣𞤭𞤪𞤫 𞤯𞤫𞥅 𞤨𞤮𞤼𞤭 𞤼𞤢𞤦𞤭𞤼𞤭𞤲'𞤣𞤫. 𞤌 𞤸𞤮𞤤𞥆𞤭𞤼𞤭𞥅 𞤱𞤮𞤲'𞤣𞤫⹁ 𞤫 𞤥𞤭𞥅𞤶𞤮 𞤥𞤢𞤳𞥆𞤮⹁ 𞤘𞤮𞥅𞤺𞤤𞤫 𞤥𞤮 𞤼𞤭𞤥𞥆𞤢𞥄𞤲𞤭⹁ 𞤩𞤵𞤪𞤭 𞤥𞤮𞤰𞥆𞤵𞤣𞤫 𞤫 𞤸𞤵𞥅𞤼𞤮𞤪𞤼𞤮𞥅𞤩𞤫 𞤅𞤭𞥅𞤲⹁ 𞤳𞤮 𞤘𞤮𞥅𞤺𞤤𞤫 𞤥𞤮 𞤢𞤤𞤢𞥄 𞤸𞤢𞤴 𞤣𞤢𞤪𞤢.

𞤉 𞤮𞤳𞤼𞤮𞥅𞤦𞤢𞤪 𞥒𞥐𞥑𞥕⹁ 𞤳𞤮𞤲𞤺𞤮𞤤 𞤲'𞤺𞤮𞤤 𞤤𞤮𞤥𞤼𞤭𞤲𞤢𞥄 𞤳𞤮 𞤏𞤢𞤯𞤣𞤫 𞤳𞤮 𞤥𞤮𞤰𞥆𞤭𞥑𞥖𞥘 (“𞤏𞤢𞤯𞤣𞤫 𞤳𞤮 𞤥𞤮𞤰𞥆𞤭”).

𞤉 𞤤𞤫𞤱𞤪𞤵 𞤢𞤦𞤪𞤭𞥅𞤤 𞥒𞥐𞥑𞥘⹁ 𞤖𞤮𞤼𞤮 𞤱𞤮𞤲 𞤦𞤮𞤲𞤯𞤮 𞤭𞤼𞥆𞤢𞥄𞤥𞤢 𞤸𞤢𞥄 𞤤𞤢𞥄𞤩𞤭 𞤫 𞤳𞤵𞥅𞤤𞤫 𞤀𞤤𞤨𞤸𞤢𞤦𞤫𞤼𞥑𞥖𞥙. 𞤅𞤭𞤬𞤼𞤮𞤪𞤣𞤫 𞤱𞤮𞥅𞤼𞤫𞤪𞤫 𞤼𞤢𞤲 𞤸𞤫𞤣𞥆𞤭𞥅⹁ 𞤳𞤮𞤲𞤺𞤮𞤤 𞤺𞤢𞤣𞤢𞤲𞤮𞤤 𞤲'𞤺𞤮𞤤: “𞤉 𞤧𞤭𞤬𞤼𞤮𞤪... 𞤱𞤮𞤼𞤮 𞤱𞤮𞤲 𞤦𞤮𞤲𞤯𞤮⹁ 𞤳𞤢𞤣𞤭 𞤧𞤮 𞤢 𞤴𞤭’𞤭𞥅 𞤸𞤵𞥅𞤲'𞤣𞤫 𞤲'𞤣𞤫 𞤷𞤭𞤳𞥆𞤵𞤯𞤢𞥄 𞤭𞤲𞤢 𞤧𞤫𞤤𞥆𞤭 – 𞤸𞤢𞥄𞤤!” » (“𞤑𞤢𞤣𞤭 𞤧𞤭𞤬𞤼𞤮𞤪... 𞥞 𞤱𞤮𞤼𞤮 𞤲'𞤶𞤵𞥅𞤥𞤼𞤵⹁ 𞤳𞤢𞤣𞤭 𞤧𞤮 𞤢 𞤴𞤭’𞤭𞥅 𞤸𞤵𞥅𞤲'𞤣𞤫 𞤲'𞤣𞤫 𞤲𞤢𞤲𞤣𞤢𞥄𞤲𞤭 𞤫 𞤥𞤢𞥄: 𞤸𞤢𞥄𞤤!”)𞥑𞥗𞥐.

‮𞤂𞤢𞤼𞤭𞤼𞤵𞤣𞤫 𞤘𞤮𞥅𞤺𞤤𞤫

𞤘𞤮𞥅𞤺𞤤𞤫 𞤂𞤢𞤼𞤭𞤼𞤵𞤣𞤫 𞤳𞤮 𞤧𞤢𞤪𞤱𞤭𞥅𞤧 𞤧𞤮𞤧𞤢𞥄 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥙 𞤲'𞤺𞤢𞤥 𞤢𞤲𞤣𞤵𞤣𞤫 𞤣𞤢𞤪𞤲'𞤣𞤫 𞤲𞤫𞤯𞥆𞤮 𞤱𞤭𞤲𞤣𞤭𞤼𞤭𞥅𞤯𞤮 𞤫 𞤲'𞤺𞤢𞤤𞤯𞤮𞥅 𞤧𞤢𞤪𞤱𞤭𞥅𞤧 𞤸𞤵𞥅𞤼𞤮𞤪𞤢𞥄𞤣𞤫 𞤼𞤫𞤤𞤫𞤬𞤮𞤽 𞤥𞤵𞤥 𞤷𞤭𞤲𞤣𞤫𞤤. 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥙⹁ 𞤲'𞤺𞤢𞤤𞤯𞤮𞥅 𞤧𞤢𞤪𞤱𞤭𞥅𞤧 𞤭𞤲𞤢 𞤼𞤢𞤱𞤫𞥅 𞤫 𞤤𞤫𞤴𞤯𞤫𞥅𞤤𞤫 𞥒𞥗𞥒𞥓𞥙.

𞤐'𞤁𞤫𞥅𞤯𞤮𞥅 𞤧𞤢𞤪𞤱𞤭𞥅𞤧 𞤭𞤲𞤢 𞤶𞤮𞤺𞤭𞥅 𞤤𞤵𞥅𞤪𞤢𞤤 : 𞤫𞤯𞤫𞤲 𞤲'𞤦𞤢𞥄𞤱𞤭 𞤴𞤭𞤴𞤣𞤫 𞤫 𞤂𞤢𞤼𞤭𞤼𞤵𞤣𞤫 𞤳𞤵𞥅𞤼𞤮𞤪𞤺𞤢𞤤 𞤦𞤢𞥄𞤱𞤲'𞤺𞤢𞤤 𞤪𞤫𞥅𞤲'𞤣𞤫 𞤴𞤭𞤥𞤩𞤫⹁ 𞤧𞤭𞤪𞤤𞤵 𞤭𞤲𞤢 𞤱𞤢𞥄𞤱𞤭 𞤳𞤢𞤣𞤭 𞤦𞤢𞤼𞥆𞤭𞤲'𞤣𞤫⹁ 𞤳𞤮𞤲𞤮 𞤘𞤮𞥅𞤺𞤤𞤫 𞤶𞤢𞥄𞤦𞤼𞤭𞥅 𞤱𞤮𞤲'𞤣𞤫 𞤲'𞤺𞤢𞤤𞤯𞤮𞥅 𞤳𞤵𞥅𞤼𞤮𞤪𞤺𞤢𞤤 𞤬𞤫𞥅𞤱𞤲𞤢𞥄𞤥𞤢 𞤫 𞤴𞤭𞤴𞤢𞤲𞤣𞤫 𞤱𞤮𞤯𞤲'𞤣𞤫 : 𞤭𞤲𞤢 𞤢𞤣𞥆𞤢𞤲𞤢⹁ 𞤴𞤫𞤪𞤵⹁ 𞤴𞤭𞤴𞤼𞤵𞤣𞤫 𞤫 𞤘𞤮𞥅𞤺𞤤𞤫 𞤃𞤢𞤨𞤧 𞤥𞤢𞤳𞥆𞤮 𞤧𞤵𞤳𞤢𞥄𞤩𞤫⹁ 𞤧𞤫𞤸𞤭𞤤𞤢𞥄𞤩𞤫 𞤥𞤢𞤳𞥆𞤮 𞤱𞤢𞤤𞥆𞤢 𞤺𞤮𞤤𞥆𞤮𞤣𞤭𞥅𞤩𞤫 𞤥𞤢𞤳𞥆𞤮𞥒𞥔𞥐.

𞤅𞤢𞤪𞤱𞤭𞥅𞤧 𞤮𞥅 𞤭𞤼𞥆𞤭𞤪𞤢𞥄 𞤳𞤮 𞤻𞤢𞤤𞤲'𞤣𞤫 𞥙 𞤵𞤼 𞥒𞥐𞥑𞥓𞥒𞥔𞥑.

𞤁𞤫𞤬𞤼𞤫 𞤘𞤮𞥅𞤺𞤤𞤫

𞤏𞤭𞤲𞤣𞤢𞤲𞤣𞤫 𞤥𞤢𞤱𞤲'𞤣𞤫: 𞤁𞤫𞤬𞤼𞤫 𞤘𞤮𞥅𞤺𞤤𞤫.

𞤘𞤮𞥅𞤺𞤤𞤫 𞤄𞤮𞥅𞤳𞤧 𞤳𞤮 𞤫𞤩𞥆𞤮𞥅𞤪𞤫 𞤦𞤢𞤲𞤺𞤫 𞤘𞤮𞥅𞤺𞤤𞤫 𞤲'𞤣𞤫 𞤴𞤭𞤥𞤩𞤫 𞤸𞤫𞥅𞤱𞤩𞤫 𞤻𞤭𞤽𞤭 𞤫 𞤧𞤢𞤸𞤢𞥄 𞤺𞤮𞥅𞤼𞤮. 𞤋𞤲𞤢 𞤱𞤢𞤯𞤭 𞤣𞤭𞤶𞤭𞤼𞤢𞤤 𞤣𞤫𞤬𞤼𞤫 𞤳𞤫𞥅𞤱𞤯𞤫 𞤲𞤮 𞤱𞤢𞥄𞤱𞤭𞤪𞤼𞤫𞥅. 𞤇𞤫𞥅𞤲 𞤻𞤭𞤽𞤮𞥅𞤩𞤫 𞤭𞤲𞤢 𞤲'𞤺𞤮𞤲'𞤣𞤭 𞤫 𞤳𞤵𞤤𞤮𞤤 𞤫 𞤦𞤢𞤼𞥆𞤫 𞤯𞤫 𞤣𞤢𞤪𞤲'𞤣𞤫 𞤘𞤮𞥅𞤺𞤤𞤫 𞤩𞤵𞤪𞤲'𞤣𞤫 𞤥𞤢𞤱𞤲𞤵𞤣𞤫 𞤲'𞤣𞤫𞥅 𞤱𞤢𞥄𞤱𞤭 𞤢𞤣𞥆𞤵𞤣𞤫 𞤫 𞤣𞤭𞤶𞤭𞤼𞤢𞤤 𞤣𞤫𞤬𞤼𞤫 𞤫 𞤲'𞤣𞤫𞤪 𞤳𞤵𞥅𞤩𞤢𞤤⹁ 𞤫 𞤲𞤮 𞤘𞤮𞥅𞤺𞤤𞤫 𞤶𞤮𞤺𞤮𞤪𞤭 𞤸𞤵𞥅𞤼𞤮𞤪𞤢𞥄𞤣𞤫 𞤸𞤢𞤳𞥆𞤫𞥅𞤶𞤭 𞤷𞤮𞤨𞤴𞤪𞤭𞤹𞤼 (𞤯𞤵𞤥 𞤱𞤮𞤲𞤭⹁ 𞤪𞤫𞤲𞤣𞤭𞤲'𞤣𞤫 𞤲'𞤦𞤢𞤴𞤣𞤭𞥅𞤶𞤭 𞤣𞤭𞤶𞤭𞤼𞤢𞤤 𞤫 𞤲'𞤣𞤫𞤪 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤭𞤲𞤢 𞤦𞤮𞤲𞥆𞤢 𞤸𞤢𞤳𞥆𞤫𞥅𞤶𞤭 𞤫 𞤲'𞤣𞤫𞤪 𞤱𞤮𞤲 𞤫 𞤤𞤫𞤴𞤯𞤫𞥅𞤤𞤫 ⹁ 𞤱𞤢𞤤𞥆𞤢 𞤼𞤢𞤱𞤢 𞤣𞤢𞤪𞤲'𞤣𞤫 𞤘𞤮𞥅𞤺𞤤𞤫 𞤭𞤲𞤢 𞤢𞤣𞥆𞤢𞤲𞤢 𞤯𞤵𞤥 𞤫𞤲 𞤱𞤢𞤯𞤣𞤫 𞤯𞤵𞤥 𞤸𞤫𞤩𞤣𞤫 𞤷𞤫𞤥𞤦𞤭𞤲'𞤺𞤮𞤤 𞤸𞤢𞤳𞥆𞤫𞥅𞤶𞤭 𞤯𞤭 𞤲'𞤶𞤭𞤴𞤪𞤢𞥄 𞤳𞤮 𞤦𞤮𞤲𞤯𞤭).

‮𞤘𞤮𞥅𞤺𞤤𞤫 𞤫 𞤤𞤵𞥅𞤥𞤮 𞤺𞤮𞤤𞥆𞤫

𞤉 𞤤𞤫𞤱𞤪𞤵 𞤲𞤮𞥅𞤱𞤢𞤥𞤦𞤢𞤪 𞥒𞥐𞥑𞥖⹁ 𞤘𞤮𞥅𞤺𞤤𞤫 𞤸𞤮𞤤𞥆𞤭𞤼𞤭𞥅 𞤵𞤣𞥆𞤭𞤼𞤺𞤮𞤤 𞤲'𞤦𞤢𞤴𞤣𞤭 𞤢𞤤𞤬𞤢 𞤫 𞤀𞤆𞤋 𞤥𞤵𞤥 𞤳𞤫𞤧𞤮 𞤘𞤮𞥅𞤺𞤤𞤫 𞤕𞤤𞤮𞤵𞤣 𞤔𞤮𞤦𞤧𞥒𞥘𞥒⹁ 𞤶𞤮𞤳𞥆𞤮𞤲'𞤣𞤭𞤪𞤯𞤮 𞤫 𞤺𞤮𞤤𞥆𞤮𞤼𞤮𞥅𞤩𞤫 𞤫 𞤯𞤢𞤩𞥆𞤮𞥅𞤩𞤫 𞤺𞤮𞤤𞥆𞤫 𞤳𞤵𞥅𞤼𞤮𞤪𞤼𞤮𞥅𞤯𞤫 𞤢𞤤𞤺𞤮𞤪𞤭𞤼𞤥𞤫𞥅𞤶𞤭 𞤶𞤢𞤲𞤺𞤵𞤺𞤮𞤤 𞤤𞤵𞤺𞥆𞤭𞤯𞤲'𞤺𞤮𞤤 𞤫 𞤣𞤮𞤳𞥆𞤫 𞤺𞤮𞤤𞥆𞤫 𞤫 𞤪𞤫𞤧𞤵𞤥𞤫𞥅𞤶𞤭 𞤳𞤫𞥅𞤱𞤯𞤭.

𞤏𞤮𞤲𞤢𞥄 𞤲'𞤺𞤮𞤤 𞤱𞤮𞤲𞤭 𞤺𞤮’𞤮 𞤳𞤮 𞤋𞤚 𞤺𞤭𞤢𞤲𞤼 𞤭𞤲𞤢 𞤰𞤢𞥄𞤻𞤭𞥅 𞤫 𞤤𞤵𞥅𞤪𞤢𞤤 𞤺𞤮𞤤𞥆𞤫. 𞤐'𞤁𞤫𞤳𞤫⹁ 𞤫 𞤤𞤫𞤱𞤪𞤵 𞤮𞤳𞤼𞤮𞥅𞤦𞤢𞤪 𞥒𞥐𞥐𞥐⹁ 𞤘𞤮𞥅𞤺𞤤𞤫 𞤴𞤢𞤤𞤼𞤭𞤲𞤭𞥅 𞤲'𞤶𞤵𞤩𞥆𞤵𞤣𞤭 𞤀𞤣𞤱𞤮𞤪𞤣𞤧 𞤲'𞤣𞤭 𞤢𞤣𞥆𞤢𞤲𞤼𞤢 𞤥𞤮𞥅𞤬𞤼𞤵𞤩𞤫 𞤺𞤮𞤤𞥆𞤫 𞤧𞤮𞥅𞤣𞥆𞤫 𞤳𞤫𞤤𞤥𞤫 𞤳𞤵𞥅𞤼𞤮𞤪𞤼𞤫𞥅𞤯𞤫 𞤲'𞤺𞤢𞤥 𞤯𞤢𞤩𞥆𞤮𞥅𞤩𞤫 𞤺𞤮𞤤𞥆𞤫 𞤩𞤫𞥅 𞤲'𞤦𞤢𞥄𞤱𞤢 𞤪𞤫𞤱𞤪𞤵𞤣𞤫 𞤫 𞤤𞤮𞤱𞤫 𞤥𞤮𞥅𞤬𞤼𞤵𞤩𞤫 𞤲𞤢𞥄𞤥𞤲𞤫 𞤯𞤫𞥅𞥒𞥘𞥓.

𞤖𞤢𞥄 𞤲'𞤣𞤫𞥅𞤲⹁ 𞤘𞤮𞥅𞤺𞤤𞤫 𞤱𞤮𞤲𞥆𞤮𞥅 𞤳𞤮 𞤸𞤢𞤳𞥆𞤵𞤲'𞤣𞤫 𞤺𞤮𞤤𞥆𞤮𞤼𞤮𞥅𞤩𞤫 𞤫 𞤯𞤢𞤩𞥆𞤮𞥅𞤩𞤫 𞤺𞤮𞤤𞥆𞤫 𞤅𞤮 𞤼𞤢𞤱𞤭𞥅 𞤀𞤆𞤋 𞤕𞤤𞤮𞤵𞤣 𞤔𞤮𞤦𞤧 𞤮𞥅 𞤬𞤵𞤯𞥆𞤭𞥅𞤥𞤢 𞤼𞤭𞤺𞤭 𞤪𞤭𞤺𞤭 𞤫 𞤴𞤫𞥅𞤧𞤮 𞤴𞤭𞤥𞤩𞤫 𞤬𞤮𞤬⹁ 𞤥𞤢𞤱𞤯𞤮 𞤑𞤢𞤤𞤭𞤬𞤮𞤪𞤲𞤭 𞤮𞥅 𞤥𞤢𞥄 𞤶𞤮𞤳𞥆𞤮𞤲'𞤣𞤭𞤪 𞤫 𞤤𞤢𞤲𞤣𞤢𞥄𞤶𞤭 𞤯𞤭𞤯𞤭 𞤯𞤭𞥅. 𞤑𞤮 𞤯𞤵𞤥 𞤱𞤢𞤯𞤭 𞤮𞥅𞤯𞤮𞥅 𞤧𞤭𞤬𞤢𞥄 𞤳𞤮 𞤳𞤢𞤦𞤢𞥄𞤪𞤵 𞤦𞤫𞤤𞤯𞤮 𞤱𞤮𞤲𞤢𞤲'𞤣𞤫 𞤴𞤭𞤥𞤩𞤫 𞤩𞤫 𞤲'𞤺𞤮𞤲𞤢𞥄 𞤱𞤫𞤤𞤩𞤫 𞤫 𞤺𞤮𞤤𞥆𞤫 𞤥𞤵𞤥 𞤫𞤲⹁ 𞤧𞤭𞤦𞤵 𞤀𞤆𞤋 𞤮𞥅 𞤥𞤢𞥄 𞤢𞤣𞥆𞤢𞤲 𞤶𞤮𞤳𞥆𞤮𞤲'𞤣𞤭𞤪𞤫 𞤺𞤮𞤤𞥆𞤫 𞤲𞤫𞤤𞤣𞤵𞤣𞤫 𞤼𞤮 𞤦𞤢𞤲𞤺𞤫 𞤬𞤫𞥅𞤪𞤮𞤪𞤣𞤫 𞤱𞤢𞤤𞥆𞤢 𞤼𞤮 𞤤𞤮𞤱𞤪𞤫 𞤪𞤫𞤲𞤣𞤮. 𞤍𞤵𞥅𞤥 𞤭𞤲𞤢 𞤱𞤢𞥄𞤱𞤭 𞤱𞤢𞤤𞥆𞤭𞤼𞤣𞤫⹁ 𞤴𞤫𞤪𞤵⹁ 𞤺𞤮𞤤𞥆𞤮𞤼𞤮𞥅𞤩𞤫 𞤩𞤫 𞤷𞤵𞥅𞤧𞤢𞥄𞤲𞤭 𞤱𞤮𞤨𞥆𞤵𞤣𞤫 𞤺𞤮𞤤𞥆𞤫 𞤲'𞤺𞤢𞤥 𞤸𞤫𞤩𞤣𞤫 𞤺𞤮𞤤𞥆𞤫 𞤯𞤫 𞤩𞤫 𞤩𞤵𞤪𞤢𞤼𞤢 𞤼𞤭𞤥𞥆𞤭𞤲'𞤣𞤫𞥒𞥘𞥔.

𞤑𞤮𞤲𞤮⹁ 𞤤𞤵𞥅𞤪𞤫 𞤳𞤫𞥅𞤱𞤯𞤫 𞤵𞤥𞥆𞤭𞥅𞤥𞤢 𞤫 𞤲'𞤣𞤫𞥅 𞤫𞤩𞥆𞤢𞥄𞤲'𞤣𞤫. 𞤐'𞤁𞤫𞤳𞤫⹁ 𞤣𞤢𞤪𞤲'𞤣𞤫 𞤺𞤮𞤤𞥆𞤫 𞤪𞤫𞤲𞤣𞤮 𞤫 𞤲'𞤣𞤫𞤪 𞤴𞤵𞤩𞥆𞤭𞤲'𞤣𞤫 𞤫 𞤰𞤫𞤤𞥆𞤭𞤼𞤣𞤫 𞤤𞤵𞥅𞤪𞤢𞤤 𞤺𞤮𞤤𞥆𞤫 𞤭𞤲𞤢 𞤲𞤢𞥄𞤥𞤲𞤫𞥅. 𞤊𞤢𞤪𞤢𞤴𞤧𞤫⹁ 𞤫 𞤤𞤢𞥄𞤱𞤮𞤤 𞤆ô𞤤𞤫 𞤉𞤥𞤨𞤤𞤮𞤭⹁ 𞤭𞤲𞤢 𞤶𞤮𞤳𞥆𞤭 𞤫 𞤺𞤮𞤤𞥆𞤫 𞤲'𞤺𞤢𞤥 𞤱𞤢𞤤𞥆𞤭𞤼𞤣𞤫 𞤤𞤢𞥄𞤩𞤢𞤤 𞤫 𞤲'𞤣𞤫𞤪 𞤤𞤵𞥅𞤥𞤮 𞤺𞤮𞤤𞥆𞤫𞥒𞥘𞥕 𞤫 𞤺𞤢𞤪𞤺𞤮𞤤 𞤬𞤫𞤣𞥆𞤫 𞤑𞤢𞤤𞤭𞤬𞤮𞤪𞤲𞤭 𞤲'𞤣𞤫𞥅 𞤭𞤲𞤢 𞤺𞤢𞤧𞤢 𞤼𞤢𞤱𞤢 𞤭𞤲𞤢 𞤱𞤢𞤤𞥆𞤭𞤼𞤢 𞤫 𞤮𞥅𞤲 𞤬𞤢𞤲𞥆𞤵. 𞤒𞤢𞤲𞤼𞤭 𞤸𞤫𞥅𞤲⹁ 𞤪𞤮𞤳𞥆𞤵𞤣𞤫 𞤢𞤤𞤺𞤮𞤪𞤭𞤼𞤥𞤫𞥅𞤶𞤭 𞤣𞤮𞥅𞤤𞤫 𞤤𞤵𞥅𞤥𞤮 𞤺𞤮𞤤𞥆𞤫 𞤭𞤲𞤢 𞤢𞤣𞥆𞤢 𞤲𞤢𞥄𞤥𞤲𞤫 𞤶𞤮𞤱𞤭𞤼𞤭𞥅𞤯𞤫 𞤫 𞤸𞤮𞤤 𞤳𞤮 𞤱𞤮𞤲𞤭 𞤯𞤢𞤩𞥆𞤮𞥅𞤩𞤫 𞤺𞤮𞤤𞥆𞤫.

 𞤑𞤌𞥅𞤂𞤌𞤂